Thashi dhiyaee "Home" akah noon, Rome ah! - Hali News\nއިޓަލީ ކުޅުންތެރިން އަދި ކޯޗިންގ ސްޓާފުން ޔޫރޯ ތައްޓާއެކު.\nތަށި ދިޔައީ "ހޯމް" އަކަށް ނޫން، ރޯމަށް!\n12 July 2021, 12:15\n"އިޓްސް ކަމިންގ ހޯމް" ގެ ހުވަފެނުގައި އިނގިރޭސި ސަޕޯޓަރުން ވަނިކޮށް، ޕެނަލްޓީޝޫޓް އައުޓުގައި އިނގިރޭސިން 2-3 އިން ބަލިކޮށް އިޓަލީން ތަށި ހިފައިގެން ވެރިރަށް ރޯމަށް ހިނގައްޖެއެވެ.\nއިނގިރޭސިންގެ މަޝްހޫރު ވެމްބްލީ ސްޓޭޑިއަމްގައި ކުޅުނު ފައިނަލް މެޗުގައި ފުރަތަމަ ލަނޑު ޖަހައި ކުރި ހޯދީވެސް އިނގިރޭސިންނެވެ. މިލަނޑު މެޗުގެ ދެވަނަ މިނެޓުގައި ކާމިޔާބު ކޮށްދިނީ މެންޗެސްޓަރ ޔުނައިޓެޑުގެ ޑިފެންޑަރު ލޫކް ޝޯއެވެ. އިޓަލީއަށް ހަމަޖެހި ނުލެވި އުޅެނިކޮށް އިނގިރޭސިން ކާމިޔާބު ކުރި ލަނޑުގެ ސަބަބުން މެޗުގެ ފުރަތަމަ ވިއްސަކަށް މިނެޓުގެ ތެރޭގައި އިޓަލީއަށް މެޗުގެ ތެރެއަށް ވަންނަން އުނދަގޫވިއެވެ. އެކަމަކު އިނގިރޭސިންގެ މެދު ތެރޭގައި ކްރިއޭޓިވް މިޑްފީލްޑަރެއް ނެތުމުގެ ފައިދާ ނަގައި އިޓަލީގެ ތަޖުރިބާކާރު ދެމިޑްފީލްޑަރުން ކަމުގައިވާ މާކޯ ވެރައްޓީ އާއި ބްރެޒިލަށް އުފަން ޖޯޖީނިއޯ މެދު ތެރޭގެ ކޮންޓްރޯލް އަތުލައި އިޓަލީ ހަމައަކަށް އެޅުވިއެވެ.\nދެވަނަ ހާފް ފަށައިގެން މެޗް ޑޮމިނޭޓްކޮށްގެން އިޓަލީން ކުޅެން ފެށުމުން އިނގިރޭސި ޓީމުގެ މެދުތެރަށް ބަދަލުތަކެއް ކޯޗް ގެރަތު ސައުތު ގޭޓް ގެންނާނެކަމަށް ބެލެވުނުނަމަވެސް، ދެންވެސް ފެނިގެންދިޔައީ އިޓަލީން އެޓީމުގެ އެޓޭކްތައް ވަރުގަދަ ކުރުމަށް ކޯޗް މަންޗިނީ މެޗުގެ 54 ވަނަ މިނެޓުގައި މިޑްފީލްޑަރު ނިކޯލާ ބަރެއްލާ އާއި ޗީރޯ އިމްއޯބިލޭ ބާލައި ފޯވާޑް ޑޮމެނިކޯ ބެރާޑީ އާއި މިޑްފީލްޑަރު ބްރިޔަން ކްރިސްޓޭންޓް ކުޅެން އެރުވި ތަނެވެ. ނަތީޖާއަކަށް ވެގެންދިޔައީ އިނގިރޭސިންގެ މެދުތެރެއިން މާގަނޑުތައް ހެދި ކީޕަރު ޕިކްފޯޑާ ހަމައަށް އިޓަލީގެ ނުރައްކާތެރި ހަމަލާތައް އަމާޒުވާން ފެށުމެވެ. މިގޮތުން 62 ވަނަ މިނެޓުގައި ޒުވާން ހުނަރުވެރި ވިންގަރ ޗިއޭސޯ ތިން ކުޅުންތެރިން ކައިރިން ދެމިގަތުމަށްފަހު ފޮނުވާލި ބާރު ހަމަލާއެއް ދިޔައީ ގޯލު ދަނޑި ކައިރިން ބޭރަށެވެ. އިޓަލީން ނަތީޖާ ހަމަހަމަ ކުރުމަށް ކުރަމުންދިޔަ މަސައްކަތް ކާމިޔާބު ކުރީ 67 ވަނަ މިނެޓުގައި ތަޖުރިބާކާރު ޑިފެންޑަރު ބޮނޫޗީ ކާމިޔާބު ކޮށްދިން ލަނޑަކުންނެވެ.\nއިޓަލީން ނަތީޖާ ހަމަހަމަ ކުރިތާ ތިން މިނެޓްފަހުން އިނގިރޭސިން ފުރަތަމަ ބަދަލު ޓީމަށް ގެނައެވެ. ޓްރިޕިއާގެ ބަދަލުގައި ހަލުވި ވިންގަރ ސަކާ ކުޅެން އަރުވައި އަރިމަތިން ހަމަލާތައް އުފެއްދޭތޯ މަސައްކަތް ފެށިއެވެ. އަދި އޭގެ ކުޑައިރުކޮޅެއް ފަހުން މިޑްފީލްޑަރު ރައިސްގެ ބަދަލުގައި ހެންޑަސަން ކުޅެން ނެރުނެވެ. އެކަމަކު އިނގިރޭސި ބެންޗުގައި ތިބި ހުނަރުވެރި އެޓޭކިންގ ކުޅުންތެރިންގެ ބަދަލުގައި ހެންޑަސަންފަދަ ޑިފެންސިވް ކުޅުންތެރިއަކު އެރުވުމުން އިނގިރޭސިންނަށް އިޓަލީ މައްޗަށް ކުރި ހޯދިދާނެ ކަމާމެދު ވަރަށް ބޮޑަށް ސުވާލު އުފެދުނެވެ.\nއިނގިރޭސި ކޯޗް ސައުތު ގޭޓް ސަކާއަށް ހިތްވަރު ދެނީ: ޕެނަލްޓީގައި ބަލިވުމުގެ ޒިއްމާ ނަގާ ކަމަށް ސައުތު ގޭޓް ބުނި.\nމެޗުގެ ފުރިހަމަ ވަގުތު ހަމަވިއިރު 1-1 އިން އެއްވަރުވެފައި އޮތުމުން އިތުރަށް ކުޅުނު 15 މިނެޓުގެ ދެހާފުގެ ތެރެއިން ފުރަތަމަ ހާފް ނިމެން ދަނިކޮށް ޒުވާން މިޑްފީލްޑަރު މޭސަން މައުންޓުގެ ބަދަލުގައި އިނގިރޭސިން ހުނަރުވެރި މިޑްފީލްޑަރު ޖެކް ގްރީލީޝް ކުޅެން އެރުވިއެވެ. މިއާއެކު ފޯވާޑް ހޭރީ ކޭން ކުރިއަށް ޖެހި ލަނޑެއް ޖެހުމަށް ވަރަށް ބޮޑަށް މަސައްކަތް ކުރިއެވެ. މިދިޔަ ސީޒަނުގައި ޖަރުމަނުގެ ބްރޯޝިޔާ ޑޯޓްމަންޑުގައި މޮޅު ކުޅުމެއް ދެއްކި ޖޯޑަން ސަންޗޯ އާއި މެންޗެސްޓަރ ޔުނައިޓެޑުގެ ފޯވާޑް މާކަސް ރަޝްފޯޑް ކުޅެން އެރުވީ އިތުރަށް ކުޅުނު 15 މިނެޓުގެ ދެހާފުގެ ތެރެއިން ދެވަނަ ހާފް ނިމެން މިނެޓަކަށް ވެފައި ވަނިކޮށެވެ. ކޯޗް ސައުތު ގޭޓް މިދެކުޅުންތެރިން ނެރުނީ ޕެނަލްޓީ ޝޫޓްއައުޓަށެވެ.\nޕެނަލްޓީ ޝޫޓް އައުޓުގައި އިނގިރޭސިން ޕްރެޝަރަށް ވެއްޓުނީ، އިޓަލީގެ ދެވަނަ ޕެނަލްޓީ އަންދްރޭ ބެލޮއްޓީ ފޮނުވާލުން ޕިކްފޯޑް މަތަކޮށްފައި ވަނިކޮށް އިނގިރޭސިންގެ ތިންވަނަ ޕެނަލްޓީ ކާމިޔާބު ނުކުރެވުމުންނެވެ. އޭރު އިނގިރޭސިން ޖެހި ފުރަތަމަ ދެޕެނަލްޓީ ކެޕްޓަން ހެރީ ކޭން އާއި ޑިފެންޑަރު މަގުއިރޭ ވަނީ ކާމިޔާބު ކޮށްދީފައެވެ. 3-1 އަށް ލީޑް ބަދަލުކޮށްލަން ރަޝްފޯޑު ފޮނުވާލި ޕެނަލްޓީ އަމާޒުވީ ގޯލުގެ އަރިމަތީ ދަނޑިއަށެވެ. ޕެނަލްޓީގައި އިޓަލީއަށް އެއްވަރު ކޮށްދިނީ ޑިފެންޑަރު ބޮނޫޗީއެވެ. އިނގިރޭސިންގެ ހަތަރުވަނަ ޕެނަލްޓީ ފޮނުވާލަން ދިޔައީ ސަންޗޯއެވެ. ސަންޗޯ ފޮނުވާލި ޕެނަލްޓީ އިޓަލީގެ ކީޕަރު ދިފާއު ކޮށްފައި ވަނިކޮށް އިޓަލީގެ ފަސްވަނަ ޕެނަލްޓީ ކާމިޔާބު ކޮށް ޗެމްޕިއަންކަން ކަށަވަރު ކުރުމަށް ޖޯޖީނިއޯ ދިޔުމުން އިނގިރޭސި ކުޅުންތެރިންނާއި ސަޕޯޓަރުން ތިބީ ނޭވާ ހިފަހައްޓާލައިގެންނެވެ. ބައިގަރުނަށްފަހު ތައްޓެއް ކާމިޔާބު ކުރުމަށް ލިބުނު ފުރުސަތު އަމިއްލަ ފަސްގަނޑުގައި ލޯކުރިމަތިން ގެއްލިގެންދާތީއެވެ. އިނގިރޭސި ސަޕޯޓަރުން ނޭވާ ހިފަހައްޓާލައިގެން ތިއްބައި، ޖޯޖީނިއޯ ފޮނުވާލި ޕެނަލްޓީ ފިކްފޯޑް ހުށިޔާރުކަމާއެކު ދިފާއުކޮށް އިނގިރޭސިންނަށް އުއްމީދު އާކޮށްދިނެވެ. އެކަމަކު ޖެހިގެން އައި ސިކުންތުގައި އިނގިރޭސި ޕްރިންސް ވިލިއަމް އާއި ކުޅުންތެރިންނާއި ސަޕޯޓަރުން ހިތްކުދިކުދިވެ، އިޓަލީ ކޯޗް ރޮބާޓޯ މަންޗިނީ އާއި ކުޅުންތެރިން އުފަލުން ރޮއްވާލީ ބުކަޔޯ ސަކާ ފޮނުވާލި އިނގިރޭސިންގެ ފަސްވަނަ ޕެނަލްޓީ މުބާރާތުގެ މޮޅު ކުޅުންތެރިޔާގެ މަގާމް ހޯދި ޑޮންނަރުއްމާ ދިފާއު ކުރުމުންނެވެ.\nޕެނަލްޓީގައި އިޓަލީގެ ބަތަލަކަށްވި ޑޮންނަރުއްމާ ކޮނޑަށް އުފަލުން އަރައިގެން. ޔޫރޯގެ ތާރިހުގައި މޮޅު ކުޅުންތެރިޔާގެ މަގާމް ހޯދި ހަމައެކަނި ކީޕަރަކީ ޑޮންނަރުއްމާ.\nމިއީ އިޓަލީއިން ޔޫރޯގެ ޗެމްޕިއަންކަން އިޓަލީއިން ހޯދި ދެވަނަ ފަހަރެވެ. މީގެ ކުރިން އިޓަލީ ޗެމްޕިއަންކަން ހޯދީ 1968 ގައެވެ. އިޓަލީއަށް އަލުން ޔޫރޯ ކާމިޔާބު މިކުރެވުނީ 53 އަހަރު ފަހުންނެވެ. އަދި މިއީ އިޓަލީއިން ކާމިޔާބު ކުރި6ވަނަ ބޮޑު މުބާރާތެވެ. އެއީ ޔޫރޯ ދެމުބާރާތާއި4ވޯލްޑް ކަޕެވެ. އިޓަލީއަށްވުރެ އިތުރަށް ބޮޑެތި މުބާރާތްތައް ކާމިޔާބު ކޮށްފައިވާ ޔޫރަޕުގެ ހަމައެކަނި ގައުމަކީ ޖަރުމަނެވެ.\nއަނެއްކޮޅުން މިއީ އިނގިރޭސިން ޔޫރޯ ފައިނަލުގައި ކުޅުނު ފުރަތަމަ ފަހަރެވެ. އިނގިރޭސިންނަށް ކާމިޔާބު ކުރެވިފައިވާ ބޮޑު ހަމައެކަނި މުބާރާތަކީ އަމިއްލަ ގައުމުގައި 1966 ވަނަ ބެއްވި ވޯލްޑް ކަޕެވެ. ބޮޑު މުބާރާތެއް ކާމިޔާބު ކުރުމަށްފަހު، ބޮޑު އެހެން މުބާރާތެއް ކާމިޔާބު ނުކުރެވި އެންމެ ގިނަ ދުވަސްވެފައިވަނީވެސް އިނގިރޭސިންނަށެވެ.


އޭޝިޔަން އިންފްރާސްޓްރަކްޗަރ އިންވެސްޓްމެންޓް ބޭންކު އުފެއްދުމުގެ މަޝްވަރާތައް ނިންމާލައިފިMikal News\n12 ނޮވެމްބަރ 2019 ( އަންގާރަ )\nއޭއައިއައިބީ އުފެއްދުމުގެ މަޝްވަރާތައް ނިންމުމަށްފަހު މަންދޫބުން. ފޮޓޯ: އޭއައިއައިބީ\nއޭޝިޔަން އިންފްރާސްޓްރަކްޗަރ އިންވެސްޓްމެންޓް ބޭންކު އުފެއްދުމުގެ މަޝްވަރާތައް ނިންމާލައިފި\n26 މެއި 2015, 9:57 |\nރާއްޖެ ހިމެނޭގޮތަށް ދުނިޔޭގެ 57 ޤައުމެއް ގުޅިގެން އުފައްދަން މަސައްކަތްކުރާ އޭޝިޔަން އިންފްރާސްޓްރަކްޗަރ އިންވެސްޓްމެންޓް ބޭންކް އުފެއްދުމުގެ ސިލްސިލާ މަޝްވަރާތައް ނިންމާލައިފިއެވެ.\nސިލްސިލާ މަޝްވަރާތައް ނިންމާލެވުނު ފަސްވަނަ ބައްދަލުވުން އޮތީ މެއި މަހުގެ 20 އިން 22 އަށް ސިންގަޕޫރުގައެވެ.\nމި ބައްދަލުވުމުގައި، ބޭންކުގެ ތިމާވެށްޓާއި އިޖުތިމާޢި ސިޔާސަތުގެ ފްރޭމްވޯކާއި ޕްރޮކިޔޯމަންޓް ޕޮލިސީ ފްރޭމްވޯކުގެ ދެލިކޮޕީއާއި އެހެނިހެން މުހިއްމު ކަންތަކާމެދު ބަޙުސްކުރެވުނެވެ. އަދި މަޝްވަރާތައް ނިންމާލިއިރު، ބޭންކުގެ ހިންގާ ޤަވާޢިދު އެކުލަވާލައި ނިމިފައިވާކަމަށް އޭއައިބީގެ އިންޓެރިމް ސެކްރެޓެރިއެޓުން ހާމަކުރިއެވެ.\nއޭއައިބީގެ އިންޓެރިމް ސެކްރެޓެރިއެޓުން އިތުރަށް ހާމަކުރި ގޮތުގައި، ބޭންކުގެ ހިންގާ ޤަވާޢިދު އަންނަ ޖޫންމަހުގެ ނިޔަލަށް ފާސްކޮށް، އަންނަ އަހަރު ބޭންކު ހިންގަން ފެށޭވަރު ވާނެއެވެ.\nރާއްޖޭގެ ފަރާތުން މި ބައްދަލުވުމުގައި ބައިވެރިވެވަޑައިގަތީ ފިނޭންސް މިނިސްޓަރުގެ ސީނިއަރ އެޑްވައިޒަރ ޢާރިފް ޙިލްމީ އާއި ލީގަލް ކޮންސަލްޓެންޓް އަޝްރަފް ރަޝީދު އެވެ.\nއޭޝިޔަން އިންފްރާސްޓްރަކްޗަރ އިންވެސްޓްމަންޓް ބޭންކަކީ، ޗައިނާ އިން އިސްނަގައިގެން އުފައްދަން ފެށި ބޭންކެކެވެ. މިދިޔަ އަހަރު އޮކްޓޯބަރު މަހު މި ބޭންކު އުފެއްދުމުގެ އެމްއޯޔޫގައި 21 ޤައުމަކުން ސޮއިކުރިއެވެ.\nއައު ވާލްޑް ބޭންކް ކަމަށް ބައެއް ފަރާތްތަކުން ސިފަކުރާ މި ބޭންކުގެ މަޤްޞަދަކީ އޭޝިޔާ ޤައުމުތަކުގެ މަގުހެދުމާއި، ބަނދަރުހެދުމާއި، ނަރުދަމާ އެޅުން ފަދަ ޢުމްރާނީ ތަރައްޤީގެ މަސައްކަތްތަކަށް ލޯނު ހޯދައިދިނުމެވެ. އޭޝިޔާގައި މިހާރުވެސް ތަފާތު ޑިވެލޮޕްމަންޓް ބޭންކުތައް ހުރި އިރު އޭއައިއައިބީ އުފެއްދުމާމެދު ގިނަ ބަޔަކު ދަނީ ފާޑުކިޔަމުންނެވެ. މިކަމާމެދު ޗައިނާގެ ރަސްމީ ޖަވާބަކީ، އޭޝިޔާގައި އަދިވެސް ޢުމްރާނީ ތަރައްޤީއަށް އެކަށީގެންވާވަރަށް ފަންޑު ނުކުރެވޭކަމެވެ.\nއޭއައިއައިބީ އުފެއްދުމަށް ގިނަ ޤައުމުތަކެއް ތާއީދު ލިބުމަކީ އެމެރިކާގެ ބަލިކަށިކަން ހާމަކޮށްދޭކަމެއްކަމަށް ބައެއް ފަރާތްތަކުން ބުނާބުނުމާމެދު ބަރަކް އޮބާމާ ބުނެފައިވަނީ، އެ ބޭންކު އުފެއްދުމާ އެމެރިކާ ދެކޮޅު ނޫންކަމެވެ. އަދި އެކަމަކީ ދުނިޔޭގެ އިޤްތިޞާދަށް އެކަމުގެ ހެޔޮ އަސަރުކުރާކަމެއްނަމަ އެމެރިކާގެ ތާއީދު އޮތްކަމެވެ.\nވިޔަފާރި |0ކޮމެންޓް\nޑައިވީނަށް ދިޔަ ޗައިނާގެ ފިރިހެން ފަތުރުވެރިއަކު މަރުވެއްޖެ\nފުވައްމުލައް ސިޓީގެ އާރބަން ޑިވެލޮޕްމެންޓް ޕްލޭން އާއި ގުޅޭ ބައްދަލުވުމެއް މާލޭއި ބާއްވަނީ\nދެކުނު ދާއިރާގެ އަންހެނުންގެ ކޮމެޓީގެ ގޮނޑިއަށް މިފަހަރު ކުރިމަތިލީ2އަންހެނުން\nފުވައްމުލައް ސިޓީގައި ނެއިބަރހޫޑް ޕޮލިސްގެ ޚިދުމަތް ރަސްމީކޮށް އިފްތިތާޙު ކޮށްފި\nއެކްސިޑެންޓްވެ ކޯމާއަށް ދިޔަ ޒުވާނާ އަދިވެސް ހޭނާރާ


ޔޫރަޕް ފުޓުބޯޅަ އަލުން އެނބުރި މި ހަފްތާގައި އަންނަނީ – DhiDaily\nޔޫރަޕް ފުޓުބޯޅަ އަލުން އެނބުރި މި ހަފްތާގައި އަންނަނީ\nގާތްގަނޑަކަށް4މަހުގެ މެދުކެނޑުމަކަށްފަހު ޔޫއެފާ ޗެންޕިއަންސް ލީގް އަދި ޔޫރޮޕާ ލީގު މި ހަފްތާގައި ކުރިއަށްދާނެއެވެ.\nކޯވިޑް-19އަށް ޔޫރަޕުގެ ހުރިހާ ހަރުފަތްތަކެއްގެ ކުޅިވަރުތައް މެދުކަނޑާލުމަށްފަހު މި ހަފްތާގައި ކުޅުން ކުރިއަށް ގެންދަން ޔޫރަޕުގެ ބޮޑެތި ލީގުތަކުގައި ކުޅޭ ޓީމުތައް ތިބީ ކެތްމަދުވެފައެވެ. ޤައުމުތަކުގެ ލީގުތައް ކުޅެ ނިމުމާއެކު ކުޅުންތެރިންނަށް އަރާމުކުރަން ލިބުނު އެއް ހަފްތާއަށްފަހު، ގިނަ ޓީމުތައް ޕްރެކްޓިހަށް ނިކުތް އިރު ހުރިހާ ޓީމެއްގެ ޢަމާޒަކަށްވެފައި ވަނީ ތައްޓެވެ.\nޗެމްޕިއަންސް ލީގަށް ބަލާލާއިރު ކުއާރޓާއަށް ދަތުރު ކުރުމަށްޓަކައި ރިއާލް މެޑްރިޑް މެންޗެސްޓަރ ސިޓީ ކައިރިން މޮޅުވާން ޖެހެއެވެ. އަދި ޖުވެންޓަސްއަށް ޖާގަ ލިބެނީ ލިޔޯން އަތުން މޮޅެއް ލިބިގެންނެެވެ. ބެޔާން މިޔުނިކްއަށް ފަސޭހަކަމާއި އެކީ ޖާގައެއް ލިބޭނެކަމަށް ބެލެވޭ އިރު، ބާރސެލޯނާ އަދި ނަޕޯލީ ކުރިން ކުޅުނު މެޗު އެއްވަރު ވުމުގެ ސަބަބުން ދެ ޓީމަށްވެސް ފުރުސަތު ލިބިފައިއެބައޮތެވެ.\nޔޫރޮޕާ ލީގަށް ބަލާލާއިރު އެންމެ ވާދަވެރި ޓީމުތައް ކަމުގައި ބެލެވެނީ މެންޗެސްޓަރ ޔުނައިޓެޑް، އިންޓަރ މިލާން އަދި އިނގިރޭސި ޕްރިމިއަރ ލީގުގައި ކުޅެމުންދާ ވުލްވްސްއެވެ. މި މެޗުތައް މި ހަފްތާގެ ބުރާސްފަތި ދުވަހުން ފެށިގެން ކުރިއަށްދާނެއެވެ.


SunOnline: Baeh gaumuthakah ayyan kuraa safeerunnah ruhun hoadhan majileehah fonuvaifi\nބައެއް ގައުމުތަކަށް އައްޔަނުކުރާ ސަފީރުންނަށް ރުހުން ހޯދަން މަޖިލީހަށް ފޮނުވައިފި\nއަހްމަދުﷲ އަބްދުލްހާދީ 24 Jun 2020, 17:13\nރައްޔިތުންގެ މަޖިލީހުގެ ޖަލްސާއެއްގެ ތެރެެއިން\nބޭރުގެ ބައެއް ގައުމުތަކަށް ސަފީރުން ކަނޑައެޅުއްވުމަށް ނަންތައް ރައްޔިތުންގެ މަޖިލީހުގެ ރުހުން ހޯދުމަށް ރައީސުލްޖުމްހުރިއްޔާ މިއަދު ފޮނުއްވައިފިއެވެ.\nއަލަށް އައްޔަންކުރެވޭ ސަފީރުންނާއެކު ރާއްޖެއިން ބޭރުގައި ތިއްބަވާ ދިވެހި ސަފީރުންގެ ތެރޭގައި މިންތީގެ ހަމަހަމަކަން އުފެދިގެންދާނެކަމަށް ފޮރިން މިނިސްޓްރީއިން ވަނީ ބުނެފަ އެވެ.\nމިއަދު ރުހުން ހޯދުމަށް ފޮނުއްވި ބޭފުޅުންނަކީ:\n1. ޔުނައިޓެޑް އަރަބް އެމިރޭޓްސްއަށް ރާއްޖެއިން ކަނޑައަޅާ ސަފީރުކަމަށް އައިމިނަތު ޝަބީނާ.\nޝަބީނާ އަކީ މިހާރު އިންޑިއާގައި ހުންނަ ދިވެހި އެކްޓިންގް ހައިކޮމިޝަނަރެވެ. ޝަބީނާއަކީ ފޮރިން ޚިދުމަތުގައި 26 އަހަރު ހޭދަކުރައްވާފައިވާ މާސްޓާސް އިން ބިޒްނަސް އެޑްމިނިސްޓްރޭޝަން ހާސިލް ކުރައްވާފައިވާ ފަރާތެކެވެ.\n2. އިންޑިއާއަށް ކަނޑައަޅާ ރާއްޖޭގެ ސަފީރުކަމަށް ޑރ. ހުސެއިން ނިޔާޒް.\nނިޔާޒަކީ ޔޫއޭއީގައި މިހާރު ހުންނަވާ ދިވެހި ސަފީރެވެ.\nއޭނާ އަކީ ފޮރިން ޚިދުމަތުގައި 14 އަހަރާއި 8 މަސް ހޭދަކުރައްވާފައިވާ ޕީއެޗްޑީ ހާސިލްކުރައްވާފައިވާ ފަރާތެކެވެ.\n3. ބަންގްލަދޭޝްއަށް ކަނޑައަޅާ ރާއްޖޭގެ ސަފީރުކަމަށް ޝިރުޒިމަތު ސަމީރު:\nޝިރުމިޒަތު ސަމީރުއަކީ މިނިސްޓްރީ އޮފް ފޮރިން އެފެއަރޒްގެ މިހާރުގެ އެޑިޝަނަލް ސެކްރެޓަރީ އެވެ. ފޮރިން ޚިދުމަތުގައި 12 އަހަރާ3މަސް ހޭދަކުރައްވާއިވާ ޝިރުމިޒަތު އަކީ މާސްޓަރސް އިން ސޯޝަލް ސައިންސް ހާސިލްކުރައްވާފައިވާ ބޭކަނބަލެކެވެ.\n4. ޕާކިސްތާނަށް ކަނޑައަޅާ ރާއްޖޭގެ ސަފީރުކަމަށް ފަރްޒާނާ ޒާހިރު:\nފަރްޒާނާއަކީ މިވަގުތު އދ. އަށް ކަނޑައަޅާފައި ހުންނަ ރާއްޖޭގެ ދާއިމީ މިޝަންގައި ހުންނަވާ ދާއިމީ މަންދޫބުގެ ނައިބެވެ. ފޮރިން ޚިދުމަތުގައި 19 އަހަރާއި5މަސް ހޭދަކުރައްވާފައިވާ ފަރްޒާނާއަކީ މާސްޓަރސް އިން ޑިވެލޮޕްމެންޓް ސްޓަޑީޒް ހާސިލްލުރައްވާފައިވާ ބޭކަނބަލެކެވެ.\n5. ސްވިޓްޒަލެންޑްގެ ޖެނީވާގައި ހުންނަ އ.ދގެ އޮފީސްތަކަށް ކަނޑައަޅާފައި ހުންނަ ދިވެހިރާއްޖޭގެ ދާއިމީ މިޝަންގެ ދާއިމީ މަންދޫބުކަމަށް ޑރ. އާސިމް އަހްމަދު:\nޑރ. އާސިމަކީ މިވަގުތު ފޮރިން މިނިސްޓްރީގެ އެމްބެސެޑަރ އެޓް ލާޖް އެވެ. ޑރ. އާސިމާއަކީ ފޮރިން ޚިދުމަތުގައި 1 އަހަރާ3މަސް ހޭދަކުރައްވާފައިވާ ޔުނިސެފް/އައި.އެލް.އޯ-ޔޫއެން އެސްކެޕްގައި މަސައްކަތްކުރެއްވި، ޕީއެޗްޑީ ހާސިލްކުރައްވާފައިވާ ބޭފުޅެކެވެ.\nފޮރިން މިިނިސްޓްރީއިން ބުނިގޮތުގައި މި މަގާމުތަކަށް އައްޔަންކުރުމަށް މިއަދު ނަން ފޮނުއްވި ހުރިހާ ބޭފުޅުންނަކީވެސް މިހާރުވެސް ފޮރިން ޙިދުމަތުގައި މަސައްކަތްކުރައްވާ ފުންނާބުއުސް ޑިޕްލޮމެޓުންނެވެ.\nފޮރިން މިނިސްޓަރު އަބްދުﷲ ޝާހިދު ވަނީ ސަފީރުންގެ ގޮތުގައި އަންހެން ފިރިހެން ބޭފުޅުން ހަމަހަމައަށް އައްޔަނުކުރެވުމަކީ ރާއްޖޭގެ ޑިޕްލޮމެޓިކް ތާރީޙުގަައި އަލަށް ހާސިލުކުރެވުނުކަމެއްކަމަށް އަދި ޖިންސީ ހަމަހަމަކަމާއިއެކު ކުރިއެރުން ހޯދުމަކީ ރާއްޖެއަށް ވަރަށް މުހިންމުކަމެއްކަމަށް ވިދާޅުވެފަ އެވެ.\nރުހުން ހޯދުމަށް ފޮނުވުނު މި ބޭފުޅުން އައްޔަނުކުރެވުމާއިއެކު ރާއްޖެއިން އައްޔަނުކުރެވިފައިވާ ބޭފުޅުންގެ ތެރެއިން9ބޭފުޅުންނަކީ އަންހެން ބޭފުޅުން އަދި9ބޭފުޅުންނަކީ ފިރިހެން ބޭފުޅުންނަށް ވާނެ އެވެ.\nމިޝަންތަކުގެ އިސްވެރިންގެ ގޮތުގައި މިހާރު ތިއްބަވާ އަންހެން ބޭފުޅުންނަކީ ޕާކިސްތާން، މެލޭޝިއާ، ޗައިނާ، ބަންގްލަދޭޝް، ޔޫއޭއީ، އިނގިރޭސިވިލާތަށް އައްޔަނުކުރެވިފައިވާ ސަފީރުންނެވެ.\nމީގެ އިތުރުންވެސް ޓްރިވެންޑްރަމްގައި ހުންނަ ކޮންސިއުލް ޖެނެރަލް އާއި، ނިއުޔޯކްގައި ހުންނަ އދގެ އޮފީހަށް ކަނޑައަޅާފައި ހުންނަ ދާއިމީ މަންދޫބުގެ އިތުރުން ތައިލެންޑްގައި ހުންނަ ޔޫއެން އެސްކެޕް އަށް ކަނޑައަޅާފައި ހުންނަވާ ދާއިމީ މަންދޫބުގެ ގޮތުގައިވެސް ތިއްބަވާނީ އަންހެން ބޭފުޅުންކަމަށް ފޮރިން މިނިސްޓްރީއިން ވަނީ ބުނެފައެވެ.


Belgium Balikoh France Final Ah - Vaguthu\nގޯލަށްފަހު އުމްޓިޓީ އުފާފާޅުކުރަނީ - ފޮޓޯ: އޭއެފްޕީ\n0-1 އިން ބެލްޖިއަމް ބަލިކޮށް ވޯލްޑް ކަޕްގެ ފައިނަލަށް ފްރާންސް ދަތުރުކޮށްފިއެވެ.\nފޯރިގަދަ ކުޅުމެއް ފެނިގެންދިޔަ މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައިނުވި ނަމަވެސް ގޯލްޖަހާނެ ރަނގަޅު ފުރުސަތުތަކެއް ދެ ޓީމުން ވެސް ވަނީ މި ހާފުގައި ތަނަވަސްކޮށްފައެވެ.\nއެގޮތުން ބެލްޖިއަމްގެ ކެޕްޓަން އެޑެން ހަޒާޑް، ފްރާންސްގެ ޕެނަލްޓީއޭރިއާ ތެރެއަށް ވަނުމަށްފަހު ފޮނުވާލި ހަމަލާ ގޯލުގެ ކުޑަތަންކޮޅެއް ބޭރުން ދިޔައިރު އެޓީމުގެ ޑިފެންޑަރު ޓޯބީ އަލްޑަވައިރަލްޑް ފޮނުވާލި ހަމަލާ ދިފާއުކުރީ، މިރޭގެ މެޗުގައި މޮޅު ކުޅުމެއް ދެއްކި ފްރާންސްގެ ކެޕްޓަން އަދި ގޯލްކީޕަރު ހޫގޯ ލޮރިސްއެވެ.\nފްރާންސްގެ ގޯލު އުމްޓިޓީ ކާމިޔާބުކޮށްދެނީ - ފޮޓޯ: އޭއެފްޕީ\nމި ހާފުގައި ފްރާންސް އަށް ގޯލްޖަހަން އެންމެ ރަނގަޅު ފުރުސަތެއް ލިބުނީ އެޓީމުގެ ފޯވާޑް އޮލިވިއޭ ޖިރޫ އަދި ޒުވާން ޑިފެންޑަރު ޕަވާޑް އަށެވެ. އެގޮތުން ޖިރޫޑް ބޮލުން ފޮނުވާލި ހަމަލާ ގޯލުގެ ދަނޑި ކައިރިން ބޭރަށް ދިޔައިރު ބެލްޖިއަމްގެ ޕެނަލްޓީއޭރިއާ ތެރެއަށް ވަނުމަށްފަހު ޕަވާޑް ފޮނުވާލި ހަމަލާ ދިފާއުކުރީ ބެލްޖިއަމްގެ ކީޕަރު ތިބޯ ކޯޓުއާއެވެ.\nފުރަތަމަ ހާފްގައި ގޯލެއް ފެނިގެން ގޮސްފައިނުވި ނަމަވެސް ދެވަނަ ހާފްގެ ކުރީކޮޅު ސެމިއުލް އުމްޓިޓީ ވަނީ ފްރާންސް އަށް މެޗުގެ ލީޑު ނަގާދީފައެވެ. އުމްޓިޓީ މި ގޯލު ކާމިޔާބުކުރީ ބެލްޖިއަމްގެ ޕެނަލްޓީއޭރިއާ ތެރެއަށް ގްރިޒްމަން ހުރަސްކޮށްލި ބޯޅައެއް ބޮލުން ކުރިއަށް ފޮނުވާލައިގެންނެވެ.\nމި ގޯލު ކާމިޔާބުކުރިތާ މާގިނަ އިރުތަކެއް ނުވަނީސް ލީޑު ފުޅާކޮށްލަން ޖިރޫ އަށް ވަނީ ރަނގަޅު ފުރުސަތެއް ލިބިގެން ގޮސްފައެވެ. ނަމަވެސް ބެލްޖިއަމްގެ ޕެނަލްޓީއޭރިއާ ތެރޭ ހުރެ އޭނާ ފޮނުވާލި ހަމަލާ ބެލްޖިއަމްގެ މިޑްފީލްޑަރު ޑެމްބެލޭ ވަނީ ބްލޮކްކޮށްފައެވެ.\nފްރާންސް އާއި ބެލްޖިއަމް ބައްދަލުކުރި މެޗުގެ ތެރެއިން - ފޮޓޯ: އޭއެފްޕީ\nލީޑު ނެގުމަށްފަހު ފްރާންސް އިން ފުދޭވަރަކަށް ޑިފެންސިވް ކުޅުމެއް ދެއްކިއިރު ބެލްޖިއަމް އިން ދިޔައީ ފްރާންސްގެ ގޯލަށް ކައިރިކައިރީގައި ނުރައްކާ ކުރަން މަސައްކަތް ކުރަމުންނެވެ. އެގޮތުން ފެލައިނީ ފޮނުވާލި ހަމަލާއެއް ގޯލުގެ ކުޑަތަންކޮޅެއް ބޭރުން ދިޔައިރު، ފްރާންސްގެ ޕެނަލްޓީއޭރިއާގެ ބޭރުގައި ހުރެ ވިޓްސެލް ފޮނުވާލި ހަމަލާ ލޮރިސް ވަނީ މަތަކޮށްފައެވެ.\nމެޗުގެ ފަހުވަގުތުކޮޅުތެރޭ ގޯލްޖަހާނެ ރަނގަޅު ދެ ފުރުސަތެއް ފްރާންސް އަށް ލިބި ބޭކާރުވެފައިވެއެވެ. އެގޮތުން ގްރިޒްމަން އާއި ޓޮލީސޯ ފޮނުވާލި ހަމަލާތަކުގެ ހުރަހަކަށްވީ ބެލްޖިއަމްގެ ކީޕަރު ކޯޓުއާއެވެ.\nބެލްޖިއަމްގެ މައްޗަށް ފްރާންސް އިން ކުރި ހޯދިއިރު މިއީ 2006 ވަނަ އަހަރަށްފަހު މުބާރާތުގެ ފައިނަލަށް ފްރާންސް ދަތުރުކުރި ފުރަތަމަ ފަހަރުކަން ފާހަގަކޮށްލެވެއެވެ. އެފަހަރުގެ މުބާރާތުގެ ފައިނަލަށް ފްރާންސް ދަތުރުކުރި ނަމަވެސް ފައިނަލްގައި އެޓީމު ވަނީ އިޓަލީ އަތުން ބަލިވެފައެވެ.\nފައިނަލްގައި ފްރާންސް ބައްދަލުކުރާނީ، ސެމީފައިނަލްގެ ދެވަނަ މެޗުގައި އިންގްލޭންޑާއި ކްރޮއޭޝިއާ ބައްދަލުކުރާ މެޗުން މޮޅުވާ ޓީމަކާއެވެ. ފައިނަލް މެޗު އޮންނާނީ އަންނަ އާދީއްތަ ދުވަހުއެވެ.\nޖުލައި 11, 2018 03:09\nDhen seeelaaa ?❤\nޖުލައި 11, 2018 09:18\nފުރާންސް 98 ކާމިޔާބް ކުރީ ކޮންބައެއް


Shilpa aai Raj ah anhen kujjaku libijje - AO News\nޝިލްޕާ އާއި ރާޖް އަށް އަންހެން ކުއްޖަކު ލިބިއްޖެ\nޝިލްޕާ އާއި ރާޖްގެ ދަރިފުޅު، ސަމީޝާ ޝެޓީ ކުންދްރާ - ފޮޓޯ: ޓްވިޓާ (ޝިލްޕާ ޝެޓީ ކުންދްރާ)\nބޮލީވުޑްގެ މަޝްހޫރު ތަރި ޝިލްޕާ ޝެޓީ ކުންދްރާ އާއި އޭނާގެ ފިރިމީހާ ރާޖް ކުންދްރާއަށް އަންހެން ކުއްޖަކު ލިބިއްޖެ އެވެ.\nއެ ދެމަފިރިންގެ މިހާރުވެސް ހަތް އަހަރުގެ ފިރިހެން ކުއްޖަކު ހުރެއެވެ. އެއީ ވިއާން ރާޖް ކުންދްރާ އެވެ.\nޝިލްޕާ އޭނާގެ ޓްވިޓާ އާއި އިންސްޓަގްރާމްގައި އިއްޔެ ކުރި ޕޯސްޓެއްގައި ބުނެފައި ވަނީ އޭނާގެ އަންހެން ދަރިފުޅު އުފަންވީ ފެބްރުއަރީ 15 ވަނަ ދުވަހު ކަމަށާއި، ނަމަވެސް އެ ޚަބަރު ރަސްމީކޮށް އިއުލާންކުރަން ބޭނުންވީ ‘މަހާޝިވްރާތުރީ’ ދުވަހު ކަމަށެވެ. ޝިލްޕާ އާއި ރާޖްގެ ދެވަނަ ދަރިފުޅަށް ކިޔަނީ ސަމީޝާ ޝެޓީ ކުންދްރާ އެވެ.\nއެ ޕޯސްޓާއެކު ޝިލްޕާ ވަނީ އޭނާގެ ތުއްތު އަންހެން ދަރިފުޅުގެ ފޮޓޯއެއްވެސް ފޭނުންނާއި ހިއްސާކޮށްފަ އެވެ. އެ ފޮޓޯއިން ފެންނަނީ ދަރިފުޅު، ޝިޕްލާގެ އިނގިއްޔެއްގައި ހިފައިގެން އިން މަންޒަރެވެ. ނަމަވެސް އެ ފޮޓޯއިން ދަރިފުޅުގެ މޫނެއް ނުފެނެއެވެ.\nޝިލްޕާ އާއި ރާޖް އަށް ކުއްޖަކު ލިބުނީ ސަރޮގެސީ މެދުވެރިކޮށް ކަމަށް ގިނަ ބަޔަކު މިހާރު ބުނަމުންދިޔަ ނަމަވެސް، އަދި އެކަން ކަށަވަރުވާ ގޮތެއް ނުވެއެވެ.\nބޮޑު ސްކްރީނުން ޝިލްޕާ ނުފެންނަތާ ގިނަ ދުވަސްތަކެއް ވެފައިވާއިރު، އޭނާ ފިލްމީ ދާއިރާއަށް އަލުން ނިކުންނަނީ ފިލްމް “ނިކައްމާ” އިންނެވެ. މީގެ އިތުރުން “ހަންގާމާ”ގެ ދެވަނަ ބައިންވެސް ޝިލްޕާ ފެނިގެންދާނެ އެވެ.\nޝިލްޕާޝެޓީގެ ވެޑިންގ އެނިވާސާރީ ރާއްޖޭގައި ފާހަނގަ ކޮށްފި


OLHUNBOLHUN: Vaa goiy neygun | Mihaaru\nރަސްފަންނު ސަރަހައްދުގައި އާންމުން: މާލޭގެ ބޮޑު އާބާދީއަށް ނުކުމެ އުޅެވޭނެ ހުސް ތަންތަން ވެސް ބޭނުންވޭ\n02 ޖެނުއަރީ 2018 - 07:11 12 comments\nޕީޕީއެމްގެ ސަރުކާރުން މިހާރު ގެންގުޅޭ ގެދޮރުވެރިކޮށް ދިނުމުގެ ސިޔާސަތަކީ އެންމެނަށް ވެސް ރަނގަޅު ސިޔާސަތެކެވެ. ޚާއްޞަކޮށް ގެދޮރު ނެތް ޢާއިލާތަކަށެވެ. ގެދޮރުވެރިވާން ބޭނުންވާ ފަރުދުންނަށެވެ. ރަނގަޅު ކަންތައްތަކެއް ކޮށްދެވޭ އިރު ވެސް ބައެއް ފަހަރަށް ކަންތައް ވާ ގޮތް އަމިއްލަ ހިތްހަމަޖެހުމަށްޓަކައި ވެސް އޮޅުން ފިލުވާލަން ބޭނުންވެ އެވެ. މިހެން ދަންނަވާއިރު ވެސް ޕީޕީއެމްގެ ސަރުކާރުގެ ވެރިކަމުގައި ކަންތައް ކުރާ ގޮތަށް ބަލާއިރު ވާނުވާ ގޮތް ސާފުކޮށްދިނުމުގެ ސިޔާސަތެއް ނުގެންގުޅޭކަން ވެސް އެނގެ އެވެ. ވާނުވާ ގޮތް އެނގޭކަށް ނުވެސް ޖެހެ އެވެ.\nކަމާ ބެހޭ ފަރާތުން ބޮޑު މަސައްކަތަކުން، ބޮޑު ޚަރަދެއްކުރުމަށް ފަހު އިމާރާތެއް ކުރުމަށް ފަހު، އެ އިމާރާތުގައި ހުރި އެޕާޓްމެންޓުތައް ކުއްޔަށް ދޫކުރާނެ އުޞޫލުތައް އިޢްލާނުކުރުމަށް ފަހު އެޕާޓުމެންޓުތައް ވިއްކުމަށް، ނުވަތަ ކުއްޔަށް ދޫކުރުމަށް، އެކަމަށް އެދިފައިވާ މީހުންގެ ތެރެއިން މީހުން ހޮވާނީ އެކަން ކުރެވެން އޮތް އެންމެ ރަނގަޅު ގޮތަކަށެވެ. މާކްސް ދޭ އުޞޫލުން މާކްސް ދީގެން 90 ޕޮއިންޓު ލިބުނު މީހަކަށް އެޕާޓްމެންޓެއް ނުލިބި، ފަސްދޮޅަހަކަށް ޕޮއިންޓު ލިބުނު މީހަކު ހޮވިގެން އެޕާޓްމެންޓެއް ލިބުނުކަމުގައި ވިޔަސް އެއީ މައްސަލައަކަށް ވެގެންނުވާނެ އެވެ. މިހެން ވިޔެކޭ ފަހަރެއްގައި ވެސް އަޅުގަނޑު ނުދަންނަވަމެވެ. އަޅުގަނޑަށް ނޭނގޭތީވެ އެވެ. ބައެއް ފަހަރަށް ރާއްޖޭގެ ރަށެއްގައި ދިރިއުޅޭ، މާލޭގައި އެއްގޮތަކަށް ދިރިނޫޅޭ މީހަކަށް ވެސް ހުޅުމާލެއިން އެޕާޓްމެންޓެއް ލިބިދާނެ އެވެ. ދުރުން، މިފަދަ ކަންތައްތައް ފެންނަ މީހަކަށް ހީވާނީ އޭނާއަށް އެޕާޓްމެންޓް ލިބުން ހައްގު ނޫން ކަމަށެވެ. ކޮންމެވެސް ލިސްޓަކަށް ބެލެވިގެން ދިން ތަނެއްގެ ގޮތުގަ އެވެ. ނުވަތަ ކޮންމެވެސް ސިޔާސީ ޕާޓީއެއްގެ ރަޖިސްޓުރީގައި އޮވެގެން ލިބުނު ތަނެއް ކަމުގަ އެވެ. ނުވަތަ ކޮންމެވެސް ސިޔާސީ ޕާޓީއެއްގައި ޢާއްމުންނަށް އުނދަގޫވާ ވަރަށް އަޑުބޭރުކުރާ ތާޅަފިއްޔަކާ ގުޅުން ހުރި ފަރާތެއް ކަމަށެވެ. މިއީ ވެސް ރަނގަޅު ވިސްނުމެއް ނޫނެވެ. މިގޮތަށް މީހަކަށް އެޕާޓްމެންޓެއް ލިބުނަސް ލިބޭނީ ހަމަގައިމުވެސް ދިވެހި ރައްޔިތުންގެ ރެޖިސްޓުރީގައި އޮވެގެންނެވެ.\nއެޕާޓްމެންޓުތައް ދޫކުރާ އޮފީހުން، އެޕާޓްމެންޓް ދޫކުރުމަށް ހޮވުނު ފަރާތަށް މާކްސް ލިބުނު ވަރު އިޢްލާނެއް ނުކުރެ އެވެ. އެޕާޓްމެންޓު ލިބުނު ފަރާތުގެ ފަރުދީ ޙައްޤު ރައްކާތެރިކުރުމުގެ ގޮތުންނެވެ. ވަރަށް ރަނގަޅު ނިންމުމެކެވެ. ޕީޕީއެމްގެ މި ސަރުކާރަކީ ރައްޔިތުންގެ ފަރުދީ ހައްގަށް ވަރަށް ބޮޑަށް ބަލާ ސަރުކާރެކެވެ. ޙިމާޔަތްކުރާ ސަރުކާރެކެވެ. ޑިމޮކްރަސީއޭ، އިންޞާފޭ ކިޔައިގެން ވާހަކަ ދައްކާ މީހުން ބައެއް ފަހަރު މިކަހަލަ ޕޮއިންޓު ނަގާފާނެ އެވެ. އަޅުގަނޑުމެން ޑިމޮކްރަސީ އާއި ޢަދުލުއިންޞާފްއޭ ކިޔައިގެން ވާހަކަ ދައްކަންވާނީ ފުރަތަމަ ބަނޑުފުރާނަ މުއްތިކޮށްގެންނެވެ. ނިވާވާ ވަރަށް އަންނައުނު ލިބިގެންނެވެ. ބައްލަވާށެވެ! އަޅުގަނޑުމެންގެ އެންމެ ގާތް އެކުވެރި ދެ ގައުމުގެ ރައްޔިތުން ޑިމޮކްރަސީއޭ ޢަދުލުއިންޞާފްއޭ ކިޔައިގެން ވާހަކަދައްކައެއް ނޫޅެ އެވެ. ކޮންމެ ރަމަޟާން މަހަކު ހިލޭ ކަދުރު ވެސް ލިބެ އެވެ. އަދި ބޭނުން ވައްތަރެއްގެ އެއްޗެއް އުފެއްދުމަށް ފަހު ބޭނުން ވައްތަރެއްގެ ނަމެއް ޖަހާފައި މާރުކޭޓަށް ވެސް ނެރެވެ އެވެ. ރިޝްވަތުގެ ބޮޑެތި މައްސަލަތަކުގެ "ކުށްވެރިން" ވެސް ބަންދުކޮށްފައި ބައިތިއްބަނީ ބޮޑެތި ހޮޓަލުގަ އެވެ. ޑިމޮކްރަސީގެ އެއްވެސް މައްސަލައެއް ނެތެވެ. އަޅުގަނޑުމެން ކުރާ ކަންތައްތަކާ ބެހި އަޅުގަނޑުމެންނަށް ފާޑުކިޔާ ހަދާނީ ފަރަންޖީންނެވެ. އަޅުގަނޑުމެން ކުރާ ކަންތައްތަކާ ނުބެހި ތިބޭނީ އަޅުގަނޑުމެންގެ ގާތް އެކުވެރިންނެވެ. އެމީހުންނަކީ އަޅުގަނޑުމެންގެ ޢަޤީދާއާ ފުށުއަރާ ގޮތަކަށް ކަންތައް ކުރާ ބަޔަކަށް ވިޔަސް އެމީހުން ފަރަންޖީންގެ ތެރޭގައި ހިމެނިގެން ނުވާނެ އެވެ. މި ވާހަކަ މި ދެންނެވީ އެއްގޮތަކަށް ވެސް "ހަކުރު ދެންޏާ ބޮޑު ބޭބެ" އޭ ބުނާ އުޞޫލަކުން ނޫނެވެ.\nއަޅުގަނޑުމެންގެ ރާއްޖޭގެ ހުރިހާ ރައްޔިތުންނަށް ވެސް ބޯހިޔާވަހިކަމެއް ލިބޭނެ ގޮތެއް ހަމަޖައްސައިދިނުމުގެ ސިޔާސަތުގެ ދަށުން ކުންފުނިތަކުން ވެސް އުސް އިމާރާތްތައްކުރުމަށް ފަހު، އެޕާޓްމެންޓުތައް ކުއްޔަށް ދޫކުރަން ނުވަތަ ވިއްކާލުމުގެ ވިޔަފާރީގެ ތެރެއަށް ވަންނަން ފަށައިފި އެވެ. ކަމާ ބެހޭ ފަރާތްތަކުން ބުނަމުން ގެންދަނީ ކުންފުނިތަކުން ވެސް އިޖުތިމާޢީ ޒިންމާ އުފުލުމުގެ ގޮތުން މި ބާވަތުގެ ކަންތަކުގެ ތެރެއަށް ވަންނަނީ ކަމަށެވެ. ރާއްޖޭގައި އެންމެ ބޮޑު ފައިދާ ހޯދާ ކުންފުނިތަކަކީ މުވާޞަލާތީ ޚިދުމަތްތައްދޭ ކުންފުނިތަކެވެ. އެ ކުންފުނިތަކުން އަދި މި ވިޔަފާރީގެ ތެރެއަކަށް ނުވަދެ އެވެ. ވަންނާނެހެން ހީއެއް ވެސް ނުވެ އެވެ. ދެން އޮތީ ބޭންކުތަކެވެ. އެތަންތަނުން ބޭނުންވާނީ ދަރަންޏަށް ފައިސާ ދޫކޮށްގެން، ކަނޑައެޅިފައި އޮތް މުއްދަތުގެ ތެރޭގައި އެފައިސާ ނުދައްކައިފި ނަމަ އެތަނެއް ވިއްކާލައިގެން ފައިސާ ހޯދާށެވެ. މިހެންވުމާ އެކު މި އިޖްތިމާޢީ ޚިދުމަތުގެ ތެރެއަށް ބޭންކަށް ވެސް ނުސީދާ ގޮތަކަށް ވަދެވެ.\nރަސްފަންނު ކުރިމަތިން އޮންނަ ހުސް ބިން: މި ތަނުގައި ލަގުޒަރީ އަދި އުސް އިމާރާތްތަކެއް އަޅަން ވަނީ ހަމަޖައްސާފައި ފޮޓޯ: މިހާރު\nރާއްޖޭގައި އަމިއްލަ ވިޔަފާރިކުރާ ކުންފުނިތަކުން މާ ކުރީއްސުރެ ވެސް ވަނީ އެ ވިޔަފާރީގެ ތެރެއަށް ވަދެފަ އެވެ. ނަމަވެސް މިހާރު މި ފެންނަހާ ފުޅާކޮށެއް ނޫނެވެ. ސަރުކާރުގެ ސައްތައިން ސައްތަ ހިއްސާ އޮންނަ ކުންފުނިތަކުންނާއި، ސަރުކާރާއި ރައްޔިތުންގެ ހިއްސާ އޮންނަ ކުންފުނިތަކުން ވެސް މި ވިޔަފާރީގެ ތެރެއަށް ވަންނަނީ އެވެ. އެތައް ސަތޭކަ މިލިއަން ރުފިޔާގެ އިންވެސްޓްމެންޓެއް ކުރެވޭހާ ފައިދާ އެ ކުންފުނިތަކުން ލިބޭ ބާވަ އެވެ؟ ކުންފުނިތަކުން ޢާއްމުކުރާ ހިސާބުތަކުން އެހާ ބޮޑު ފައިދާއެއްވާ ކަމަކަށް ނުދައްކަ އެވެ. ސަރުކާރުގެ ކުންފުނިތަކުން ނުވަތަ ސަރުކާރު ހިއްސާ އޮންނަ ކުންފުނިތަކުން ބޭރުގެ ކުންފުނިތަކާ ގުޅިގެން އިންވެސްޓު ކުރާ ނަމަ، އިންވެސްޓްކުރާ ފައިސާ ލިބޭނެކަމުގެ ގެރެންޓީއެއް ސަރުކާރުން ދޭން ނުޖެހޭނެ ބާވަ އެވެ؟ ކަސްޓަމްސް އަކީ ކުންފުންޏެއް ބާވަ އެވެ؟ މިއީ ހެޔޮ ނިޔަތުގައި ކޮއްލި ސުވާލެކެވެ. އެތަނުން ވެސް އިންވެސްޓަރުން ހޯދަން ދަތުރުކުރާ ޚަބަރު ލިބޭތީވެ އެވެ. އެ ދަތުރުތައް ކުރާނީ އަޅުގަނޑުމެންގެ އަތުން ޓެކްސްގެ ގޮތުގައި ސަރުކާރުން ނަގާ ފައިސާ ބަޖެޓުގެ ތެރެއިން ހޯދައިގެން ނޫންކަން ޔަޤީނެވެ. އެތަނުގެ ހުރިހާ މުވައްޒަފުން މި މަސައްކަތަށް އެއްކުރާ ފައިސާ އިން ކަމަށް ވެސް ވެދާނެ އެވެ. އާ އަހަރުގެ، އަޅުގަނޑުގެ ފުރަތަމަ ދުޢާ އަކީ ކުންފުންޏެއްގެ ދަރަޖަ މީރާއަށް ލިބޭ ގޮތަށް ހަމަޖެހޭ ގޮތް ނުވުމެވެ. އެތަނުން އަމިއްލަ އަށް އުސް އިމާރާތެއް ކުރުމުގެ ފުރުޞަތު ލިބުމުގެ ބަދަލުގައި ސަރުކާރުން ނުވަތަ ބޮޑު މަހުޖަނަކު ވެސް އެކަމުގެ މެދުވެރިއަކަށް ވުމެވެ.\nމާލޭގެ މޫނުމަތި ބަދަލުވަމުން ދާއިރު މާލޭގައި ދިރިއުޅޭ މީހުންގެ ހާލަތާ މެދު ޕީޕީއެމްގެ ސަރުކާރުން މާ ބޮޑު ސަމާލުކަމެއް ދޭހެނެއް ހީއެއް ނުވެ އެވެ. ސަމާލުކަން ދެވެނީ އިމާރާތްކުރުމަށެވެ. ރަސްފަންނު ކައިރި ސަރަހައްދުގައި އޮތް ހުސް ބިންކޮޅު ޓަވަރުތަކެއް އެޅުމަށް ދޫކޮށްލުމުން ގިނަ ބަޔަކަށް ބޯހިޔާވަހިކަން ލިބޭނެ އެވެ. އެކަމަކު އެތަނުގައި ދިރިއުޅޭ ބަޔަކު ވެސް ކޮންމެވެސް ވަގުތަކު ބޭރަށް ނުކުންނަން ޖެހޭނެ އެވެ. މުނިފޫހިފިލުވުމަށް، ކުޅިވަރު ކުޅުމަށް އެ ސަރަހައްދުން ބިންކޮޅެއް ލިބެން އޮންނާނީ ވެސްޓު ޕާކް ސަރަހައްދުންނެވެ. ތެދުފުޅެކެވެ. ތަރައްގީކުރެވޭ ސަރަހައްދުގެ ތެރޭގައި، އެތަނުގައި، ދިރިއުޅޭ މީހުންގެ ބޭނުންތަކަށް މުނިފޫހިފިލުވުމުގެ ބައެއް ޚިދުމަތްތައް ލިބެން ހުރެދާނެ އެވެ. އެހެން މީހުންނަށް ވާނީ ކިހިނެއްތޯ އެވެ؟\nތަރައްޤީ އާއި ރީތިކަމަކީ ހަމައެކަނި އުސް ކޮންކުރީޓު އިމާރާތުން އަންނަ ކަމެއް ނޫނެވެ. އެހެނިހެން ގޮތްގޮތަށް ވެސް ތަރައްޤީ އާއި ރީތިކަން ގެނެވިދާނެ އެވެ. މާލޭގެ ތޮއްޖެހިފައިވާ މާހައުލުން ދުރަށް ގޮސް ހިތްފަސޭހަކޮށްލަން އޮތް ކުޑަބަޑޮސް އެއޮތީ އަގަށް ވުރެ ބޮޑަށް އެތެރޭގެ ނުފޫޒުން ދޫކޮށްލާފަ އެވެ. ކުރީގެ ޓޫރިޒަމް މިނިސްޓަރު، އަދި ފަހުން ނައިބު ރައީސްގެ އަރިއަހުގައި ޢާއްމު ފަރުދަކު ކުޑަބަޑޮހަކީ ދިވެހިން ޗުއްޓީގެ ގޮތުގައި ދެވޭނެ ރަށެއްގެ ގޮތުގައި ބޭއްވުމަށް އާދޭސް ދެންނެވި އިރު އަޅުގަނޑު ހުރީ އެދެކެވުނު ވާހަކައިގެ އަޑުއިވޭ ހިސާބުގަ އެވެ. އެއިރު އޭނާ ވިދާޅުވީ ކުޑަބަޑޮސް އޮންނާނީ ދިވެހިން ދަތުރު ދާ ރަށެއްގެ ގޮތުގައި ކަމަށެވެ. ބޭރުގެ ފަތުރުވެރިންނަށް ޚިދުމަތް ދޭ ގޮތަށް ހަމަޖައްސަނީ ރަށް ބެލެހެއްޓުމަށް އާމްދަނީއެއް ހޯދަން ކަމަށެވެ. ދާދި ފަހުން ފޭދޫފިނޮޅުގެ ރަސްމިއްޔާތަކަށް މިނިސްޓަރަކު ވަޑައިގެންނެވި ޚަބަރު ލިބުމުން އަޅުގަނޑު ވަރަށް ދެރަވި އެވެ. މި ސަރަހައްދުގައި ދިވެހިން ޕިކްނިކް ދާން އޮތް އެންމެ ފަހު ރަށް ވެސް ދިޔައީ އެވެ. އަޅުގަނޑުގެ ކައިރީގައި އިން މީހަކު އަޅުގަނޑުގެ ހިތްހަމަޖައްސާލަން ބުންޏެވެ. "މިދުވަސް ވެސް ހިނގައި ދާނެ އެވެ." އަޅުގަނޑު ބުނީމެވެ. މި ދުވަސް ދާއިރު އަޅުގަނޑުމެންގެ ދުވަސް އޮންނާނީ ގޮސްފަ އެވެ.\nއިތުރު ލިޔުންތައް އޮޅުންބޮޅުން ބޯހިޔާވަހިކަން ކުޑަ ބަނޑޮސް ފޭދޫފިނޮޅު ޕީޕީއެމް ކޮލަމް މާލެ\nބޯހިޔާވަހިކަމުގެ ޔަގީންކަން، ސަރުކާރު ކޮބާ؟


Bangladesh labourun nugenevey muhdhathu ithureh nukuran: Ministry\nބަންގްލަދޭޝް ބަޔަކު މަގުމަތީ މަޑުކޮށްލައިގެން -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nބަންގްލަދޭޝް އިން ރާއްޖެއަށް މަސައްކަތްތެރިން ނުގެނޭ މުއްދަތު އިތުރު ނުކުރާ ކަމަށް، އިކޮނޮމިކް މިނިސްޓްރީން ބުނެފި އެވެ.\nމީޑިއާގައި މިދިއަ ބުރާސްފަތި ދުވަހު ރިޕޯޓްކޮށްފައިވާ ގޮތުން މިދިޔަ އަހަރުގެ ސެޕްޓެމްބަރު މަހުގައި ބަންގްލަދޭޝް އިން ލޭބަރުން ނުގެނެވޭ ގޮތަށް ސަރުކާރުން ނިންމި ނިންމުގެ މުއްދަތު އިތުރު އެއް އަހަރު ދުވަހަށް ދަމާލާފައި ވެއެވެ. މިދިޔަ އަހަރު ސަރުކާރުން ވަނީ ބަންގްލަދޭޝް އިން މަސައްކަތްތެރިން އެތެރެ ކުރުން އެއް އަހަރު ދުވަހަށް ވަގުތީ ގޮތުން ހުއްޓާލާފަ އެވެ. އަދި މި މުއްދަތު ހަމަވާނީ އަންނަ މަހުގެ 19 ވަނަ ދުވަހުއެވެ.\nއިކޮނޮމިކް މިނިސްޓްރީން މިއަދު ބުނީ މިދިޔަ އަހަރުގެ ސެޕްޓެމްބަރު 19 ގައި ބަންގްލަދޭޝް މަސައްކަތްތެރިން ރާއްޖެ އެތެރެ ކުރުން ވަގުތީ ގޮތުން ހުއްޓާލާފައި އޮތުމަށް ފަހުން އެ މުއްދަތު އިތުރު ކުރި ކަމަށް މީޑިއާގައި ރިޕޯޓް ކޮށްފައި ވަނީ ރަނގަޅަށް ނޫން ކަމަށެވެ.\nބަންގްލަދޭޝް މަސައްކަތު މީހުން އެތެރެ ކުރުން މަނާކުރަން މިދިޔަ އަހަރު ނިންމުމަށްފަހު، އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެފައިވާ ގޮތުގައި ކޮންމެ ގައުމަކަށް ކަނޑައަޅާފައި ވަނީ 150،000 ގެ ކޯޓާ އެވެ. ނަމަވެސް އެ މިންގަނޑުން ބެލި ނަމަވެސް ބަންގްލަދޭޝަން އިން ލޭބަރުން ގެނައުމުގެ ކޯޓާ ހަމަވެފައިވެ އެވެ. އެހެންކަމުން އެ ގައުމުން ލޭބަރުން ގެނައުން ވަގުތީ ގޮތުން ހުއްޓާލަން ނިންމީ އެވެ.\n"މި ލިމިޓް ކަނޑައެޅުމުގައި މި ބަލަނީ އަންސްކިލްޑް ލޭބާގެ ކެޓަގަރީ އަށް. އެހެންވީމާ މިހާރު ކަންވެފައި އޮތް ގޮތުން ބަންގްލަދޭޝް އަށް އިތުރަށް މީހުން ވެއްދޭކަށް ނެތް މި ވަގުތު،" މިނިސްޓަރު ވިދާޅުވި އެވެ.\nއިކޮނޮމިކް މިނިސްޓްރީން ވަނީ މި ނިންމުމާއެކު ރާއްޖޭގައި ގަވާއިދާ ހިލާފަށް މަސައްކަތް ކުރާ، ބިދޭސީން ގަވާއިދުގެ ތެރެއަށް ވެއްދުމުގެ މަސައްކަތް ފަށާފަ އެވެ. ކޮވިޑް-19 އައުމާ ހަމައަށް 20،000 ބިދޭސީން ގަވާއިދުގެ ތެރެއަށް ވެއްދިފައިވާ ކަމަށް މިނިސްޓްރީން ބުނެފައިވެ އެވެ.\nރާއްޖޭގައި ގަވާއިދާ ހިލާފަށް މަސައްކަތް ކުރާ ބިދޭސީންގެ މައްސަލަ ބޮޑުވެފައިވާއިރު، މި މައްސަލަ ހައްލު ކުރަން މިހާތަނަށް ރާއްޖޭގައި މަސައްކަތް ކުރާ 5،000 މީހުން ވަނީ އަނބުރާ ގައުމަށް ފޮނުވާލާފަ އެވެ.\nއިމިގްރޭޝަންގެ ތަފާސް ހިސާބުތައް ދައްކާ ގޮތުގައި ރާއްޖޭގައި ގަވާއިދާ ހިލާފަށް 70،000 ބިދޭސީން އުޅެ އެވެ. ނަމަވެސް މި އަދަދަކީ ވެސް ޔަގީންވާ އަދަދެއް ނޫނެވެ.\nބަންގްލަދޭޝް އިމިގްރޭޝަން މިނިސްޓްރީ އޮފް އިކޮނޮމިކް ޑިވެލޮޕްެމަންޓް + ބިދޭސީން


Mi aharu kiyavaidhinumuge vahtafaalhi badhalu kuraane: Minister\n"މިއަހަރު ކިޔަވައިދިނުމުގެ ވައްޓަފާޅި ބަދަލުކުރާނެ"\nއެޑީއުކޭޝަން މިނިސްޓަރު ޑރ. އައިޝަތު ޝިހާމް. -- އަވަސް ފޮޓޯ: އަހްމަދު ޝުރާއު\nދިރާސީ އާ އަހަރުގެ ކިޔެވުން މިއަދު ފެށުނުއިރު ސަރުކާރުގެ އަމާޒަކީ މިއަހަރު ޒަމާނީ ވަސީލަތްތަކާއެކު ކިޔެވުމާއި ކިޔަވައިދިނުމުގެ މުޅި ވައްޓަފާޅި ބަދަލު ކުރުން ކަމަށް އެޑިއުކޭޝަން މިނިސްޓަރު ޑރ. އައިޝަތު ޝިހާމް ވިދާޅުވެއްޖެ އެވެ.\nދިރާސީ އާ އަހަރު ފެށުމާއި ގުޅޭގޮތުން މިނިސްޓަރު މިއަދު ދެއްވި ހިތޯބުގައި ވިދާޅުވީ ތައުލީމީ ދާއިރާ އިން ފަށާފައިވާ އިންގިލާބީ ބަދަލާއެކު، މި އަހަރު، ސްކޫލްތަކުގައި ޓެކްނޮލޮޖީގެ އެހީގައި ކިޔަވާދިނުމުގެ މަސައްކަތް ފުޅާ ދާއިރާއެއްގައި ކުރެވިގެންދާނެ ކަމަށެވެ. އެގޮތުން އަތޮޅުތަކުގައި ގާއިމްކުރެވިފައި ވީޑިއޯ ކޮންފަރެންސިން ވިއުގައިގެ ތެރެއިން ސްކޫލްތައް ގުޅުވާލައިގެން ކިޔަވައިދޭނެ ކަމަށެވެ. މި ބަދަލާއެކު ސްކޫލްތަކުގައި ލިބެންނެތް އެތަކެއް މައުލޫމާތާއި 21 ވަނަ ގަރުނުގެ މައުލޫމާތާއި ހުނަރު ކުދިންނަށް ކުލާހުގެ ތެރެއިން ލިބިގެންދާނެ ކަމަށް މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ މި ބަދަލުތަކަކީ ދަރިވަރުންގެ ހުނަރާއި މައުލޫމާތު ތަރައްގީކުރުމަށް ފަހިވެގެންދާ ވަރަށް މުހިއްމު ފުރުސަތެއްކަމަށެވެ.\nމިދިޔަ އަހަރުގެ ދިރާސީ އަހަރު ނިންމާލީ ސަރުކާރުގެ ތައުލީމީ ސިޔާސަތުގެ ތެރެއިން ތައުލީމީ ދާއިރާއަށް ކަނޑައަޅާފައިވާ ސިޔާސަތުތައް ހާސިލްކޮށްގެންކަން މިނިސްޓަރު ފާހަގަކުރެއްވި އެވެ. އެގޮތުން ރާއްޖޭގެ ހުރިހާ އޮތޮޅެއް ވީޑިއޯ ލިންކް މެދުވެރިކޮށް ގުޅާލައި، ކާރިސާތަކުން ރައްކާތެރިވުމަށް އަޅަންޖެހޭ މުހިއްމު ފިޔަވަޅުތައް އަޅައި، ސްކޫލްތަކުގައި އެމެޖެންސީ ޕްލޭންތައް ތައްޔާރުކުރެވި އަލިފާން ނިއްވުމުގެ ނިޒާމު ހުރިހާ ސްކޫލެއްގައި ގާއިމު ކޮށްފައިވެ އެވެ. އަދި ދަރުވަރުންގެ ދުޅަހެޔޮކަން އިތުރު ކުރުމަށް ގްރޭޑް 1 ގެ ދަރިވަރުންގެ ހެލްތު ސްކްރީންވެސް ވަނީ ކޮށްފަ އެވެ.\nޕްރީސްކޫލު ތައުލީމު ރަސްމީ ތައުލީމުގެ ބައެއްގެ ގޮތުގައި ކަނޑައަޅައި ސަރުކާރުގެ ސްކޫލުތަކުގެ ތެރެއިން މި މަރުހަލާގެ ތައުލީމު ވަނީ މިދިޔަ އަހަރުގެ ތެރޭގަިއ ދޭން ފަށާފަ އެވެ\nމީގެ އިތުރުން ރާއްޖޭގެ މުޖުތަމައަށާއި ދިވެހި ރައްޔިތުންގެ ވިސްނުމާއި ފިކުރާއި މަސައްކަތުގެ ވައްޓަފާޅިއަށް އައިސްފައިވާ ބަދަލުތަކަށް ރިއާޔަތްކޮށް، ސްކޫލު ތައުލީމުގެ ހުރިހާ މަރުހަލާތަކެއް ޝާމިލުވާގޮތަށް އެކުލަވާލެވުނު، ރާއްޖޭގެ މަދުރަސީ ތަޢުލީމުގެ ގައުމީ މަންހަޖުގެ ކީ-ސްޓޭޖް އެކެއް އަދި ދެއެއް ތަންފީޒު ކޮށް މިއަހަރު ވަނީ ކީސްޓޭޖް ތިނެއް ތަންފީޒު ކުރަން ފަށާފަ އެވެ. މިިދިޔަ އަހަރުގެ ތެރޭގައި ސްކޫލްތަކުގެ ޕްރިންސިޕަލުން ތަމްރީނު ކުރުމަށް ހާއްސަ ޕްރޮގްރާމްތަކެއް ކުރިއަށް ގެންގޮސްފައިވާކަންވެސް މިނިސްޓަރު ފާހަގަ ކުރެއްވި އެވެ.\nޑރ. އައިޝަތު ޝިހާމް ދިރާސީ އާ އަހަރު


އަހަރެން2– Esfiya – Dhivehi Vaahaka Site\n- by Ninnu - 28- January 21, 2019\nއަހަރެން ވަރަށް މޮޅަށް ކިޔަވަމުންއައި އަހަރެކެވެ. ގޭތެރޭގައި ހުއްޓައި އަހަރެންގެ ހަގަށް ހުންނަ ކޮއްކޮ އައިސް ބޮލުގައި ބާރަކަށް ޖެހުމުން އަހަރެން ސިހިފައި އަވަހަށް ބަލާލީމެވެ. ނަމަވެސް ކޮއްކޮ ތިރިއަށް ބަލަހައްޓައިގެން ހުރުމުން ކޮއްކޮ ޖެހީ އަހަރެންގައި ނޫންކަން އިނގުނެވެ. ކޮއްކޮ ގޭގެ ދޮރު ލެއްޕަމުން އަތުގެ އިޝާރާތުން ދޮރުމަތީގައި އޮތް ބޮޑު ކަކުނި ދައްކާލިއެވެ. އެއީ ގޮނޑުދޮށުގައި ހަރު ކޮންގެން އުލޭ ކަހަލަގެ ކަކުންޏެވެ. އަހަރެން ހައިރާންވީ އޭތީގެ ބުރަކަށި މަތީގައި އަރަބިން ލިޔެފައި ހުރުމުންނެވެ. ކޮއްކޮ ބައްޕަ ގޮވައިގެން އައުމުން ބައްޕަ ބަލާކަށް ނުހުރެ އޭގައި ފައިން ޖަހައި ގޭތެރެއަށް މަރާލައިފިއެވެ. އަހަރެން އިނީ ހަދާނެ ގޮތެއް ނޭނގިފައެވެ. އޭތި އަހަރެންގެ ކޮޓަރިއަށްވަދެ އަހަރެންގެ ގަޔަށް އެރީ ކިހިނެއް ހެއްޔެވެ؟\nދެން އަހަރެންނާއި ކުރިމަރިލާން ޖެހުނީ ވަރަށް އުނދަގޫ ދުވަސް ތަކަކާއެވެ. އެކި ގޮތްގޮތުންނެވެ. އަހަރެން ކިޔެވުމަށް ކުރިއެކޭ އެއްފަދައިން ވަރަށް މަސައްކަތް ކުރަމެވެ. ނަމަވެސް ބަދަލުއައީ އަހަރެންގެ އުޅުމަށެވެ. ކުރިން ހުންނަ ސަކަ ގޮތްގަނޑު ކެނޑި އަހަރެން އެކަނި ވަގުތު ހޭދަ ކުރަންފެށީމެވެ. ކޮންމެ ރެއަކު ބިރުވެރި ހުވަފެން ފެންނަ ވަރުން ނުވެސް ނިދަމެއެވެ. ގްރޭޑް އަށެއްގެ އަހަރުކަމުން އަހަރެން އަބަދުހެން އޮންނަނީ ފޮތް ކިޔާށެވެ. އެއް ރެއެއްގައި އަހަރެން އެކްސްޓްރާ ކްލާސް ނިންމާފައި މަޑު ކޮއްލައިގެން ހުރީ ސްކޫލް ގޭޓް ކައިރީގައެވެ. ޒޫރިން ދުރުން އައިސް ހުއްޓިފައި ބޮޑަށް ހިނިތުން ވެލަމުން ދާނަންހޭ އަހާލިއެވެ. އަހަރެން ޖަވާބުގައި ބޯ ޖަހާލީމެވެ. ޒޫރިން އެބަ އަންނަމޭ ކިޔާފައި ދިއުމުން އަހަރެން ހުއްޓި އިނީ އަނެއްކާވެސް ގޭޓު ކައިރީގައެވެ. ދުރުން ލައިލްއާއި ޒޫރިން އައިސް ދާން ބުނުމުން އަހަރެން ހައިރާންވިއެވެ.\nކުއްލިއަކަށް ކުރިން ޒޫރިން ދިޔައީ ކޮންތަނަކަށްތޯ އަހާލީމެވެ. ޒޫރިން ބުނީ އަހަރެން ކައިރިއަށް މިއައީ ކަމުގައެވެ. އިންސާނެއް ބިރު ގަންނާނެ ވަރަކަށް އެރޭގައި އަހަރެން ބިރު ގަންނާނެއެވެ. ނަމަވެސް އެކަންވެސް އަހަރެން ބޮޑު ކަމަކަށް ނުހަދަމެވެ. އަހަރެންގެ ސިކުނޑި މާ ތަހުޒީބެވެ. އެކަންތައް ޤަބޫލު ނުކުރަން ސިކުނޑިއަށްހުރީ މާކުރިން ވިސްނައިދީފައެވެ. އެއީ އަހަންނަށް ހީވާ ގޮތެވެ. އެއީ އަސްލަކަށް ނުވާނެއެވެ. ނަމަވެސް މިކަންތައް މާ ގޯސްވީ ދުވަސްތަކުގެ ދެބައި ކުޅަ އެއްބައިހެން އަހަރެން ހަނދާން ނުހުންނަށް ފެށުމުންނެވެ. އަހަރެންނަކީ އެއްވެސް ކަމެއް ހަނދާންނެތޭ ކުއްޖެއް ނޫނެވެ. ނަމަވެސް މިވާ ގޮތެއް ކިޔައި ދޭކަށް ނޭނގުނެވެ. އަބަދު ފެންނަނީ މަންމަމެންގެ މޫނުން ނުތަނަވަސްކަމެވެ.\nކޮންމެ ރެއަކު އަހަރެން ނިދާ ހޭލާއިރު ކަރު ހުންނާނީ ރަތްވެފައެވެ. ދެފައި ހުންނާނީ ރަތްވެފައެވެ. ގައިގެ ތަންތަން ހުންނާނީ ރަތްވެފައެވެ. ކޮޓަރި ތަޅުލައިގެން ނިދާ މީހެއްކަމުން އަހަރެންގެ ކޮޓަރިއަކަށް މީހަކު ނުވަންނަކަން އަހަންނަށް ޔަޤީނެވެ. އެއީ ކޮޓަރީގެ ތަޅުގެ އިތުރުން އަހަރެންގެ ކޮޓަރީގެ ދޮރުފަތުގައި ހުންނާނީ ތަންޑެއްވެސް ހަރުކޮށްފައެވެ. ކޮންމެރެއަކު ކޮޓަރި ތަޅުލާފައި ތަންޑު އަޅުވަނީ އަހަރެންގެ ދެއަތުންނެވެ. މަންމައަށް އަހަރެންގެ ގައި ދެއްކުމުން މަންމަ އެދުވަހު ވަރަށް ރުޔެވެ. މަންމަބުނީ ފަންޑިތަ ހަދާ މީހެއްގެ ކައިރިއަށް އަވަހަށް ދިއުމަށެވެ. އަހަރެންނަށް ދެން އިވެންފެށީ އަހަރެން ބާރުގަދަ ވާހަކައެވެ. އަހަރެން އެކަންމަތިން ހަނދާން ނުހުންނަ އެތައް ކަމެއްގެ ވާހަކައެވެ. އެހިސާބުން އަހަރެން ކޮންމެވެސް ވަރަކަށް މަންމަ ކައިރީގައި އަހަންފެށީމެވެ. މިވާ ގޮތެއް ނޭނގި އަހަރެން މޮޔަވަނީހެންވެސް ހީވެއެވެ.\nއެކަން އެހެން ވާން ފެށިތާ ތިންވަރަކަށް ހަފްތާ ފަހުން އަހަރެން މަންމަ ބުނެގެން ކޮންމެ ރެއަކު ދެނަމާދު ދޭތެރޭގައި ބަގަރާ ސޫރަތް ކިޔަވަން ފެށީމެވެ. ނަމަވެސް ދެގަނޑު ކިޔެވެންތަނަށް އަހަރެންނަށް ވާ ގޮތެއް ނޭނގޭނެއެވެ. ނިދެނީ ނޫންކަމެއް ނުވަތަ ހޭނެތީ ނޫންކަމެއްވެސް ނޭނގެއެވެ. ހޭލެވޭނީ އިޝާނަމާދު ކޮށްވެސް ނިމޭ ފަހުންނެވެ. ދެން އަހަރެންވެސް ކުރަންފެށީ ސުވާލެވެ. ވާގޮތް އެނގެން ބޭނުންވެއެވެ. އަހަރެންގެ ދިރިއުޅުމަށް މިއައި ބަދަލީ ކޮބައި ހެއްޔެވެ. މަންމަ ކިޔައިދިން ގޮތުން އަހަރުމެންގެ އާއިލާއަށް މީހަކު ހުރީ ކުރިން ސިހުރު ހަދާފައެވެ. އެކަމުގެ އިތުރުން އަހަރެން ކިޔެވިޔަ ނޫދޭން މީހަކުހުރީ ވަރަށް އަޒުމް ކަނޑައަޅައިގެންނެވެ. ނަމަވެސް އެކަމާއި އަހަރެން ހިލާފެވެ. އެއީ އަހަރެން، މާތްﷲ ގެ އިރާދަ ފުޅުން ކިޔަވަން ވަރަށް ޝައުޤު ވެރިކަން ހުންނާތީއެވެ. މީހަކު ކުރާކަމެއް އެމީހަކަށެވެ. އެއީ އަހަރެން އޭރު ބުނާ އެއްޗެކެވެ.\nދިރިއުޅެން އުނދަގޫވީ އަހަންނަށް ލޮލުގެ ކުރިމައްޗަށް ކަންތައްތައް ފެންނަން ފެށުމުންމެވެ. ހުރިހާ ވާހަކައެއް ކިޔައި ދޭކަށް ނެތީމެވެ. މިހެން މިކަންތައް ކިޔައި ދެމުން ގެންދާއިރުގައިވެސް އަހަރެންގެ ގައިގައި ކޮޅަށް ނުޖެހޭ ލޯލިއެއް ނެތެވެ. އެހައިވެސް ބިރުގަނެއެވެ. އަހަރެން މިހެން ހޭލައި ދެލޯ ހުޅުވައިގެން ހުއްޓައި އަހަންނަށް ގޮވައެވެ. އަދި މީހަކު އަބަދުވެސް ކައިރީގައި އުޅޭހެން ހީވެއެވެ. އަހަރެން މީހަކަށް އެއްވެސް ކަމެއް ނުކުރަމެވެ. މީހަކަށް އުނދަގުލެއް ވިއްޔަސް ވާނީ އަހަރެންމެން ގެއަށް ވަންނައިރު އެކި ތަންތާގައި އަހަރެން އުކާފައި ހުންނަ ފޮތް ތަކުންނެވެ.\nއޭގެ ދެހަފްތާވީއިރު އަހަރެން ނިދަންއޮތީ ކޮޓަރީގައެވެ. ވަރަށް ފިނި ރެއެއް ކަމުން އަހަރެން އޮތީ ގައިމަތީގައި ރަޖާ އަޅައިގެންނެވެ. ކުއްލިއަކަށް ހޭލެވުނީ މީހަކު ގައިމަތިން ރަޖާ ނެގުމުންނެވެ. ތެދުވެ އަހަރެން ރަޖާ އަޅައިގެން އަނެއްކާވެސް އޮށޯވެއްޖައީމެވެ. އިރުކޮޅަކުން ހޭލެވުނީ މާބޮޑަށް ފިނިވާތީއެވެ. މިފަހަރު ރަޖާގަނޑު އޮތީ ތިރީގައެވެ. އެނަގައި ގައިމަތީގައި އަޅައިގެން އަހަރެން އޮށޯވެ ފުންނޭވާއެއް ދޫކޮށްލީމެވެ. ހަމައެއާކު މުޅި ގަޔަށް ހީވީ ލޮޅުމެއް އައިހެންނެވެ. އެނދުގެ ފައިލާ ކޮޅުގައި ހުއްޓި ހުރި ފިރިހެންކުއްޖާ ފެނުމުން އަހަރެންނަށް ނޭވާވެސް ނުލެވުނެވެ. ދެލޯ ބޮޑުކޮއްގެން އަހަންނަށް އޮވެވުނީއެވެ. ތެދުވެގެން ދުއްވައިގަންނަން އުޅުނު ނަމަވެސް އެކަމެއް ނުވިއެވެ. އަތެއް ފައެއް ގުޑުވައެއްވެސް ނުލެވުނެވެ. މޫނުވެސް އަތަކަށް އަނބުރައެއް ނުލެވުނެވެ. ދެލޯބޮޑުކޮއްގެން އޮވެވުނީއެވެ. ލޮލުން ހޯސްލާފައި ކަރުނަ ފައިބަމުން ދިޔައިރު އަހަންނަށް ރޮވެމުން ދިޔައީ ކުރިމަތިން ފެންނަމުން ދިޔަ ކުއްޖާ ރީތިކަމުންނެވެ. އަހަރެން އުމުރުން މިވީހާ ތަނަށް އެހައި ރީތި ފިރިހެނެއް ނުދެކެމެވެ. އެއީ ފުރިހަމަ ކަމެވެ.\nއަނެއް ދުވަހު އަހަންނަށް ހޭވެރިކަމެއްވީ މަންމަ ގޮވާ އަޑަށެވެ. އަހަރެން އޮތީ ފިނިވެގެން މަރުވަން ކައިރި ވެފައެވެ. މަންމަ އަހަރެން ގައިމަތީގައި ހަތަރު ރަޖާ އެޅިކަން އެނގެއެވެ. ދެން ވީނުވީއެއް ނޭނގުނެވެ. ޖެހިގެން އައި ދުވަހު މަންމަ އަހަރެން ގޮވައިގެން މާލެ އައީއެވެ. އެނޫން ގޮތެއްވެސް މަންމައަކަށް ނުފެނުނެވެ. އަހަރެންގެ ބުއްދި އެއްކޮށް ފިލައި ދިޔަކަމަށް މަންމަ ބުނިއެވެ. ދައްކާ ވާހަކައެއް ހަމައެއް ނުޖެއެވެ. މީހުނާއި ދިމާލަށް އެމީހުން ކޮއްފައި ހުންނަ ކަންތަކުގެ ވާހަކަ ދައްކައި ހީހަދާ ކަމަކަށްވެސް މަންމަ ބުންޏެވެ. ދެރައީ މީގެ އެއްވެސް ކަމެއް އަހަރެން ހަނދާން ނެތުމެވެ. މާލެއައިސް ލަސްތަކެއް ނުކޮށް މަންމަމެސް އަހަރެން ދެންދިޔައީ އޭރު ރަށުގައި ހުރި އެންމެ މޮޅު ފަންޑިތަވެރިޔާ ކައިރިއަށެވެ. މަންމަ ކިޔައިދިން ގޮތުން އެރޭގައިވެސް އަހަރެން އެމީހާ ކޮށްފައި ހުރި ކޮންމެވެސް ކަމެއްގެ ވާހަކަ ދެއްކި ކަމަށްވެއެވެ.\nއަހަރެންނަށް ހަމަހޭވެރިކަން ވާންފެށީ ފަންޑިތަވެރިޔާ ކިޔެވެލި ކިޔަވަން ފެށުމުންނެވެ. ފުރަތަމަ ކަންފަތުގައި ޖެހުނީ ޤުރުއާންގެ އަޑެވެ. ދެން ފެނުނީ ރަށުގައި ހުއްޓައި ފެނުނު ރީތި ރީތި ފިރިހެން ކުއްޖާއެވެ. މާޝާﷲ އަހަރެން އެހައި ރީތި ފިރިހެނެއް ނުދެކެމެވެ. އޭނާގެ އަތުން ކައިރިއަށް އައުމަށް ބުނެލިއެވެ. އަހަރެން އަނެއްކާވެސް އަތްފައި ފިނިވީއެވެ. ކުއްލިއަކަށް ކުރިމަތިން އޭނާ ގެއްލުނެވެ. ދެން ވީނުވީއެއް ނޭނގުނެވެ. ހޭއެރީ ގެއެއްގެ ސިޓިންރޫމްގައި އޮއްވައެވެ. މަންމަގެ ލޮލުން ފެނުނީ ބިރުވެރިކަމެވެ. ފަންޑިތަވެރިޔާ އަހަރެންގެ ކޮނޑުގައި ހިފައި ގާތް ކޮށްލަމުން ހިނިތުން ވެލިއެވެ.\n“މައިރާ ތީ ވަރަށް ހިތްވަރުގަދަ ކުއްޖެއް….” އެހައި ހިސާބަށް އެމީހާ ބުނެވުނު ތަނާއިހެން އަހަރެންގެ ލޮލުން ކަރުނަ ހިލުނެވެ.\nއެމީހާ ކިޔައިދިން ގޮތުން އޭތި އަހަރެންނާއި އަޅައިގަތީ އަހަރެންގެ އުމުރުން އެންމެ ތިން އަހަރުގައެވެ. އަހަރެންނަކީ ގަސްގަހަށް އަރައި އުޅޭ ކުއްޖެއް ކަމުން އެހެން ވެދާނެކަމަށް އަހަރެންވެސް ޤަބޫލު ކުރީމެވެ. އެކަމެއް އެމީހަކު ކުރީ ސީދާ އަހަރެންނަކަށް ނޫނެވެ. އަހަރެންގެ މަންމައަށެވެ. ނަމަވެސް އޭތި އަޅައިގަތީ އަހަރެންނާއެވެ. އެހެން ނުވާންވީ ކީއްވެ ހެއްޔެވެ؟ އަހަރެންނަކީ އަބަދުހެން ގަސްގަހުން އުޅޭ މީހެކެވެ. ޖިންނިއަކަށްވުރެ އެންމެ ތަންކޮޅެއްވެސް އަހަރެން ދޫނުކުރަމެވެ. ދެރައީ އޭތި އަހަރެންގެ ކައިރިން އެއްކޮށް ފިލައިގެން ނުދިޔަ ކަމެވެ. ފަންޑިތަ ވެރިޔާ ބުނި ގޮތުގައި އޭތި އަހަރެން އުޅޭ ގޮތް ބަލާނެއެވެ.\nއަހަރެން އޭގެ ފަހުން ބުރުގާ ނާޅައި ކޮޓަރިންވެސް ނުނިކުންނަމެވެ. މޫދަކަށް ނޭރެމެވެ. މޫދަށް އެރުމުން އަހަންނަށް ބައެއް ފަހަރު މާބޮޑަށް އުނދަގޫ ވެއެވެ. ނަމަވެސް އަހަރެން ކިޔެވީމެވެ. އަހަރެންނަކީ މިހާރު ޑިގްރީ ހަދައިގެންހުރި ކުއްޖެކެވެ. ކުރިންވެސް އަހަރެން ބުނި ފަދައިން އެމީހަކު ކުރިކަމެއް އެމީހަކަށެވެ. ބަދަލުނުވި ކަމަކީ، މިހާރުވެސް އެފިރިހެންކުއްޖާ އަހަރެން ކައިރީގައި އުޅޭކަމުގެ އިހްސާސް އަހަރެންވުމެވެ. ނަމަވެސް އަހަރެން ބަރާބަރަށް ނަމާދު ކުރަމެވެ. ޤުރުއާން ކިޔަވަމެވެ. ބުންނަން ހެއްޔެވެ؟ މިއަދާއި ހަމައަށް އެދުވަސްތަށް ހަނދާން ނުވި ނަމަވެސް އަހަރެން އަބަދުވެސް އެވާހަކަތަށް އަހަމެވެ. އެއީ އަހަރެން އަބަދުވެސް އެކަން ހަނދާން ކުރުމަށެވެ. އެހެންނޫނީ ދަސްކުރާނީ ކިހިނެއް ހެއްޔެވެ.\nhuvafenuge raanee uo kohdhyba\nMilly dear i’m trying so hard avaha up kurevey tho. mi week ga kureveytho balaanan enge 🙂\nMi vhka ai ga ulhey aharennaky ninnu thr..Anyways vrh loabii loabiiiiiiiiiiiiiii ingey.. Vrrhh reethi..ummmmmmmmmmmmmmmmmmrrrrrrrwwwwwwhhhhhhhhhhhhh\nProud of u… Vara reethi.. 💞\nވަރައް ރީތި އަދި ސައުގުވެރި ވާހަކައެއް


Taxi Thakun Agubodukoh Dhathuru Kuraatho Balan Fuluhun Nukumehjje - Vaguthu\nޓެކްސީ ތަކުން އަގުބޮޑުކޮށް ދަތުރު ކުރޭތޯ ބަލަން ފުލުހުން ނުކުމެއްޖެ\nމާލެ ސަރަހައްދުގައި ހިދުމަތް ދެމުންދާ ޓެކްސީ ތަކުން އަގުބޮޑުކޮށް ދަތުރު ކުރޭތޯ ބަލަން ފުލުހުން ހާއްސަ އޮޕަރޭޝަނެއް ފަށައިފިއެވެ.\nފުލުހުން މިއަދު ކުރި ޓްވީޓެއްގައި ވިދާޅުވީ، ޓްރާންސްޕޯޓް އޮތޯރިޓީން ކަނޑައަޅާފައިވާ މިންގަނޑުތަކަށްވުރެ ގިނައިން ފަސާ ނަގާ ޓެކްސީތަކާމެދު ފިޔަވަޅު އެޅުމަށާއި، ރޯޑް ވާދިނެސް މިންގަނޑަށް ފެތޭތޯ ބެލުމަށާއި، އުޅަނދު އުފެއްދި ތާހީރުން ފެށިގެން 20 އަހަރަު ނުވާ އުޅަނދުތައް ތޯ ބެލުމަށް ފުލުހުން ހާއްސަ އޮޕަރޭޝަނެއް ފަށާފައިވާކަމަށެވެ.\nފުލުހުން މި އޮޕަރޭޝަންތައް ފެށިއިރު، މާދަމާ އިން ފެށިގެން މާލެ ސަރަހައްދުގައި ޓެކްސީ ތަކުން ކުރާ ދަތުރުތައް ކުރަން ޖެހޭނީ ޓްރާންސްޕޯޓް މިނިސްޓްރީން ކަނޑައަޅާފައިވާ އާ އަގުތަކަށެވެ.\nއެ އަގުތަކަށް ދަތުރު ނުކުރާނެކަމަށް ބައެއް ޓެކްސީ ސެންޓަރުތަކުން ދަނީ ބުނަމުންނެވެ. އަދި ޓްރާންސްޕޯޓް މިނިސްޓްރީން ނެރުނު އާ އަގުތަކަށް އަމަލު ކުރުން ފަސް ކުރުމަށް ސިވިލް ކޯޓަށް މައްސަލައެއްވެސް ވަނީ ހުށަހަޅާފައެވެ.\nއޮގަސްޓް 6, 2019 16:37\nމިހާރު ޕުރައިވެޓް ކާރުގަވެސް ޓެކްސީ ކުރެވޭންނު ދެން ޓެކްސީ ތަކުގަވެސް ޕުރައިވެޓް ބޯޑްޖަހައިގެން އެތެރެނުފެންނަ ގޮތައްދުއްވަބަލަ މިހާރު ޓެކްސީ އަކީ ބޭކާރުއެއްޗެންނު\nއޮގަސްޓް 6, 2019 19:10\nޓްރާންސްޕޯޓް އޮންނަނީ ސައިޒުގަ. ހަ ހަ ހަ.. ނުވާނެ ތިކަމެއް!\nއޮގަސްޓް 6, 2019 20:27\nއޮގަސްޓް 7, 2019 07:42\nމިއަގުތައް ފުރަތަމަ ކަނޑައެޅީ 2018 ސެޕްޓެމް ބަރުން ފެށިގެން. ބްރިޖު ހުޅުވުނީމާ. ޢިންތިހާބަށް ފަހު އާސަރުކާރުން ޓެކްސީ މީހުން ދެކެ ބިރުން ތިޔަކަން ނުވީ ނަހުލާ އަށް ބިރު ދައްކާަ ރައީސް އޮފީހުގެ މީހުންގެ ނުފޫޒުގައި އެކަން ނުވީ މިހާޜުވެސް އެޕް ބޭނުން ކުރުން ވެސް ތޮޅި އަށް ދިޔައީ . ޢޭރުގެ ސަރުކާރުން މި އަގު ކަނދަ އެޅިކަން މިނިސްޓްރީގެ ޔައުމިޔާ އިން ފެންނަން އެބައޮތް .


BML ah 259 million Rufiyaa ge faidhaa\nތިންވަނަ ކުއާޓަރުގައި ބޭންކަށް 259 މިލިއަން ރުފިޔާގެ ފައިދާ\n31 އޮކްޓޯބަރ 2020 - 14:16:56\nމި އަހަރުގެ ތިންވަނަ ކުއާޓަރުގައި ބޭންކް އޮފް މޯލްޑިވްސް އަށް ލިބުނު ސާފު ފައިދާ އިތުރުވެއްޖެ އެވެ.\nއެގޮތުން މި އަހަރުގެ ތިންވަނަ ކުއާޓަރުގައި ބީއެމްއެލް އަށް 259 މިލިއަން ރުފިޔާ ސާފު ފައިދާގެ ގޮތުގައި ލިބިފައިވާ އިރު، ދެވަނަ ކުއާޓަރުގައި ބޭންކަށް ސާފު ފައިދާގެ ގޮތުގައި 106 މިލިއަން ރުފިޔާ ލިބިފައި ވެއެވެ. މިއީ 153 މިލިއަން ރުފިޔާ އިތުރު އަދަދެކެވެ.\nނަމަވެސް މި އަހަރުގެ ފުރަތަމަ ކުއާޓަރުގައި ބީއެމްއެލް އަށް ސާފު ފައިދާގެ ގޮތުގައި ލިބުނު އަދަދަށް ވުރެ، ތިންވަނަ ކުއާޓަރުގައި ސާފު ފައިދާގެ ގޮތުގައި ލިބުނު އަދަދު ވަނީ ދަށްވެފަ އެވެ. އެގޮތުން ފުރަތަމަ ކުއާޓަރުގައި 291 މިލިއަން ރުފިޔާ ލިބިފައިވެ އެވެ. މިއީ 32 މިލިއަން ރުފިޔާ ދަށް އަދަދެކެވެ.\nމިދިޔަ އަހަރުގެ ތިންވަނަ ކުއާޓަރާއި އަޅާ ބަލާއިރު މި އަހަރުގެ ތިންވަނަ ކުއާޓަރުގައި ބީއެމްއެލް އަށް ސާފު ފައިދާގެ ގޮތުގައި ލިބުނު ވަރު ދަށް ކަން ފާހަގަކޮށްލެވެ އެވެ. އެގޮތުން މިދިޔަ އަހަރުގެ ތިންވަނަ ކުއާޓަރުގައި ބީއެމްއެލް އަށް ސާފު ފައިދާގެ ގޮތުގައި 307 މިލިއަން ރުފިޔާ ލިބިފައި ވެއެވެ. އެހެންކަމުން މިދިޔަ އަހަރުގެ ތިންވަނަ ކުއާޓަރާއި އަޅާ ބަލާއިރު، މި އަހަރުގެ ތިންވަނަ ކުއާޓަރުގައި ސާފު ފައިދާގެ ގޮތުގައި ލިބުނު ވަރު 48 މިލިއަން ރުފިޔާ ވަނީ ދަށްވެފަ އެވެ.\nކޮވިޑް-19 ގެ ސަބަބުން ކުރިމަތިވެފައިވާ ގެއްލުންތަކުން އަރައިގަތުމަށްޓަކައި ބީއެމްއެލް އިން ވަނީ މަސައްކަތްތަކެއް ކޮށްފަ އެވެ. އެގޮތުން އާންމުންނާއި، ވިޔަފާރިތަކަށް މާލީ ގޮތުން ކުރިމަތިވެފައިވާ ދަތިތަކަށް އެހީތެރިވުމަށް ނަގާފައިވާ ލޯނުތައް ދައްކަން ޖެހޭ މުއްދަތު އިތުރުކޮށްދިނުމާއި، ކޮވިޑް-19 ރިކަވަރީ ސްކީމްގެ ދަށުން ބޭންކުން ވިޔަފާާރިތަކަށް ލޯން ދޫކޮށްފައިވުން ހިމެނެ އެވެ.\nބީއެމްއެލް އިން ވަނީ މުޖުތަމައުއަށް އެހީތެރިކަން ފޯރުކޮށްދިނުމުގެ ގޮތުން ތައުލީމާއި، ކުޅިވަރު ހަރަކާތްތަކަށާއި، އަދި މުޖުތަމައުގެ ތަރައްގީ އަށް ކުރާ މަސައްކަތްތަކަށް އެހީތެރިކަން ފޯރުކޮށްދީފަ އެވެ. އެގޮތުން ކޮވިޑް އާއި ގުޅިގެން ބީއެމްއެލް އިން ވަނީ ރާއްޖޭގެ އެކި ކަންކޮޅުތަކުގެ 10 ހޮސްޕިޓަލަކަށް ޕީޕީއީ ހަދިޔާކޮށްފަ އެވެ.\nމި ކުއާޓަރުގައި ރަނގަޅު ނަތީޖާއެއް ލިބިފައި ވިޔަސް އަހަރުގެ ބާކީ އޮތް ކުއާޓަރުގައި ޕްރޮވިޝަން ޗާޖް ބޮޑުވާނެ ކަމަށް ލަފާ ކުރެވޭ ކަމަށާއި، އެހެންކަމުން އަންނަ ކުއާޓަރުގައި ދަތިތަކާއި ކުރިމަތިވާނެ ކަމަށް ބީއެމްއެލްގެ ސީއީއޯ ޓިމް ސޯޔާ ވަނީ ވިދާޅުވެފަ އެވެ.\nކަސްޓަމަރުންނަށް ލުއިފަސޭހަ ކޮށްދިނުމަށްޓަކައި މިހާރު ދެމުންދާ ހިދުމަތްތަކުގެ ފެންވަރު ރަނގަޅު ކުރުމަށް މަސައްކަތް ކުރަމުން ދާނެ ކަމަށާއި، ދިވެހިންނާއެކު ބޭންކް ދެމި އޮންނާނެ ކަމަށް ބީއެމްއެލް އިން ވަނީ ބުނެފަ އެވެ.\nބީއެމްއެލްބީއެމްއެލް އަހަރެންގެ ބޭންކްކުންފުނިތައްސަރުކާރުގެ ކުންފުނިތައް


October 28, 2020 32\nރަނގަޅު ބައިވެރިއެއްގެ ގޮތުގައި ތިބެން ބޭނުން:ޕޮމްޕެއޯ\nއިންޑޯ-ޕެސިފިކް ސަަރަހަައްދާއި ބައިނަލް އަގުވާމީ މުޖުތަމައުގައި ވެސް ރާއްޖޭގެ މުހިއްމުކަން އަންނަނީ އިތުރުވަމުން ކަމަށާއި ރާއްޖޭގެ ރަނގަޅު ބައިވެރިއެއްގެ ގޮތުގައި އޮންނަން އެމެރިކާ ބޭނުންވާ ކަމަށް އެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕެއޯ މިއަދު ވިދާޅުވެއްޖެ އެވެ.\nޕޮމްޕިއޯ ރާއްޖެ ވަޑައިގެން ރައީސްއާ ބައްދަލުކުރައްވާނެ\nއެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕިއޯ ރާއްޖެ ވަޑައިގަންނަވާނީ ބުދަ ދުވަހު ކަމަށާއި އޭނާ ރައީސް އިބްރާހިމް މުހައްމަދު ސޯލިހާއި ފޮރިން މިނިސްޓަރު އަބްދުﷲ ޝާހިދާ ބައްދަލުކުރައްވާނެ ކަމަށް ފޮރިން މިނިސްޓްރީން މިރޭ ބުނެފި އެވެ.\nރާއްޖެއަށް އެމެރިކާއިން 60 ވެންޓިލޭޓަރު ހަދިޔާކޮށްފި\nކޮވިޑް-19 ގެ ބަލިމަޑުކަން މެނޭޖުކުރަން ރާއްޖެ އިން ކުރާ މަސައްކަތްތަކަށް އެހީވުމުގެ ގޮތުން އެމެރިކާ އިން ރާއްްޖެ އަށް 60 ވެންޓިލޭޓަރު މިއަދު ހަދިޔާކޮށްފި އެވެ.\nMay 02, 2020 10\nއެމެރިކާއިން ރާއްޖެއަށް ދެ މިލިއަން ޑޮލަރު ދެނީ\nކޮވިޑް-19 އާ ގުޅިގެން ކުރިމަތިވެފައިވާ އިގްތިސާދީ ގެއްލުންތަކުން އަރައިގަތުމަށް އެމެރިކާ އިން ރާއްޖެ އަށް ދެ މިލިއަން ޑޮލަރުގެ އެހީއެއް ދޭން ނިންމައިފި އެވެ.\nMay 03, 2019 18\nއަލީ ނަސީރުގެ ސަފީރުކަން ނިމުމަކަށް\nރާއްޖެ އިން އދ. އަށް ކަނޑައަޅާފައި ހުންނަވާ ދާއިމީ މަންދޫބު އަދި އެމެރިކާ އާއި ކެނެޑާ އަށް ކަނޑައަޅާފައި ހުންނަވާ ސަފީރު ކަމުގެ މަގާމުގައި ހުންނެވި ޑރ. އަލީ ނަސީރު މުހައްމަދު އެ މަގާމުތަކުގެ މަސައްކަތް ނިންމަވާލައްވައިފި އެވެ.\nމިނިވަން ޖުޑިޝަރީއެއް ގާއިމްވުމަކީ ބޮޑު ކާމިޔާބެއް\nޒިންމާދާރު ރައްޔިތުންގެ މަޖިލީހަކާއި، މިނިވަން ޖުޑިޝަރީއެއް އަހަރެއްގެ ތެރޭގައި މި ސަރުކާރަށް ގެނެވިއްޖެ ނަމަ އެއީ ވަރަށް ބޮޑު ކާމިޔާބަކަށް ވާނެ ކަމަށް ފޮރިން މިނިސްޓަރު އަބްދުﷲ ޝާހިދު އިއްޔެ ވިދާޅުވެއްޖެ އެވެ.\nJanuary 19, 2017 63\nބައެއް މީހުން ދެކެނީ ޖޯންއަށް ބަޔަކު ލަނޑުދިނީ ކަމަށް\nޕާސްޕޯޓު ނެތި ހުޅުމާލޭގައި ދިރިއުޅޭތީ އަދަބު ލިބޭނެ ކަން، އެމެރިކާގެ ރައްޔިތެއް ކަމަށްވާ ޖޯން ސޭފާޓް އަށް މާ ކުރިން ވެސް އެނގެ އެވެ. އެހެންވެ އެހީއަށް އެދި މުއައްސަސާތަކަށް ވެސް ދިޔަ އެވެ. އެކަމަކު އެހީ ނުލިބި އުޅެނިކޮށް، އެންމެ ފަހުން ކުށްވެރިވެ، ބަންދުކުރީ ވެސް އޭނާ އެވެ.


Buddhist Faadhiree Ehge Hamalaa Thakuge Shikaara Akahve, Kuda Kujjaku Maruvejje - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! - 46 މިނެޓް ކުރިން\nބުޑިސްޓު ފާދިރީއެއްގެ ހަމަލާތަކުގެ ޝިކާރައަކަށްވެ، ކުޑަ ކުއްޖަކު މަރުވެއްޖެ\nދުނިޔޭގައި ބުޑިސްޓުންގެ އާބާދީ އެންމެ ބޮޑު އެއް ޤައުމުކަމުގައިވާ ތައިލެންޑުގައި، ބުޑިސްޓު ފާދިރީއެއްގެ އަތްދަށުވެ، ކުޑަ ކުއްޖަކު މަރުވި މައްސަލައެއް ފެންމަތިވެއްޖެއެވެ. މިދިޔަ ހަފްތާގެ ތެރޭގައި މިކަން ހިނގާފައިވާއިރު، މި ޙާދިސާގައި މަރުވެފައިވަނީ އުމުރުން އެންމެ ނުވަ އަހަރުގެ ކުއްޖެކެވެ.\nބޭރުގެ ޚަބަރު ފަތުރާ ވަސީލަތްތަކުން ބުނެފައިވާ ގޮތުގައި މި ކުއްޖާ ބުޑިސްޓުންގެ ފައްޅިއަށް ގޮސް އުޅެފައިވަނީ، އެތަނުގައި އޮތް އަޅުކަމެއްގައި ބައިވެރިވުމަށެވެ. މި އަޅުކަމުގެ ބައެއްގެ ގޮތުން ހަނުހިމޭންކަމާއެކު އިންނަން ޖެހުނުކަމުގައިވިޔަސް، މި ކުއްޖާ އެވަގުތު ކުރި ކަންތައްތަކެއްގެ ސަބަބުން، ދުވަސްވެފައި ހުރި މި ފާދިރީ، އެކުއްޖާއަށް އަނިޔާކުރީކަމަށް ނޫސްތަކުން ބުނެފައިވެއެވެ.\nނޫސްތަކުން އިތުރަށް ބުނެފައިވާ ގޮތުގައި މި ފާދިރީ އަކީ އުމުރުން 64 އަހަރުގެ ސުޕަޗާއީ ސުތިޔާނޯ ނަމަކަށް ކިޔާ މީހެކެވެ.\nމިކަން ހިނގާ ދިޔަ ގޮތް ބަޔާންކުރަމުން ބައެއް ނޫސްތަކުން ބުނެފައިވާ ގޮތުގައި، ފާދިރީ ކަލޭގެ އެންމެ ފުރަތަމަ ކުޑަކުއްޖާގެ ގައިގައި ތަޅަން ފެށީއެވެ. އެތަނުގައި ހުރި އޮނު ދަނޑިތަކެއް ބޭނުންކޮށްގެން އެކުއްޖާގެ ބުރަކަށީގައި ވަރަށް ބާރަށް ތަޅަމުންގޮސްފައިވާކަމަށް ނޫސްތަކުން ބުނެއެވެ. އެއަށްފަހު، އެކުއްޖާގެ ބޯ ގެންގޮސް ޖެއްސީ އެތަނުގައި ހުރި ތަނބެއްގައިކަމަށްވެސް އެފަރާތްތަކުން ބުނެފައިވެއެވެ.\nމި ނުލަފާ ފާދިރީގެ ޢަމަލުތަކުގެ ސަބަބުން މި ކުއްޖާވަނީ ކޯމާ އަކަށް ގޮސްފައެވެ. ކޯމާގައި އޮތުމަށްފަހު، ހަމަ އެދުވަހު އެކުއްޖާވަނީ މަރުވެފައެވެ.\nތައިލެންޑުގެ ވެރިރަށް ބެންކޮކުގެ ކައިރީގައި ހުންނަ ފައްޅިއެއްގައި މިކަން ހިނގާފައިވާއިރު، މި ނުލަފާ ފާދިރީވަނީ މިހާރު ފުލުހުންގެ ބެލުމުގެ ދަށަށް ގެންގޮސްފައެވެ. ފުލުހުން އިތުރަށް ބުނެފައިވާ ގޮތުގައި، ކުއްޖާގެ ޕޯސްޓް މޯޓަމްވެސް ހަދާފައިވެއެވެ.\nބައެއް މީޑިޔާތަކާ ވާހަކަ ދައްކަމުން، ނުވަ އަހަރުގެ ކުއްޖާގެ މަންމަ ބުނެފައިވަނީ، ދުވަހަކުވެސް މި ފާދިރީއަށް މަޢާފު ނުކުރާނެކަމުގައެވެ.\nއޮގަސްޓް 26, 2018 19:57\nބުދުދީނުގަ ތިބޭނީ ހާމުދުރުން.


SunOnline: Haarijiyaa ge dhathuru haradhu thakah 7.5 million rufiyaa, Natheejaa Rangalhu\ndate_range ބުދަ 22 ޖެނުއަރީ 2020\nހާރިޖިއްޔާގެ ދަތުރު ހަރަދުތަކަށް 7.5 މިލިއަން ރުފިޔާ، ނަތީޖާ ރަނގަޅު\nޝަފްނާ ހުސައިން 31 Jul 2019, 11:03\nރައްޔިތުންގެ މަޖިލީހުގެ މިއަދުގެ ޖަލްސާގައި ފޮރިން މިނިސްޓަރު އަބްދުﷲ ޝާހިދު ވާހަކަދައްކަވަނީ -- ފޮޓޯ: މަޖިލިސް\nފޮރިން މިނިސްޓަރު އަބްދުﷲ ޝާހިދު މިއަހަރު މިހާތަނަށް ރާއްޖެއިން ބޭރަށް ކުރެއްވި ރަސްމީ ދަތުރުތަކުގެ ހަރަދު، ކުރީގެ ސަރުކާރުން އެއް އަހަރުގެ ތެރޭގައި ދަތުރުތަކަށް ކޮށްފައިވާ ހަރަދަށް ވުރެ ބޮޑުތަން ކުޑަކަމަށް މިނިސްޓަރު ވިދާޅުވެއްޖެ އެވެ.\nރައްޔިތުންގެ މަޖިލީހަށް މިނިސްޓަރު ޝާހިދު މިއަދު ހާޒިރުކޮށް، ސުވާލުކުރުމުން މިނިސްޓަރު މިއަދު ވިދާޅުވީ ކުރީގެ ސަރުކާރުންވެސް އެކުވެރި ގައުމުތަކަށް ދަތުރުތައް ކޮށްފައިވާ ކަމަށާއި، ނަމަވެސް އެ ދަތުރުތަކުގެ ތަފްސީލު ރައްޔިތުންނާ ހަމައަށް އައިސްފައި ނުވާއިރު އެ ދަތުރުތަކުގެ ނަތީޖާއެއްވެސް ފެންނަން ނެތްކަމަށެވެ. އަދި އެއީ މައްސަލައެއް ކަމަށްވެސް ޝާހިދު ވިދާޅުވިއެވެ.\n"ދައުލަތުގެ ހިސާބުތައް ދައްކާ ގޮތުން މިނިސްޓްރީ އޮފް ފޮރިން އެފެއާޒް އިން 27 މިލިއަން ރުފިޔާ ވަނީ މިދިޔަ އަހަރު، ރައީސް ޔާމިންގެ ސަރުކާރުން އެއް އަހަރު ތެރޭ ދަތުރަށް ހޭދަކޮށްފައި،" ޝާހިދު ވިދާޅުވިއެވެ.\nމި ދަތުރުތަކުން ކުރި ކަމަކީ ދިވެހި ސަރުކާރާއި ރައްޔިތުން ބިކަކޮށް، އެކަހެރިކޮށްލުން ކަމަށް ވެސް މިނިސްޓަރު ވިދާޅުވެފައެވެ.\nމިއަދުގެ ޖަލްސާގައި ބައެއް މެމްބަރުން ވަނީ ފޮރިން މިނިސްޓަރު ޝާހިދުގެ ދަތުރުތަކާ، އެ ދަތުރުތަކަށް ހަރަދުވި ފައިސާގެ ތަފްސީލު ހޯދުމަށް އެދިފައެވެ.\nފޮރިން މިނިސްޓަރު ކަމާ ހަވާލުވެވަޑައިގެން ފަހުން ފާއިތުވި އަށް މަސް ދުވަހުގެ ތެރޭގައި މިހާތަނަށް 19 ގައުމަކަށް ދަތުރުކޮށް، 74 ގައުމެއްގެ ރައީސުންނާއި، ބޮޑުވަޒީރުންނާއި، އެމްބެސެޑަރުންނާ ބައްދަލުކޮށް، ރާއްޖެއާ އެކު ގުޅުން ބަދަހިކުރުމުގެ މަޝްވަރާތައް ކޮށްފައިވާނެ ކަމަށް މިއަދު ވަނީ ވިދާޅުވެފައެވެ.\nއެގޮތުން މިހާތަނަށް ހަތް ގައުމެއްގެ ރައީސުންނާއި ހަ ގައުމެއްގެ ބޮޑުވަޒީރުންނާއި 33 ގައުމެއްގެ ފޮރިން މިނިސްޓަރުންނާއި 48 ގައުމެއްގެ ސަފީރުންނާ ބައްދަލުކޮށްފައިވާ ކަމަށް މިނިސްޓަރު ވިދާޅުވިއެވެ.\nޝާހިދު ވިދާޅުވީ މި ދަތުރުތަކަށް ފޮރިން މިނިސްޓްރީގެ ބަޖެޓުން ހަރަދުކޮށްފައި ވަނީ 7.5 މިލިއަން ރުފިޔާ ކަމަށެވެ. އަދި ދަތުރުތަކުގެ ނަތީޖާވެސް ކާމިޔާބު ކަމަށް މިނިސްޓަރު ވިދާޅުވިއެވެ. މިނިސްޓަރު ވިދާޅުވީ މި ދަތުރުތަކުގެ ބޭނުމަކީ ރާއްޖެ ބާކީވެފައި އޮތް އޮތުން ނިމުމަކަށް ގެނައުން ކަމަށެވެ.\nއަދި ރައީސް އިބްރާހިމް މުހައްމަދު ސޯލިހް ހަތަރު ގައުމަކަށް ދަތުރުކުރައްވައި، ތިން މަސް ތެރޭގައި 1.9 ބިލިއަން ރުފިޔާގެ ހިލޭ އެހީ ހޯއްދަވައިފައިވާ ކަމަށް ވެސް މިނިސްޓަރު މިއަދު ވިދާޅުވިއެވެ.\nޝާހިދު ވިދާޅުވީ މިއީ ކުރީގެ ރައީސް ޔާމީންގެ ސަރުކާރުން ހަތަރު އަހަރު ދުވަހުގެ ތެރޭގައި ހިލޭ އެހީ އާ އެއްވަރު އަދަދެއް ކަމަށެވެ.\nމިއަދު މަޖިލީހުގައި ކާށިދޫ ދާއިރާގެ މެމްބަރު އަބްދުﷲ ޖާބިރު ފޮރިން މިނިސްޓަރާ ސުވާލު ކުރެއްވީ ގަތަރާއި ދިވެހިރާއްޖެއާ ދެމެދު އޮތް ސިޔާސީ ގުޅުން ގާއިމު ކުރުމުގެ މަސައްކަތް ކުރިއަށްދާ ގޮތާ ގުޅޭގޮތުންނެވެ. ނަމަވެސް ގަތަރާއެކު އަލުން ސިޔާސީ ގުޅުން ގާއިމު ކުރުމާ ގުޅޭ ސުވާލުތަކަށް ސީދާ ޖަވާބެއް މިނިސްޓަރު ދެއްވައިފައެއް ނުވެއެވެ.\nއެމްޑީޕީ ޕްރައިމަރީގައި 93،000 މީހުންނަށް ވޯޓު ދެވޭ\nއެމްޑީޕީ އުތުރު ދަތުރުގައި 1،400 ގެއަށް ޒިޔާރަތްކުރި\n"ތަރައްގީ އަވަސްވާނީ ތިން އިންތިހާބު އެކުގައި ބޭއްވުމުން"


ސައުތް އޭޝިއާ ސަރަހައްދުގައި ކުޑަކުދިންގެ ހައްޤުތަކާބެހޭގޮތުން ފުރަތަމަ ފަހަރަށް ދީނީ އިލްމްވެރިންނަށް އަމާޒުކޮށް ބޭއްވުނު ކޮންފަރެންސްގައި ރާއްޖެއިން ބައިވެރިވެއްޖެ\nދިވެހިރާއްޖޭގެ ދީނީ ސިޔާސަތުގެ ދަށުން ބައިނަލްއަޤްވާމީ ފެންވަރުގެ އިސްލާމީ ކޮންފަރެންސްތަކުގައި ދިވެހިރާއްޖެގެ ޢިލްމުވެރިން ބައިވެރިކޮށް، ދީނީ މަޢުލޫމާތު މުއްސަނދި ކުރުމަށްޓަކައި ކުރާ މަސައްކަތްތަކުގެ ތެރެއިން ފުރަތަމަ ފަހަރަށް ބޭއްވުނު\n“ސައުތް އޭޝިއަން ޕްލެޓް ފޯމް އޮފް ރިލިޖަސް ލީޑާރސް ފޮރ ޗިލްޑްރަން” ކޮންފަރެންސްގައި ދިވެހިރާއްޖެއިން ބައިވެރިވެ ކާމިޔާބު ކަމާއެކު ނިންމާލައިފިއެވެ.\n“ސައުތް އޭޝިއަން ޕްލެޓް ފޯމް އޮފް ރިލިޖަސް ލީޑާރސް” އަކީ ޔުނިސެފްގެ ފަރާތުން އިސްނަންގަވައިގެން ސައުތް އޭޝިއާ ރީޖަންގައި ފުރަތަމަ ފަހަރަށް ކުޑަކުދިންގެ ހައްގުތައް ހިމާޔަތްކުރުމަށާއި، ދީނުގައި ކުޑަކުދިންނަށް ލިބިދީފައިވާ ޙައްގުތަކާބެހޭ ގޮތުން މަޝްވަރާކޮށް، ރަގަޅު ޖީލެއް ގާއިމް ކުރުމަށްޓަކައި ދީނީ ގޮތުން ވިސްނަންޖެހޭ ކަންތައްތަކާއި، އަދި މުޖްތަމަޢު ބިނާކުރުމުގައި ދީނީ އިލްމްވެރިންގެ ބައިވެރިވުން ހިމެނޭނެގޮތްތަކާ ބެހޭގޮތުން މަޝްވަރާ ކުރުމަށްޓަކައި ބޭއްވުނު ކޮންފަރެންސެކެވެ. މި ކޮންފަރެންސްގައި ދިވެހިރާއްޖޭ އިތުރުން ސައުތް އޭޝިއާ ސަރަހައްދުން އަފްޣާނިސްތާން، ޕާކިސްތާން، ބަންގްލަދޭޝް، ބޫޓާން، އިންޑިއާ، ނޭޕާލް އަދި ސްރީލަންކާގެ އިލްމްވެރިން ބައިވެރިވެވަޑައިގެންނެވިއެވެ.\nމި ކޮންފަރެންސްގައި މުހިންމު މައުޟޫޢުތަކަށް މަޝްވަރާކޮށް، އެކި ގައުމުތަކުންވަނީ ކަމާ ގުޅުން ހުރި ކަރުދާސް ހުށަހަޅާފައެވެ. އެގޮތުން “އިސްލާމް އެންޑް ޗިލްޑްރަން” މި މައުޟޫއަށް ދިވެހިރާއްޖެއިން ކަރުދާސް ހުށަހެޅުއްވީ\nއަލްއުސްތާޛު އިބްރާހިމް ރަޝީދު މޫސާއެވެ. އެ ކަރުދާހުގައި ދީނީ ގޮތުން ކުޑަކުދިން ހެދިބޮޑުވުމަށްޓަކައި ބޭނުންވާ ދުޅަހެޔޮ ޞިއްޙަތާއި ކާނާ ލިބުމުގެ މުހިންމުކަމަށް އަލިއަޅުއްވާލައްވާފައިވެއެވެ. އަދި މިކަމާ ގުޅޭގޮތުން އަލްއުސްތާޛު އިބްރާހިމް ރަޝީދު މޫސާވަނީ ޔުނިސެފަށް އިންޓަވިއުއެއް ދެއްވާފައެވެ.\nމި ކޮންފަރެންސް ނިންމެވުމަށްފަހު މި ވަފްދު އެނބުރި މާލެ ވަޑައިގަތުމަށް ހަމަޖެހިފައިވަނީ 2017 ސެޕްޓމެބަރު 06 ވަނަ ދުވަހުއެވެ.\n06 ސެޕްޓެމްބަރު 2017


Kulhudhuffushi Online - Zamaanee fenvaruge theyo shedeh thinadhoogai hulhuvaifi\nޒަމާނީ ފެންވަރުގެ ތެޔޮ ޝެޑެއް ތިނަދޫގައި ހުޅުވައިފި\nއަބްދުލް ވާހިދު ޙަސަން -9months ago - 12 ސެޕްޓެމްބަރ 2017\nގދ ތިނަދޫގައި ޕެޓްރޯލާއި ޑީސަލް ވިއްކާ ވިއްކާ އެންމެ ޒަމާނީ ފެންވަރުގެ ޝެޑެއް ހުޅުވައިފި އެވެ. މި ޝެޑަކީ ރާއްޖޭގެ ދެކުނުގައި ފުޅާ ދާއިރާއެއްގައި ތެލުގެ ވިޔަފާރިކުރަމުންދާ ހަތާ މޯލްޑިވްސް އިން ހުޅުވި ޝެޑެކެވެ.\nއެންމެ ޒަމާނީ ފެންވަރަށް ހަދާފައިވާ ޕެޓްރޯލް ޝެޑް ރަސްމީކޮށް ހުޅުވައިދެއްވީ ދިރާގުގެ ހުވަދު އަތޮޅު އޮޕަރޭޝަންސް މެނޭޖަރ މުންތާޒު ހުސައިން އެވެ. އިއްޔެ ހުޅުވާ ހިދުމަތް ދޭން ފެށި މި ޝެޑް ހަދާފައިވަނީ ތިނަދޫ ބަނދަރު ސަރަހައްދުގަ އެވެ.\nމިއީ ތިނަދޫގައި ހުޅުވި ފުރަތަމަ ތެޔޮ އަޅާ ޝެޑެވެ. ހަތާ މޯލްޑިވްސް ބުނީ ޝެޑް ހުޅުވައި ހިދުމަތް ދޭން ފެށުމުން ތިނަދޫގައި ވެލިކަލް ގެންގުޅޭ ފަރާތްތަކަށް އިތުރު ލުއި ފަސޭހަތަކެއް ލިބި ހިދުމަތުގެ ފެންވަރު ރަނގަޅު ވެގެންދާނެ ކަމަށެވެ.\nއެކުންފުނިން ޝެޑެއް ހުޅުވުމުގެ ކުރިން ތިނަދޫގައި ގެންގުޅޭ ވެހިކަލްތަކަށް ތެޔޮއަޅާ ދިނުމުގެ ހިދުމަތް ފޯރުކޮށްދެމުން އައީ ބައުޒަރެއް މެދުވެރިކޮށެވެ.\nތެޔޮ ޝެޑް ހުޅުވުމުގެ ރަސްމިއްޔާތުގެ ތެރެއިން–\nޝެޑް ހުޅުވުމަށް ބޭއްވި ރަސްމިއްޔާތުގައި ހަތާ މޯލްޑިވްސްގެ އިސްވެރިންނާއި ތިނަދޫގެ ރައްޔިތުންގެ ތެރެއިން ގިނަ ބަޔަކު ބައިވެރިވިއެވެ.\nހަތާ މޯލްޑިވްސް ކުންފުންޏަށް 15 އަހަރު ފުރުނު ރަސްމިއްޔާތާއި ދިމާކޮށް ހުޅުވި މި ޕެޓްރޯލް ޝެޑާއި ޖެހިގެން ވަނީ ދިރާގުގެ ޕާޓްނަރ ޝޮޕެއް ވެސް ހުޅުވާފައެވެ. ޝެޑް ހުޅުވުމަށް ބޭއްވި ރަސްމިއްޔާތުގައި ހަތާ މޯލްޑިވްސް އިސްވެރިންނާ ތިނަދޫގައި ހުރި ސަރުކާރުގެ މުވައްސަސާތަކުގެ ވެރިންނާއި ގިނަ އަދަދެއްގެ ރައްޔިތުން ވަނީ ބައިވެރިވެފަ އެވެ.\nތިނަދޫގެ އިތުރުން ގއ އާއި ގދ ގެ ބައެއް އިތުރު ރަށްރަށުގައިވެސް އެކުންފުނިން ތެލުގެ ވިޔަފާރި އަންނަނީ ކުރަމުންނެވެ.\nމަ9months ago\nމިދެން ހަބަރެއްތަ. މިރަށުގަ މިކަން ކުރާތާ ކޮންދުވަހެއް.\nއަކޭ9months ago\nމިރަށުގަ އަދިވެސް ތިބެންވީ މިރަށުގަ ތެޔޮ ވިއްކާ އެންމެ ބަޔަކު ހެދިއެއްޗެއް ބަލައިގަނެގެން.\nލަތީފް9months ago\nމިރަށުގެ އަމިއްލަ ވިޔަފާރިވެރިން ކުރާ ކަންކަން ކީއްވެބާ މި ސައިޓްގަ ނުހިމަނަނީ. މިރަށު ވިޔަފާރިވެރިން މޯޓިވޭޓް ނުކޮށް ކިހިނެއް ރަށް ކުރިއަރާނީ..\nkaashim9months ago\nBala thirashu meehunnah thi noos beynum kuran neygeniyey nun.\nކުޅުދުއްފުށީ ކޯޕަރޭޓިވް ސޮސައިޓީގެ ހިންގާ ކޮމިޓީއަށް ކުރިމަތިލުމަށް ހުޅުވާލައިފި\nނައުމާއަށް އެހީވުމަށް "ޗެރިޓީ ރަން" އެއް ބާއްވަނީ


Pension Faisaa Beynun Kurevidhaane Gothakaa Medhuga Masvaraa Kuraanan: Raees - Vaguthu\nޕެންޝަން ފައިސާ ބޭނުން ކުރެވިދާނެ ގޮތަކާ މެދު މަޝްވަރާ ކުރާނަން: ރައީސް\nރައީސް އިބްރާހިމް މުހައްމަދު ސޯލިހް އިއްޔެ ނޫސްވެރިންނާ ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nދުނިޔޭގެ އެކިކަންކޮޅުތަކުގައި ފެތުރެމުންދާ ކޮވިޑް-19 ރާއްޖެ އިން ފެނިފައިވާތީ ލިބޭ ގެއްލުންތައް ކުޑަ ކުރަން ދިވެހިންނަށް ޕެންޝަން ފަންޑުގައި ހުރި ފައިސާ ބޭނުން ކުރެވިދާނެ ގޮތަކާ މެދުގައި ވަޒީރުންގެ މަޖިލިހުގައި މަޝްވަރާ ކުރައްވާނެ ކަމަށް ރައީސް އިބްރާހިމް މުހައްމަދު ސޯލިހް ރައްޔިތުންގެ މަޖިލިހުގައި އިއްޔެ ވިދާޅުވެއްޖެއެވެ.\nކޮވިޑް-19 އިން ލިބެމުންދާ ގެއްލުންތަކުން އަރައިގަތުމަށް ދިވެހި ގިނަ ބަޔަކު މިހާރު އެދެމުންދާ އެއް ކަމަކީ ޕެންޝަން ފަންޑުގައި ހުރި ފައިސާ ބޭނުން ކުރެވޭނެ ގޮތެއް ވުމެވެ.\nޕެންޝަން ފަންޑުގައި މިހާރު 13 ބިލިޔަނަށް ވުރެ ގިނަ ރުފިޔާ ހުރި އިރު އެ ފަންޑުން ޕެންޝަން ފައިސާ މަހުން މަހަށް ދެނީ ވަރަށް މަދު ބަޔަކަށެވެ. އެއީ ދޮށީ އުމުރުގެ ރައްޔިތުންނަށް އަސާސީ ޕެންޝަނުގެ ގޮތުގައިދޭ ފައިސާއެވެ. ގާތްގަނޑަކަށް ހާހަކަށް ވުރެ ގިނަ މީހުންނަށް ފައިސާ ދޭއިރު، އެމީހުންނަށް ހަރަދުވަނީ އަށް މިލިޔަން ރުފިޔާއެވެ. ޕެންޝަން ފަންޑަށް މަހަކު 100 މިލިޔަން ރުފިޔާ ޖަމާވެއެވެ.\nމިދަނޑިވަޅުގައި ޕެންޝަން ފަންޑުގެ ފައިސާ ރައްޔިތުންނަށް ބޭނުން ކުރެވިދާނެ ގޮތެއް އޮތްތޯ "ވަގުތު"ން ސުވާލު ކުރުމުން ރައީސް އިބްރާހިމް މުހައްމަދު ސޯލިހް ވިދާޅުވީ ޕެންޝަން ގާނޫނުގައި ޕެންޝަން ފަންޑުގައި ހުރި ފައިސާ ބޭނުން ކުރެވޭނެ އުސޫލުތަކެއް ކަނޑައަޅާފައިވާ ކަމަށެވެ. އަދި ޕެންޝަން ފަންޑުގައި ހުރި ފައިސާއާ މެދު ވަކި ގޮތެއް ނިންމާ ކަމަށްވާ ނަމަ، ފުރަތަމަ ކަމަކަށް ޕެންޝަން ގާނޫނަށް ބަދަލުތަކެއް ގެންނަން ޖެހޭ ކަމަށް ވެސް އެމަނިކުފާނު ވިދާޅުވިއެވެ.\nއެކަމަކު، ޕެންޝަން ފައިސާ ބޭނުން ކުރުމާ މެދުގައި ވަޒީރުންގެ މަޖިލިހުގައި ވެސް މަޝްވަރާ ކުރައްވާނެ ކަމަށް ރައީސް ވިދާޅުވިއެވެ.\n"ގާނޫނަށް ބަދަލު ނުގެނެސް، ޕެންޝަން ފަންޑަކަށް އަޅުގަނޑުމެންނަށް އެހެން ގޮތެއް ނުހެދޭނެ،" ރައީސް ވިދާޅުވިއެވެ.\n"އެއީ ގާނޫނެއްގެ ތެރެއިން އުސޫލުތަކެއް ކަނޑައަޅާފައި އޮތް ފަންޑެއް. އެއަށް ބަދަލުތަކެއް ގެނެވޭނީ ގާނޫނަށް ބަދަލު ގެނެސްގެން، ނަމަވެސް ވިސްނާލަން ރަނގަޅު މިގަޑީގައި،"\nރައީސް ވަނީ ހައްޖުގެ އަޅުކަން އަދާކުރުމަށްޓަކައި ޕެންޝަން ފަންޑުގެ ފައިސާ ބޭނުން ކުރެވޭ ގޮތަށް ޕެންޝަނާ ބެހޭ ގާނޫނަށް ގެނައި އިސްލާހު ފާހަގަކުރައްވައިފައެވެ.\nހައްޖުގެ އަޅުކަން އަދާކުރަން ރިޓަޔާމަންޓް ޕެންޝަން ސްކީމްގެ ބައިވެރިންނަށް ފައިސާ ދޫކުރެވޭ ގޮތަށް ޕެންޝަނާ ބެހޭ ގާނޫނަށް އިސްލާހު ގެންނަން ރައްޔިތުންގެ މަޖިލިހުން ފާސްކޮށް، ރައީސް އިބްރާހިމް މުހައްމަދު ސޯލިހް، އެ ބިލް ތަސްދީގު ކުރެއްވީ މިދިޔަ އަހަރުގެ ކުރީކޮޅެވެ.\nހައްޖަށް ދިއުމަށް ޕެންޝަން ފަންޑުގެ ފައިސާ ބޭނުން ކުރެވޭ ގޮތް ހެދުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ.\nޕެންޝަން ސްކީމްގައި ބައިވެރިވެފައި ތިބި މީހުންގެ ތެރެއިން ހައްޖުގެ އަޅުކަން އަދާކުރަން ސޭވިން އެކައުންޓުން ފައިސާ ދޫކުރެވޭނީ އަލަށް ހައްޖަށް ދާ މީހުންނަށް އެކަންޏެވެ. އެކަމަކު، ބޭނުން ކުރެވޭނީ އެ އަހަރަކު ހައްޖަށް ދާން ދައްކަން ޖެހޭ ރަސްމީ އަގުގެ ގޮތުގައި ސަރުކާރުން ކަނޑައަޅާ އަދަދުގެ 80 ޕަސަންޓެވެ.\nމާޗް 26, 2020 10:50\nޕެންޝަން ފަންޑާމެދު ވިސްނަން އެނގުނީ ސުވާލު ކުރީމަ. ސަރުކާރު ފްލެޓްތަކުގެ ކުއްޔާމެދު ވިސްނަން ހިތަށް އެރީ ސުވާލު ކުރީމަ. އެކަމަކު ސުވާލު ކުރި ނޫސްވެރިން ގަޅިކަމުން ކުރި ހަމަނުޖެހޭ ސުވާލަށް މިވީ. އެސުވާލުތައް ނުކުރިނަމަ އެކަމާ ވިސްނަންވެސް ނޭނގިފަ ސަރުކާރު އޮތީ.\nމާޗް 26, 2020 11:03\nތި މިހާތަނަށް މިގައުމުގައި ވެރިކަން ކުރި އެންމެ ގަމާރު ރައީސް ތީހަމަ ބޮޑު ގަމާރެއް\nމާޗް 26, 2020 15:08\nހަޖަމް ނުވިޔަސް މި ޤައުމު ދުށް އެންމެ އިޚްލާޞްތެރި އެންމެ ތެދުވެރި ރައީސް\nތިޔަބައިމީހުން ވަނީ ގެއްލެނިވެގެންވާ މީހުންގެތެރެއިން. ލޮލަށް ފެނުނަސް އަޑު އިވުނަސް ހަގީގަތް ގަބޫލު ނުކުރާނެ. އެންމެ އިހުލާސްތެރި ރައީސަށްވުމުން ދޯ ދީނަށް ފުރައްސާރަ ކުރީމަ މަތީމަގާމުގައި ބެއިތިއްބީ. މީ މިގައުމުދުށް އެންމެ އަންޕަޅު ގަމާރު ރައީސް. މިރުސްފެން ލޮލަށް އެޅުނަސް ބޮޑުވަރުތީ.\nމާޗް 26, 2020 17:17\nތީ ބޮލެއް ވާނުވަ ނޭގޭ ބުއްޅަބެވެސް ރައްޔިތުންގެވފަންޑުގަ ހުރިލާރިކޮޅު ބައިމީހުނަށްބބަހާލީ ކީބޫވެސް އަހަރެމެންގެ މުސާރައިން ޕެންސަށް ނަގާ ލާރިކޮޅު ދަވަލަން އެއުޅެނީ އަހަރެންގެ ލާރިން އެންމެ ލާރިޔެއްގަ ޖެހުނަސް މާފެއްނެއް މަވެސް ސަރުކާރުަ މަސައްކތްކުރާތާ 27އަހަރު ވިސްނާތި ދައުވާކުރާނަން\nމާޗް 26, 2020 11:06\nމީ ޕެންސަން ފަންޑުގެ އެހީ އެންމެންވެސް ބޭނުންވާނެ ދަނޑިވަޅެއް. ކޮންމެވެސް ވަރެއް ދެވެންޖެހޭނެ.\nމާޗް 26, 2020 11:13\nމާޗް 26, 2020 12:00\nމަނިކު އެތަނުން ދުރުކުރެވިއްޖެއްޔާ ހުރިހާ ކަމެއްވެސް ވާނެ\n80 ޕަސެންޓް އޭގެ ވެރިފަރާތަށް އަނބުރާ ޖަމާކުރުމަށް\nޕެންޝަންފަންޑްގެ އަހަރެންގެ އެކައުންޓްގައި4ލައްކަ ރުފިޔާއެބަހުރި، ނަމަވެސް ގޯތިހެދުމަށް ނެގިލޯން ނުދެއްކިގެން ހަދާފައިހުރި ތަންކޮޅު ކޯޓުން ވިއްކާލާހިސާބުގަ މިހާރުއުޅެނީ... ނަމަވެސް އަހަރެންނަށްވާ ޕެންޝަނުގެބައި ލިބިއްޖެ ނަމަ ލޯންގެ ނުދެއްކިހުރިބައި ދައްކާހަލާސްކޮށް މިނިވަން ވެވިދާނެ، އެކަމުވެސް އެބައި ލިބެން މި އަންނަނީ އަހަރެން މަރުވެގެން އަހަރެންގެ ދަރިންނަށް.... ކިހާ ހިތާމަވެރި... ދެންވީ އެބައި ހޯދަން އަމިއްލަޔަށް މަރުވާންތާ؟ މީ ކިއުންތެރިންނާ ކޮއްލި ސުވާލެއް.\nމާޗް 26, 2020 12:39\nބުނަންވީނު ނޫސްވެރިންނަށް މި ސުވާލު މަބްރޫކާވެސް ކުރެވިދާނެ ނޫންހޭ! ބައެއްމީހުން އެފްބީގަ މިހެންވެސް ކިޔާތީ މިބުނީ. ކުރަންވާ ސުވާލާ ސުވާލު ކުރަންވީ މީހާ އެނގޭ މީހުން ދާންވީނު ސުވާލު ކުރަން. ކަރިކިއުލަމް ބަދަލު ކޮށްގެންނާއި މޮޑިއުލްތައް އިތުރު ކޮށްގެން ނޫސްވެރިން އުފައްދަންޖެހޭ ވާހަކަ އެކަންކަމާ ހަވާލުވެ ތިބޭ މީހުން އެފްބީގަ ނުލިޔެ އެކަން ކުރީމަ ވީނު. މީ ނިއުޒިލެންޑެއް ނޫނެއްނު. މިގައުމުގަ އުޅޭއިރުވެސް ކޮންމެ މީހަކަށް ހީވަނީ ތިމާ ކިޔަވަން ގޮސް އުޅުނު ގައުމުގައޭ މިއުޅެވެނީ. ބޮޑުވަރެއްނު.\nމާޗް 26, 2020 12:43\nކުދި ވިޔަފާރިތަށް ފުނޑެނީ އަލަށް ފެއްޓި ވިޔަފާރިތަށްވެސް. އެކަން ކަން ކުރަން ފެއްޓީވެސް ލޯނު ނަގައިގެން. ދެން އަނެއްކާވެސް ފާޑު ފާޑުގެ ނަންނަމުގަ ލޯނު ތައާރަފް ތިކުރަނީ ބަރި ބަރިޔަށް ކުދި ވިޔަފާރިވެރިންގެ ކަރަށް މެހެމުންދާ ލޯނު ދަންތުރައިގެ ދަތްތަށް ވަރުގަދަ ކުރުމަށް. މާތްކަލާކޯ ކަލޭމެން ތި ފަންޑުގަ ހުރި ލާރިކޮޅު އޭގެ ހައްގުވެރީންނަށް ދީބަލަ ރަށްޔިތުން ބިކަވުގެ ކުރިން.\nމާޗް 26, 2020 16:07\nދެންނުވެ އޮތީ ޕެންސަން ފަންޑު ދަވާލުން. އެވެސް ރައްޓެހިންނަށް ބަދަލުގެ ގޮތުގަދީ ހުސްކޮށްލާ.\nމާޗް 26, 2020 16:09\nބޭހޮއްކޮ! މިވަރު ތަނެއްދޮރެއްނޭގޭ ދެއްކޭ ނުދެއްކޭ ވާހަކަ ނޭނގޭ ގަމާރު ރައީސަކު ދުނިޔެތާކުން ނުދެކެން. ރައީސަކަށްވީތީ އެނގެންޖެހޭ އަސާސީ މަޢލޫމާތުވެސް ނޭނގޭ. މުޅި ދުނިޔެ ހުއްޓުމަކަށް ދިޔައީމަ ބޭންކުތަކުގަ ހުރި ފައިސާއަށަވެސް އަސަރު ކުރާނެކަމާ ލިބޭ އާމްދަނީ ދަށްވުމުން ބޭންކުތަކަށްވަންނަ ފައިސާ މަދުވެ ރިޒާވް ދަށްވެގެން ދާނެކަން އެނގެންވާނެ. އިއްޒަތްތެރި މޮޔަ ރައީސް. އުފެއްދުންތެރިކަން ދަށްވެ،ވިޔަފާރި ދަށަށްގޮސް،މުދާ ރޯލްނުވީމަ ރައްކާކޮށްފަހުރި ފައިސާ ނަގައިގެން ބޭނުންކުރަން ޖެހުނީމަ ފައިސާ މަދުވާނެ ނޫންތޯ؟ޑިމާންޑާއި އެއްވަރަށް ސަޕްލައި ނުކުރެވެންޔާ އިންފްލޭޝަންވެސް ހަމަ މަތިވާނެ ނޫންތޯ؟ ފަތުވެރިކަން އިނދަޖެހި ބޭރުފައިސާ ނުލިބުމުން ބޭރުފައިސާގެ ބޮޑު ކަޅބާޒާރެއް އުފެދި ބޮޑު އަގުގައި ބޭރުފައިސާ ގަނެގެން އެ ބޭރުފައިސާއިން މުދާ ގަންނަން ޖެހުނީމަވެސް ހަމަ މުދަލުގެ އަގު މަތިވާނެ ނޫންތޯ؟ ތިޔަ ތޫނުފިލިކަމާއި، ދުރު ވިސަނުންފުޅު ފެނި ހަމަ އުފަލުން ލޯފުރާ ރޮއިއްޖެ ޓްވީޓް ކުރި ޑޮކްޓަރު ނޫނަކަސް. ޝުކުރިއްޔާ ސަރ.\nމާޗް 26, 2020 16:13\nމީގެ ކުރިން އެމް.ޑީ.ޕީ ވެރިކަމުގާ އޮތް އިރު ރިޔާޒު ރަޝީދު ވެސް ހުށަހެޅި މި ފަންޑުން ފަ އިސާ ލިބޭ ގޮތް ހަދަން. އެމް.ޑީ.ޕީ. އޭރު އެއ އްބަސްނުވި. ދެން ވެރިކަމަށް އަ އީ ޕީ.ޕީ. ޢެމް. މި ބުނާ ރިޔާޒު ރަޝީދުމެން. ވެރިކަން ލިބުމާ އެކު އެކަން ހަނދާންނެތި އްޖެ.\nމާޗް 26, 2020 16:22\nރިސޯޓް މުވައްޒަފުންގެ ބޭސިކް ސެލަރީ އުނި ނުކުރާނެކަމައް މަނިކުފާނު ބުނި ކަމުގައިވިޔަސް ރިސޯޓް މެނޭޖްމަންޓުން ދަނީ ބޭސިކް ސެލަރީގެ 1/2 ދޭގޮތައް މަސައްކަތުގަ މަޑުކުރަން ޢަންގަމުން.ނޫނީ ރިޒައިން ލާން. ޜިސޯޓްގަ މަޑުކުރަން މަޖުބޫރުވާ މީހެކޭ ގޭގަ މަޑުކުރަންޖެހޭ މީހެކޭ ތަފާތެއްނެތް. 150 ޑޮލަަރުން އާއިލާގެ ބޭސިކް ނީޑްވެސް ނުފުދޭ. ޙެޔޮނުވާނެ ތިފަންޑުގަ ހުރި ލާރިކޮޅު ނެގޭނެ ގޮތެއްހަދައިދީ. ނިކަމެތި ރައްޔިތަކައް ހެޔޮ އެދޭނަމަ މިކަން ކޮއްދީ.\nމިގައުމުދުއް އެންމެ ނާގާބިލް ތާކުންތާކު ނުޖެހޭ ގަމާރު ރައީސް އަބަދުވެސް ގޮވަނީ ކުރާނަން ގޮވާނަން ބުނާނަން ފަށާނަން ނިންމާނަން ހޯދާނަން މިފަދަ ބަސްތަކެވެ މިއީ މިފަދަ ތަހުޒީބީ ޒަމާނެއްގައި ރައީސަކު ގޮވަންޖެހޭ ގޮވެލިތަކެއްނޫނެވެ ވިސްނާށޭ ރައީސް.\nމާޗް 29, 2020 14:10\nދަރިންބަލާ ދަރިންނަށް ކުރަންޖެހޭ ހުރިހާކަމެއްކޮށް އައިލާބިނާ ކުރުމުގެ އިތުރުން. ބުރަ މަސައްކަތުގަ ސަރުކާރު ވަޒީފާ އަދާ ކުރަމުންގޮސް 20 އަހަރު ނުވަތަ 40 އަހަރު ވުމުން ދަވްލަތުން ގާނޫނުއަސާސިން ކަނޑައަޅާ ލާޒިމްކުރާ ޕެންސަނާއި ،ހަމައެކަނި އާއިލާ ބިނާކުރުމުގެ މަސައްކަތުގަ ހެދަކޮށްއުމުރުން 65 އަހަރު ވުމުން 65 އަހަރުވާ ހުރިހާފަރާތްތަކަށް ދޭފައިސާ ހަމަހަމަ ވަނީ ކޮންގޮތަކުން. ގާނޫނުއަސާސީގެ 17 ގެ ށ ގެ ދަށުން ދެވޭ ފައިސާ ހިމެމެނީ މުޖަތަމައުވެ ވަކިބަޔަށް ދެވޭ އެހިއެއްގެގޮތުގަ. ވީއިރު ގާނޫނުއަސާސީގެ 38 ވަނަ މާއްދާގެ ދަށުން ސަރުކާރު މުވައްޒަފުންނަށް ދެވޭ ޕެންސަނާ 17 ގެށ ގެދަށުން މުޖްތަމައުގެ ވަކި ބަޔަކަށް ދެވޭ އެހީއާ ގުޅުންއޮތް މިންވަރު ވިސްނުމަކަށް ނާދޭ .އަދި އުމުރުން 65 އަހަރުވުމުން ތިމާ ސަރުކާރު ވަޒިފާ ގައި އަދާކުރި 20،30،40 އަހަރުގެހިދުމަތް ވަޒަންކޮށް ގާނޫނުއަސާސީން ލިބިދޭ ޕެންސަން އުނި ކުރެވިފައިވާ ގިނަބަޔަކު ދިވެހި ގައުމުގާ އެބަދިރިއުލުއްވާ.އެއީހަމަ ހައްގު ގޮތްބާ؟މިކަމުގާ ފައިސާ ދޫކުރާ ފަރާތުގެ މައްސަލައެއް އޮތްކަމަކަށް ނުބެލެވޭ ސަބަބަކީ ފާސްކުރެވިފައިވަގާނޫނެއްގާ ވަކިގޮތަކަށް އޮތުމުން .ގާނޫނުއަސަސީން ލާޒިމް ކުރާ ފެންސަނުގެ ހައްގު މަޖިލީހުން ފާސްކޮށްފައިވާ ގާނޫނެއްގެ ސަބަބުން ގިނަބަޔަކު މަހުރޫމްވެގެން ދާކަމީ ހިތާމަހުރިކަމެއް ވީމާ މިކަމުގަ ސަރުކާރުން ހައްލެއް ހޯއްދަވަ ދެްވުމުގެ އުންމީދުގާ މި ކޮމަންޓް ލިޔަން.


6 Fayaai,2Nagoo Huri Kuhthaaeh Ufan Vehjje - Vaguthu\nހަ ފަޔާއި، ދެ ނަގޫ ހުރި ކުއްތާއެއް އެމެރިކާގައި އުފަން ވެއްޖެއެވެ.\nމި ކުއްތާގެ ފޮޓޯތައް މީސްމީޑިއާގައި ދައުރުވާން ފެށުމާއި އެކު ގިނަ ބަޔަކަށް ވަނީ ހައިރާން ކަމެއް ލިބިފައެވެ. ބައެއް ފަރާތްތަކުން ބުނެފައިވަނީ އެއީ "އަޖައިބެއް" ކަމަށެވެ. އަދި އެގޮތަށް ވުމުން ގިނަ ފައިދާތަކެއް ކުރާނެ ކަމަށްވެސް ބައެއް ފަރާތްތަކުން ވަނީ ބުނެފައެވެ.\nއެމެރިކާގެ ޖަނަވާރުންނަށް ފަރުވާދީ އެތަކެތި ބަލަހައްޓަމުން އަންނަ އިދާރާއަކުން ބުނެފައިވަނީ ބަނޑުބޮޑު ކުއްތާއެއް ވިހާނެ ކަމަށް އެ މީހުންނަށް ގަބޫލު ކޮށްފައިވަނީ ޓުވިންސެއް ކަމަށާއި އެހެން ނަމަވެސް އުފަންވީ އެންމެ ޅަ ކުއްތާއެއް ކަމަށެވެ.\nއެފަރާތްތަކުން ބުނެފައިވަނީ އެ ޅަ ކުއްތާގެ ހަ ފައި ހުރި ގޮތަށް ހަށިގަނޑުގެ ވަކި ހިސާބަކުން ފެށިގެން އެއް ގުނަވަނަށްވުރެ ގިނައިން ގުނަވަންތައްވެސް ހުރެދާނެ ކަމަށެވެ.\nޖަނާވާރުންނަށް ފަރުވާ ދިނުމުގެ ހާއްސަ ޑޮކްޓަރަކު ބުނެފައިވަނީ މިހާތަނަށް ހޯދި ހޯދުންތަކުން އެގޮތަށް ކުއްތާތައް އުފަންވާ ސަބަބެއް އަދި ހޯދިފައި ނުވާ ކަމަށެވެ.\n"ސްކިޕާ" ގެ ނަމުން ނަން ދީފައިވާ މި ކުއްތާ އުފަން ވެފައިވަނީ އެގައުމުގެ ސިޓީއެއް ކަމަށްވާ އޮކްލަހޮމާގައި މިމަހުގެ 16 ވަނަ ދުވަހުއެވެ.\nޑޮކްޓަރުން ބުނެފައިވަނީ އެ ކުއްތާ އަކީ "ހިތްވަރުގަދަ" ކުއްތާއެއް ކަމަށެވެ. އަދި މިވަގުތު އެއްވެސް ފަޔެއް ވަކި ކުރަން ނުޖެހޭ ކަމަށާއި ހުރިހާ ފަޔެއްވެސް މަސައްކަތް ކުރާ ކަމަށް ޑޮކްޓަރުން ވަނީ ބުނެފައެވެ.


Guendouzi ah adhabu nudheyn ninmaifi | Mihaaru\nބްރައިޓަން މެޗުގެ ކުރިން ގެންޑޫޒީ (ވ) ކަކޫ ޖައްސައިގެން އިށީދެގެން.-- ފޮޓޯ: އޭއެފްޕީ\nގެންޑޫޒީ އަށް އަދަބުނުދޭން ނިންމައިފި\n23 ޖޫން 2020 - 11:19 1 comment\nލަންޑަން (ޖޫން 23) - އިނގިރޭސި ޕްރިމިއާ ލީގުގައި ހޮނިހިރު ދުވަހުގެރޭ ބްރައިޓަން އަތުން އާސެނަލް 2-1 އިން ބަލިވި މެޗަށް ފަހު އާސެނަލްގެ ފްރާންސް މިޑްފީލްޑަރު މަޓެއޯ ގެންޑޫޒީގެ ފަރާތުން ފެނުނު ކުޅިވަރުގެ ރޫހާ ހިލާފު އަމަލުތަކަށް އަދަބު ނުދޭން އިނގިރޭސި އެފްއޭ އިން ނިންމައިފި އެވެ.\nގެންޑޫޒީ ވަނީ ބްރައިޓަން މޮޅުވި ލަނޑު ޖެހި ނީލް މޯޕޭއާ މެޗަށް ފަހު ޒުވާބުކޮށް އޭނާގެ ކަރުގައި ހިފައިފަ އެވެ. މި މައްސަލަ ބެލުމަށް ފަހު އިނގިރޭސި އެފްއޭ އިން އޭނާ އަށް އަދަބު ނުދޭން ނިންމީ މެޗުގެ ރިޕޯޓްގައި ވެސް އެކަމާ ބެހޭގޮތުން ރެފްރީ އެއްވެސް އެއްޗެއް ހިމަނާފައިނުވާތީވެ އެވެ.\nމޯޕޭއާ މެދު އާސެނަލްގެ ކުޅުންތެރިން ހިތްހަމަނުޖެހުނީ، އެ ޓީމުގެ ގޯލްކީޕަރު ބާންޑް ލެނޯ އަށް އަނިޔާވީ މޯޕޭގެ ސަބަބުން ކަމަށްވާތީވެ އެވެ. ލެނޯ އަށް އަނިޔާވީ ބޯޅަ ހިފަން އުޅުމުގެ ތެރޭ މޯޕޭގެ ޗެލެންޖަކުން، ފައި ބިންމަތީ އެޅުނު ގޮތުން ކަނާތު ކަކޫ ނުއަތަށް ލެނބިގެންނެވެ. އޭނާގެ ލިގަމެންޓަކަށް ގެއްލުންވެ، ގިނަ ދުވަސްތަކެއް ކުޅުމާ ދުރުގައި ހުންނަން ޖެހޭނެ ކަމަށް ބެލެވެ އެވެ. އަށިގަނޑުގައި ބޭލި ވަގުތު ލެނޯ ވަނީ މޯޕޭއާ މެދު ހިތްހަމަނުޖެހުން ފާޅުކޮށްފަ އެވެ.\nގެންޑޫޒީގެ ފަރާތުން މެޗުގެ ތެރޭގައި ވެސް ކުޅިވަރުގެ ރޫހާ ހިލާފު އަމަލުތަކެއް ހިންގި ކަމުގެ ތުހުމަތުކުރެވެ އެވެ. އެގޮތުން ބްރައިޓަންގެ އޮފިޝަލު ބުނި ގޮތުގައި ގެންޑޫޒީ ވަނީ ބްރައިޓަންގެ ކުޅުންތެރިންނަކީ ދަށް ބަޔެއްގެ ގޮތުގައި ސިފަކޮށް ދިމާކޮށްފަ އެވެ.\n"އޭނާ (ގެންޑޫޒީ) ބުނަމުން ދިޔައީ ބްރައިޓަން ކުޅުންތެރިންނަކީ ވަރަށް ދަށް ބަޔެކޭ. ލިބެނީ ވެސް މަދު މުސާރައެކޭ. މިއީ ގެންޑޫޒީ އަބަދުވެސް ކުރާ ކަމެއް. މިއީ އާސެނަލް ފަދަ މީހުންގެ އިހުތިރާމް ލިބޭ ކްލަބެއްގައި ހުރި ކުޅުންތެރިއަކު ކުރުން ރަނގަޅުކަމެއް ނޫން،" އޮފިޝަލް ބުންޏެވެ.\nމޯޕޭ ވެސް އެ މެޗަށް ފަހު ދިން އިންޓަވިއުގައި އާސެނަލް ކުޅުންތެރިންނާ މެދު ހިތްހަމަނުޖެހުން ފާޅުކުރި އެވެ. އަދި ވަކި ކުޅުންތެރިޔެއްގެ ނަން ނުބުނެ ވަރަށް ބޮޑަށް އެ ކުޅުންތެރިޔަކަށް ފާޑުކިޔެވެ. އޭނާ އިޝާރާތްކުރީ ގެންޑޫޒީ އަށް ކަމަށްވެ އެވެ.\nޕީއެސްޖީ އެކެޑަމީން ކެރިއަރު ފެށި ގެންޑޫޒީ އެ ޓީމު ދޫކޮށްލީ 2014 ވަނަ އަހަރު އެވެ. އާސެނަލްގެ ކުރީގެ ކޯޗު އުނާއި އެމެރީގެ އެދުމަށް އުމުރުން 21 އަހަރުގެ ގެންޑޫޒީ އެ ކްލަބާ ގުޅުނީ 2018 ވަނަ އަހަރު އެވެ. ފަހަކަށް އައިސް ގިނަ މެޗުތަކެއްގައި ޓީމުގެ ފުރަތަމަ އެގާރައިގައި ހިމެނިގެން ގެންޑޫޒީ ކުޅުނު ނަމަވެސް އޭނާއާ މެދު ގިނަ ސަޕޯޓަރުންތަކެއް ވަނީ ހިތްހަމަ ނުޖެހުން ފާޅުކޮށްފަ އެވެ.\nއާސެނަލް މި ވަގުތު ލީގުގެ 10 ވަނައިގައި އޮތްއިރު، އެންމެ ފަހުން އެ ޓީމު ކުޅުނު ދެ މެޗުން ވެސް ވަނީ ބަލިވެފަ އެވެ. ކޮވިޑް-19 އަށް މާޗް މަހު ލީގު މެދުކަނޑާލުމުގެ ކުރިން އާސެނަލް ލީގުގައި މި އަހަރު ކުޅުނު މެޗަކުން ބަލިނުވެ އެވެ. އާސެނަލް ދެން އެންމެ އަވަހަށް ކުޅޭ މެޗުގައި އަންނަ ބުރާސްފަތި ދުވަހުގެރޭ ނުކުންނާނީ ރަށު ބޭރުގައި ސައުތެމްޓަންއާ ދެކޮޅަށެވެ.\nއިތުރު ލިޔުންތައް އާސެނަލް އިނގިރޭސި އެފްއޭ


Mas market: Bodu raiy maheh 300 Rufiyaa ah\nމިއަދު މަސް މާރުކޭޓްގައި ވިއްކަން ބަހައްޓަފައިހުރި މަސްތަކެއް --\nމަސް މާރުކޭޓް: ބޮޑު ރަތްމަހެއް 300ރ އަށް\nމި ރޯދަމަހުގެ އެހެން ދުވަސް ދުވަހާ އަޅާބަލާއިރު، މިއަދު މަސްމާރުކޭޓުގައި އަގުތަކުގެ މާބޮޑު ތަފާތެއް ނެތް ނަމަވެސް ފަރުމަސް ގިނަވެފައި، އަގުތައް ވެސް ކުރިއަށްވުރެ ހެޔޮވެއްޖެ އެވެ.\nމިއަދު ފަރުމަހުގެ އަގުތަކަށް ބަލާއިރު، އެންމެ އަގު ބޮޑުކޮށް ހުރީ ބޮޑެތި ރަތް މަހެވެ. ބޮޑު ރަތްމަހެއް 300ރ އަށް ލިބޭއިރު، އާދައިގެ ވަރެއްގެ ރަތްމަހެއް 200ރ އާއި 120ރ އާދެމެދުގެ އަގުތަކުގައި ލިބެއެވެ. ބޮޑެތި ގިއުޅާއި ފިލޮޅު އުޅެނީ 200ރ އަށެވެ.\nފިލޮޅާއި ގިޔުޅު 50ރ އާއި 200ރ އާދެމެދުގެ އަގުތަކުގައި ލިބޭއިރު މާނިޔާ މަހާއި އެކި ވައްތަރުގެ ފަރުމަސް 30ރ އާއި 100ރ އާމެދުގެ އަގުތަކުގައި ލިބެން އެބަ ހުއްޓެވެ.\nމި ރޯދަމަސް ދެބައިވާއިރު، މަސްމާރުކޭޓުގައި ކަޅުބިލަމަހާއި (ކަނޑުމަސް)، ކަންނެލީގެ އަގުތަކަށް އެއްވެސް ބަދަލެއް ނާދެ އެވެ. މިއަދުވެސް ކަނޑުމަސް ކިލޯއެއް 30ރ އަށް ލިބޭއިރު ކަންނެލި ކިލޯއެއް 30ރ އާއި 35ރ އަށް ލިބެއެވެ.\nމި ރޯދަމަހު މިހާތަނަށް މަސް މާރުކޭޓުގައި ކަނޑުމަސް ކިލޯއެއް ވިއްކާފައިވަނީ 30ރ އާއި 35ރ އަށެވެ. ކަންނެލި ކިލޯއެއް 30ރ އާއި 40ރ އަށް ވިއްކާފައި ވެއެވެ.\nމަސްމާރުކޭޓުގައި ކަނޑުމަހާއި ކަންނެލި، އެވްރެޖްކޮށް ކިލޯއެއް އުޅެނީ 35ރ އަށެވެ. މި ރޯދަމަހު ކަނޑުމަހަށްވުރެ ކަންނެލީގެ އަގު ބޮޑެވެ. އާންމުކޮށް، ކަނޑުމަހަކީ ކަންނެއްޔަށްވުރެ އަގު ބޮޑުކޮށް ވިއްކާ މަހެކެވެ.\nނަމަވެސް މި ރޯދަމަހު މާރުކޭޓުގައި ކަނޑުމަހަށްވުރެ ކަންނެލި ކިލޯއަކުން 5ރ ބޮޑެވެ. ބައެއް ދުވަސް ދުވަހު ކަނޑުމަހާއި ކަންނެލި އެއް އަގެއްގައި ވެސް ވިއްކާފައި ވެއެވެ.\nގިނަ ރޯދަމަސްމަހު ކަނޑުމަހާއި ފަރުމަހުގެ އަގުތައް ވަރަށް ބޮޑަށް ތަފާތުވެ، ވަރަށް ބޮޑަށް އަގުތައް އުފުލޭތަން ފެނެއެވެ. ނަމަވެސް މިރޯދަމަހު މަހުގެ ބާވަތްތައް އެއް އަގެއްގައި ވަނީ ހިފެހެއްޓިފަ އެވެ.\nބާޒާރު މަސްވެރިކަން ރޯދަމަސް


Gaddafi ge dharikalun riyaasee inthihaabu gai vaadha kuravvanee\nގައްޒާފީގެ ދަރިކަލުން ރިޔާސީ އިންތިހާބުގައި ވާދަކުރައްވަނީ\nސައިފުލް އިސްލާމް ގައްޒާފީ: ލީބިޔާގެ ރިޔާސީ އިންތިހާބުގައި ވާދަ ކުރައްވާނެ\nލީބިޔާގެ ކުރީގެ ލީޑަރު މުއައްމަރުލް ގައްޒާފީގެ ދަރިކަލުން ސައިފުލް އިސްލާމް ގައްޒާފީ، ލީބިޔާގެ ރިޔާސީ އިންތިހާބުގައި ވާދަ ކުރައްވާނެ އެވެ. ލީބިޔާގައި މިއަހަރު ޑިސެމްބަރު 24 ގައި އޮންނަ އިންތިހާބުގައި ވާދަ ކުރެއްވުމަށް އޭނާ ވަނީ އިލެކްޝަން ކޮމިޝަނަށް ފޯމްތައް ހުށަހަޅާފަ އެވެ.\nލީބިޔާގައި ރިޔާސީ އިންތިހާބު ބޭއްވުމަށް ދެތިން ފަހަރެއްގެ މަތިން ތާރީހު ކަނޑައެޅުމަށް ފަހު ވަނީ ދުވަސް ބަދަލު ކޮށްފަ އެވެ. ރިޔާސީ އަދި ގާނޫނު ހަދާ މަޖިލީހުގެ އިންތިހާބު ޑިސެމްބަރު ބާއްވަން މިހާރުު ނިންމާފައި ވާއިރު އިންތިހާބު ލަސް ކުރަމުން ގެންދާ ކަމަށް ބުނެ ނުފޫޒު ގަދަ ގައުމުތަކުން ގެންދަނީ ލީބިޔާއަށް ޕްރެޝަރު ކުރަމުންނެވެ.\nލީބިޔާގައި އިންތިހާބު އަވަސް ކުރުމަށް ޓަކައި އދ. އިން ވެސް ގެންދަނީ މުހިންމު ދައުރެއް އަދާ ކުރަމުންނެވެ. އެގޮތުން ލީބިޔާގެ ސިޔާސީ ވާދަވެރިންގެ މެދުގައި ޓިއުނީޝިއާގައި މަޝްވަރާ ކުރެވި ނޮވެމްބަރު 15، 2020 ގައި އޮތީ އެއްބަސްވުމަކަށް އާދެވިފަ އެވެ.\nސައިފުލް އިސްލާމް ގަައްޒާފީ އަކީ ލީބިޔާގަައި ރައީސްކަން ކުރެއްވުމަށް އެންމެ ގާބިލު މީހާ ކަމަށް ގިނަ ބަޔަކު ގަބޫލުކުރެ އެވެ. އެހެން ނަމަވެސް ލީބިޔާގައި މިހާރު އޮތް ސިޔާސީ ވާދަވެރި ކަމުގައި ސައިފުލް އިސްލާމަށް އިންތިހާބު ކާމިޔާބު ކުރެވިދާނެ ކަމާ މެދު އޮތީ ސުވާލު އުފެދިފަ އެވެ.\nއަނެއްކޮޅުން ސައިފުލް އިސްލާމަކީ އިންޓަނޭޝަނަލް ކްރިމިނަލް ކޯޓަށް ބޭނުން ޖެހިފައި ހުރި މީހެކެވެ. އޭނާގެ ބައްޕަ ކާނަލް މުއައްމަރުލް ގައްޒާފިގެ ވެރިކަން ވައްޓާލުމަށް 2011 ގައި ނުކުތް މީހުންނާ ދެކޮޅަށް ސައިފުލް އިސްލާމް ހާލަތާ ނުބައްދަލު މިންވަރަށް ބާރުގެ ބޭނުން ހިފައި އެތައް ބަޔަކަށް އަނިޔާވި މައްސަލަ އޮތީ ކްރިމިނަލް ކޯޓުގަ އެވެ.\nއިންޓަނޭޝަނަލް ކްރިމިނަލް ކޯޓުން ބުނި ގޮތުން ސައިފުލް އިސްލާމްއާ ދެކޮޅަށް ނެރެފައި އޮތް އަމުރު އަދިވެސް ދެމި އެބަ އޮތެވެ. އެހެންކަމުން ހާލަތަށް އަންނަ ބަދަލާއެކު ސައިފުލް އިސްލާމް ހައްޔަރު ކުރުމަކީ ވެސް ވިސްނުމުގައި ބާއްވަން ޖެހޭ ކަމެކެވެ.\nތެލުގެ މުއްސަނދިކަން ލިބިފައިވާ ލީބިޔާގައި ސިޔާސީ ވާދަވެރިކަން ވަރަށް ބޮޑު ގައުމެކެވެ. އަނެއްކޮޅުން ދާއިމީ ސަރުކާރެއް އެކުލަވާލުމަށް ޓަކައި ރިޔާސީ އިންތިހާބަކާ ހަމައަށް އާދެވިފައި އޮތްއިރު އިންތިހާބުގައި ވާދަ ކުރެއްވުމަށް ނަން ނޯޓް ކުރައްވައިގެން ތިއްބެވީ ވެސް އެކި ދާއިރާތަކުގައި ނުފޫޒުގަދަ ބޭފުޅުންނެވެ.


Fathuru veriyaa furi massalaiga gonjehunthah ebahuri, namaves thehugeegu kuriah ebadhey: PG – adduLIVE\nފަތުރުވެރިޔާ ފުރި މައްސަލައިގައި ގޮންޖެހުންތައް އެބަހުރި، ނަމަވެސް ތަހުގީގު ކުރިއަށް އެބަދޭ: ޕީޖީ\nMar 18, 2020, 19:18 މުހައްމަދު އައިމަން\nޤާނޫނީ ވަކީލު ހުސެއިން ޝަމީމް - ފޮޓޯ: ރާއްޖެއެމްވީ\nކޮވިޑް19 ޖެހިފައިވާ އިޓަލީގެ ފަތުރުވެރިޔާ ފުރި މައްސަލައިގައި ގޮންޖެހުންތައް ހުރި ނަމަވެސް އެ މައްސަލައިގެ ތަހުގީގު ކުރިއަށްދާކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެއެވެ.\nޕީޖީ ޝަމީމް މިއަދު ކުރެއްވި ޓުވީޓެއްގައި ވިދާޅުވީ އެ މައްސަލަ ތަހުގީގު ކުރަމުން އަންނަ އިންވެސްޓި ގޭޓަރުންނާ މިއަދު ބައްދަލުކުރައްވާފައިވާ ކަމަށެވެ. އަދި މިވަގުތު ކުރިއަށް ދަނީ ކަން ހިނގައިދިޔަ ގޮތް އޮޅުންފިލުވުމަށް މައްސަލައާ ގުޅުންހުރި ހުރިހާ ފަރާތަކުން މައުލޫމާތު ސާފުކުރުން ކަމަށް ޕީޖީ ޝަމީމް ވިދާޅުވިއެވެ.\nޕީޖީ ވިދާޅުވީ އެ މަސައްކަތް ކުރުމަށް ފުލުހުންނަށް ގޮންޖެހުންތަކެއް ހުރި ކަމަށް ގަބޫލުކުރައްވާ ކަމަށާއި، އެ މައްސަލައާ ގުޅުންހުރި ލިޔެކިޔުންތައް ލިބުމާއެކު ގޮތެއް ނިންމަވާނެ ކަމަށް ވެސް ޕީޖީ ވިދާޅުވިއެވެ.\nކުރެއްދޫ އައިލެންޑް ރިސޯޓުގައި ޗުއްޓީ ހޭދަކުރުމަށްފަހު އެނބުރި އިޓަލީއަށްދިޔަ ފަހުން ކޮރޯނާވައިރަހަށް ޕޮޒިޓިވްވި ފަތުރުވެރިޔާ ރާއްޖެއިން ފުރައިގެން ދިޔުމުގައި ތުހުމަތުވާ ކަންތައްތަކެއް ހުރުމުން އެކަން ތަހުގީގު ކުރަން ފުލުހުން ވަނީ ފަށާފައެވެ.\nފުލުހުން މިކަން ތަހުގީގުކުރަން ފަށާފައި ވަނީ ޕްރޮސެކިއުޓާ ޖެނެރަލް ހުސެއިން ޝަމީމް އެކަމަށް އަމުރު ކުރެއްވުމާ ގުޅިގެންނެވެ.\nފުލުހުން ބުނީ، 23 ފެބްރުއަރީގައި ރާއްޖެ އައި އެ ފަތުރުވެރިޔާގެ ގައިން ބައްޔަށް ޝައްކުކުރެވޭ އަލާމާތްތަކެއް ފެނި، ބަލިހުރިކަން ދެނެގަނެވި އަދި ރައްކާތެރިކަމުގެ ފިޔަވަޅުތައް އެޅުމުގެ ފުރުސަތު ނުލިބި އޭނާ ފުރައިގެން ގޮސްފައިވުމާއި އެކަމުގެ ސަބަބުން ކޮވިޑް 19 ރާއްޖޭގައި ފެތުރުމުގައި އެ ފަތުރުވެރިޔާގެ މައްސަލަ އަންގަންޖެހޭ ފަރާތްތަކަށް ނާންގައި، އަޅަންޖެހޭ ފިޔަވަޅުތައް ނާޅައި ފަރުވާކުޑަކޮށް އިހުމާލުވެފައިވޭތޯ ބެލުމަށް އެ މައްސަލަ މިއަދު ތަހުގީގު ކުރަން ފަށާފައިވާ ކަމަށެވެ.\nސަރުކާރުން ވަނީ އޭނާ ދެ ދުވަހު މާލޭގައި ހުރި ކަމަށާއި އެގޮތުން މާގިރި ހޮޓަލްގައި ވެސް މަޑުކޮށް، މާލޭގައި ހުންނަ ޔުނިވާސަލްގެ ޓިކެޓިން އޮފީހަކަށް ވެސް އޭނާ ގޮސްފައިވާ ކަމަށް ބުނެފައެވެ.\nއެކަމާ ގުޅިގެން މާގިރި ހޮޓަލްގައި އެ ފަތުރުވެރިޔާއާ ކޮންޓެކްޓްވި 13 މީހަކު ވަނީ ކަރަންޓީނުކޮށްފައެވެ. އަދި ޓިކެޓިން އޮފީހުގައި މަސައްކަތް ކުރާ އެކަކު ވަނީ ބައްޔަށް ޝައްކު ކުރެވިގެން ފަރުކޮޅުފުށީގައި ގާއިމުކޮށްފައިވާ ކަރަންޓީނު ފެސިލިޓީއަށް ގެންގޮސްފައެވެ. ނަމަވެސް އޭނާ ވަނީ ބައްޔަށް ނެގެޓިވް ވެފައެވެ.


އުޑުމަތީގައި ފެތުރިފައިވާ ހުދު ވިލާތައް، ކަޅުބޯ ވިލާތަކުން ބައްދައިލައިފިއެވެ. ޖެހެމުން ދިޔަ މަޑުމަޑު ފިނި ރޯޅިތަކަށް ހަލަބޮލިކަން އަންނަން ފެށިއެވެ. އުޑުމަތީގައި ރަނިކަން ކުރަމުން ދިޔަ ހަނދާއި، އެ ހަނދު ވަށައިގެން ވިދާ ބަބުޅަމުން ދިޔަ ތަރިތައް އެކު އެކީގައި ގެއްލިއްޖެއެވެ. މާ ލަސްތަކެ ނުވެ، ހިމަ ފޮދު ވާރޭގެ ތިކިތަކުން ބިންގަނޑު ތެތްމައިލިއެވެ.\n"މަޑުން ދޭ ބަލަ! އަހަރެން ވަރުބަލި ވެއްޖެ." ހުޅުމާލޭގެ އަތިރިމަތީގައި ސާލެއްހެން ފެތުރިފައި އޮތް، ހުދު ދޮންވެލިގަނޑު މަތިން ފިޔަވަޅު ނަގަމުން ދިޔަ ލިވިޔާ ބަލައިލީ، އޭނާގެ ލޯބިވެރިޔާ ޝަހުރަށެވެ.\n"ދުވޭ! ބާރަށް ދުވޭ! އެހެން ނޫނީ ލިވީ ތެމޭނެ." ފަހަތަށް އެނބުރި ލިވިޔާއަށް ބަލައިލަމުން، ޝަހުރު އެހެން ބުނެލީ ތަންކޮޅެއް އަޑަށް ބާރެއް ދެމުންނެވެ.\n"ލިވީ.." ދޮންވެލިގަނޑު މައްޗަށް ލިވިޔާ ވެއްޓުމާ އެކު، ޝަހުރުގެ ދެލޯ ބޮޑުވެގެން ދިޔެއެވެ. ޖެހިލުންވެ ހުރެ، އަނެއްކާ ވެސް "ލިވީ"އަށް ގޮވައިލަމުން ޝަހުރު ދުވެފައި ގޮސް އިށީންނީ ލިވިޔާގެ ގާތުގައެވެ. ލިވިޔާގެ ދެލޯ ވަނީ މެރިފައެވެ. ޝަހުރު އިތުރަށް ބިރުގަންނަ ގޮތްވިއެވެ. ލިވިޔާގެ ކޮލުގައި މަޑުމަޑުން ޖަހައިލުމަށްފަހު، ޝަހުރު އޭނާގެ މޫނު ދިމާކޮށްލީ ލިވިޔާގެ މޫނާ ދިމާލަށެވެ.\n"ހައްހައްހާ! ކޮބާ ހީވޭ ކަމެއްހެން. ރަނގަޅަށް ނުތެމި ދެވިއްޖެއްނު؟" ޝަހުރުގެ ގައިގައި ބައްދައިލަމުން، ލިވިޔާ ފެށީ ހޭންށެވެ. އެތަނަށް ވެރިވެފައިވާ އަނދިރިކަމުން އެދެމީހުން މިހާރު ހީވަނީ ދެ ހިޔަނި ހެންނެވެ. ވެހެމުން ދިޔަ ވާރެއާ އެކުގައި، އެ ދެހަށިގަނޑަށް ކުރުވާފައި ވަނީ ފިނި ކަމުގެ އިޙްސާސެކެވެ. ލިވިޔާގެ ގައިމަތީގައި އޮތް ޝަހުރުގެ ކަޅި އަމާޒު ވެފައި ވަނީ ލިވިޔާގެ ސީދާ ދެލޮލަށެވެ. ދެމީހުންގެ ނަޒަރުން ކިޔައި ދެނީ އެއް ވާހަކައެވެ. އެދެނީ އެއް ބޭނުމެކެވެ. އެ ފިނި ވަގުތުގައި، ތެތްފިނި ދޮންވެލިގަނޑުގެ ވެސް އާދޭސް ކުރަމުން ދިޔައީ ކުޑަ ހޫނުކޮޅަކަށެވެ. މަޑުމަޑުން ލިވިޔާއާ އިތުރަށް ގާތްވެލަން ޝަހުރު މަސައްކަތް ކޮށްލުމާ އެކު، ޝަހުރުގެ މޭމަތީގައި އަތް އަޅައި ލިވިޔާ ވަރަށް ލޯބިން ކޮށްޕައިލިއެވެ. އަދި ކޮޅަށް ތެދުވެ، ރަކި ހިނި ޖަހަމުން ލިވިޔާ އެއްގަމާ ދިމާލަށް ދުއްވައިގަތެވެ. ލިވިޔާގެ ފަހަތުން ޝަހުރު ވެސް ހެމުން، ދުވަމުން ދިޔައެވެ.\n"މަންސޫރު. ދޭބަލަ ނިކަން ބެލްކަނީގެ ދޮރު ޖަހާފަތޯ ބަލާލަން! މިވަރަށް ވާރޭ ވެހޭ އިރު ފެން ވިއްސާނެ ކަންނޭނގެ." ތުންފަތުގައި ލިޕްސްޓިކް ޖައްސަން ހުރި ހުސްނާ ބަލައިލީ، އެނދުގައި އޮތް އޭނާގެ ފިރިމާހާ މަންސޫރަށެވެ.\n"ބަލަ ކީއްތަވީ ހުސްނާ ދިޔައިއްޔާ؟ އަހަރެން މިތާ އަރާމުގަ އޮތް މީހާ ވިއްޔާ ތި ތެދު ކުރުވީ.. ޕިސް ޕިސް.." ކުދި ކިޔަމުން، މަންސޫރު ކޮޓަރިން ނުކުތެވެ.\n"ދަރިފުޅާ ޝީލާ! ވާރޭ ވެހެނީއެއްނު؟ ގޮސް ދޮރު ލައްޕާލާ!" ސިިޓިންގރޫމްގައި ޓީވީ ބަލަން އިން މަންސޫރުގެ ދޮށީ ދަރިއާ މުޙާތަބު ކޮށްލަމުން އޭނާ ބުންޏެވެ. ޝީލާ ވަރަށް އަވަސްކޮށް ގޮސް ދޮރު ލައްޕައިލުމަށްފަހު، އަނެއްކާ ވެސް ޓީވީ ބަލަން ފެށިއެވެ. މަންސޫރު ގޮސް ވަނީ އޭނާގެ ކޮޓަރިއަށެވެ.\nޓީވީއަށް ކަޅި ހުއްޓިފައިވާ ޝީލާގެ ކަޅީގައި ވަނީ މަޑު މުށި ކުލައެކެވެ. ހަމުގެ ކުލަ އަލި ޝީލާ އަކީ ފަލަ ވިޔަސް، ބަލައިލަން ރީތި އަންހެނެކެވެ. އުމުރުން 28 އަހަރުގެ ޝީލާ ވަނީ މިހާތަނަށް2ކައިވެންޏެއް ކޮށްފައެވެ. ނަމަވެސް އެ ދެ ކައިވެނި ވެސް، އެކި ސަބަބުތަކާ ހުރެ ވަނީ ރޫޅިފައެވެ. އެހެންކަމުން، ދިރިއުޅުމުގައި ޝީލާ ކުރާކަށް މާ ގިނަ ކަންތައް ތަކެއް މިހާރަކު ނޯއްވެއެވެ. ގިނަ ވަގުތު ހޭދަ ކުރަނީ ޓީވީއަށް ކަޅި ދީގެން އިނުމަށެވެ.\n"ސާބަހޭ ހުސްނާ! ރޭގަނޑުގަ ކޮންހާ މޭކަޕެއްތަ ތިކުރަނީ؟" އެނދުގައި ބުރަކަށި ދަމައިލަމުން، މަންސޫރު ބަލައިލީ ލޯގަނޑު ކުރިމަތީގައި ހުރި އޭނާގެ އަންހެނުންނަށެވެ. އުމުރުން 46 އަހަރު ވީއިރު ވެސް ހުސްނާ އަކީ އަބަދުވެސް ރީތި ކަމަށް ލޯބި ކުރާ އަންހެނެކެވެ. އިސްތަށިގަނޑު ރީތިކޮށް ބެހެއްޓުމާއި، ފޭޝަލް ހެދުން ފަދަ ކަންކަމަކީ ހުސްނާ ވަރަށް ބޮޑަށް ގަޔާވެގެން ކުރާ ކަންތަކެވެ.\n"ހޫނ! މި އުޅެނީ ރާދާމެންގެ ވައިބަރ ގުރޫޕަށް ރާދާގެ ރީތިރީތި ފޮޓޯ އެއް ލައިގެން. އަހަރެން ގާތުގަ ވެސް ބުނެފި، ނިކަން ރީތި ފޮޓޯއެއް ލާށޯ. އެހެންވެ އެކަމާ މިއުޅެނީ.." މޫނުގައި ފައުންޑޭޝަން ކޮޅެއް އުނގުޅައިލަމުން ހުސްނާ ބުނެލިއެވެ. ރާދާ އަކީ ހުސްނާގެ އެންމެ ގާތް ރަޙުމަތްތެރިޔާއެވެ.\nލިވިޔާ އާއި ޝަހުރު ހުރީ އިމާރާތެއްގެ ނިވަލެއްގައި މަޑުކޮށްލައިގެންނެވެ. ލިވިޔާގެ ތުންފަތުން ލާނެއް ހިނިތުންވުމެއް ދުވަމުން ދިޔައެވެ.\n"މިހާރު ކޮން ނުބައި ޕްލޭނެއް ތި ރާވަނީ؟ ހެޔޮނުވާނެ! މިތަނަށް ފެއިންޓް ނުވާތި!" ޝަހުރު އޭނާގެ ފޯނާ ކުޅެމުން، ކޮށްލީ ސަމާސާއެކެވެ.\n"ތި ފޯނު ހުޅުވެއްޖެތަ؟ ފެން ވަނީ ދޯ؟" ޝަހުރުގެ އަތުގައި އޮތް ފޯނަށް ބަލައިލަމުން ލިވިޔާ ސުވާލުކޮށްލިއެވެ.\n"އަދި ނުހުޅުވޭ. އެކަމު އޯކޭ ވާނެ. މަންމަމެން ގުޅާފާނެތީ އަސްލުގަ މި ހުޅުވަން މިއުޅެނީ ވެސް." ޝަހުރު މަސައްކަތް ކުރަމުން ދިޔައީ އެކި ގޮތްގޮތުން އޭނާގެ ފޯނު ހުޅުވޭތޯއެވެ.\n"ގައިމު މަންމައަށް އަހަރެން އިންޓްރޮޑިޔުސް ކޮށްދީފަ އޮތް ނަމަ، އަހަންނަށް ގުޅޭނެ ދޯ؟ މި ވާހަކަ ވެސް ދެއްކުނު އަދަދެއް ނޭނގެ މިހާރު.." މޫނު އަނބުރައިލަމުން، ލިވިޔާ ބުނެލިއެވެ.\n"ލިވީ.." ޝަހުރުގެ ކަނާ އަތުން ލިވިޔާގެ މޫނު ސީދާ ކޮށްލީ ޝަހުރާ ދިމާލަށެވެ. ލިވިޔާގެ އެސްފިޔަތަކުގެ ތެރެއިން، އޭނާގެ ކަޅި އަމާޒު ވެގެން ދިޔައީ ޝަހުރުގެ މޫނަށެވެ. ލިވިޔާގެ މޫނުމަތިން ޝަހުރަށް ފެނުނީ ސީރިއަސް ކަމެވެ. ލަކުނެތް ނެތް، އެ ދޮން މޫނަށް ބަލާބަލާ ޝަހުރު ދުވަހަކު ވެސް ފޫހި ނުވެއެވެ. އިސްތަށިގަނޑު ވެސް އެހާމެ ފުރިހަމައެވެ. މާ ބުޅި އިސްތަށިގަނޑެއް ނޫން ނަމަވެސް، ލިވިޔާގެ އިސްތަށިގަނޑުގައި ރާޅުކަމެއް ހުރެއެވެ. އިސްކޮޅާއި ބައްޓަން ހަމަ ބުނެ ވޭނީ "ޕާރފެކްޓު" ކަމަށެވެ. ލިވިޔާއަށް 20 އަހަރު ވީއިރު، ޝަހުރުގެ އުމުރަކީ 23 އަހަރެވެ.\n"ލިވީ ރުޅި އައީތަ؟ މާ ލޯބި ލިވީ ސީރިއަސް ވީމަ.." މިއީ ޝަހުރުގެ އާދައެވެ. އަބަދުވެސް ލިވިޔާއަށް ތަޢުރީފް ކުރާނެއެވެ. ލިވިޔާ ފެންނަ ކޮންމެ ފަހަރަކު ޝަހުރަށް ހީވަނީ މުޅިން އަލަށް ހޫރުޕަރީއެއް ފެންނަނީ ހެންނެވެ. މިއީ ލިވިޔާއަށް ވެސް ޝަހުރުގެ ފަރާތުން ފެންނަ، އޭނާ ވަރަށް ގަޔާވާ ސިފައެކެވެ.\n"އަސްލުކޮށޭ! މިހާރު މިހެން ރައްޓެހިގެން ތިބޭތާ2އަހަރު ވަނީ. އަދިވެސް ޝަހުރުގެ ފެމިލީއަށް އަހަރެން ނޭނގޭ. އެކަމު، އަހަރެންގެ މަންމައާ ބައްޕައަށް ޝަހުރު އެނގޭނެ." ލިވިޔާ އޭނާގެ ހިތުގައި އަބަދުމެވާ ޝަކުވާގެ ވާހަކަ ފެށިއެވެ.\n"އަހަރެން ތިކަމާ ބެހޭ ގޮތުން މާދަން މީޓު ކޮށްފަ ވާހަކަދައްކާނަމޭ. ޕްރޮމިސް މިކުރީ މިފަހަރު. ދެރަ ނުވައްޗޭ! އަވަހަށް ސްމައިލް." ލިވިޔާގެ ތުންފަތުން ދުވެލީ ލުއި ހިނިތުންވުމެކެވެ. ޝަހުރު ވަރަށް ލޯބިން ލިވިޔާގެ ގައިގައި ބައްދައިގަތެވެ.\n"އައި ލަވް ޔޫ." ޝަހުރުގެ މޭގެ ތެރޭގައި ބޯ އަޅައިލައިގެން އޮވެ، ލިވިޔާ ބުނެލިއެވެ. "ލަވް ޔޫ ޓޫ"އޭ ބުނެ އިތުރަށް ބާރަށް ލިވިޔާގެ ގައިގައި ޝަހުރު އޮޅުލައިގަތެވެ.\nގަޑިން އެރޭ 12 ޖަހަން ވެފައި ވަނިކޮށް، ތެމިފޯވެގެން ޝަހުރު ގެއަށް އައިސް ވަނެވެ. އެވަގުތު ސިޓިންގރޫމްގައި އޭނާގެ މަންމަ އާއި ބައްޕަ ވެސް އިނެވެ.\n"ދަރިފުޅާ! ހާދަ ލަސްކޮށްފަ؟ ކޮންތާކުން؟" ދެލޯ ބޮޑުކޮށްލަމުން ހުސްނާ އެހެން އަހައިލީ، ސޯފާއިން ތެދުވެ ޝަހުރާ ދިމާލަށް ހިނގައިގަންނަމުންނެވެ.\n"އާނ! ރައްޓެހިން ތަކެއް ލަޑު ދިނީ. މިދަނީ ފެންވަރާލަން އިނގޭ މަންމާ." ބޯ ކަހައިލަމުން، ޝަހުރު ހީނލިއެވެ.\n"ފެން ނުވަރާތި މިގަޑީ! ބަލި ވެދާނެ ތިހާ ފިނިކޮށް ހުއްޓާ ފެންވެރީމަ. އެއްޗެހި ބަދަލުކޮށްލީމަ ރަނގަޅު ވާނެ." ޝަހުރުގެ އަތުގައި ފިރުމަމުން ހުސްނާ ވާހަކަދައްކަމުން ދިޔައެވެ.\n"ދެންމެ ގުޅި ޒަކްވާން ކޮއްކޮ. ކިޔަވާ ނިމިގެން މިއަހަރު އަންނާނަމޯ. ދޮންބެއަށް ވަރަށް ސަލާން ބުނި." ހުސްނާ ހުއްޓައި ނުލައި ގެންދިޔައީ ވާހަކަދައްކަމުންނެވެ.\n"އަހަރެންގެ ސަލާން ވެސް ބުނަންޗޭ ދެން ގުޅާ ފަހަރަކުން. އަހަރެން ވެސް ގުޅާނަން މިހެން އުޅެމުން ކޮއްކޮއަށް." އެހެން ބުނެ، ޝަހުރު ކުރިއަށް ފިޔަވަޅެއް ނެގީ އޭނާގެ ކޮޓަރިއަށް ދިޔުމަށެވެ. ނަމަވެސް ހުސްނާ ހިފައިލީ ޝަހުރުގެ އަތުގައެވެ.\n"ކީކޭ މަންމާ؟" ޝަހުރު ބަލައިލީ އޭނާގެ މަންމަގެ މޫނަށެވެ.\n"މަންމަ ބުނީ، އެއްކަލަ ކަންތަކާ އެބަ ވިސްނަންތަ؟ ޔޫހާ ގެ.. އަދިވެސް ދަރިފުޅު ވަކި އެއްޗެއް ނުބުނާތީ، މަންމަ ޖެހިލުން ވަނީ. އެކަމު، މަންމައަށް އެނގޭ، މަންމަގެ ނިންމުމަކަށް ދަރިފުޅު ދެކޮޅު ނުހަދާނެކަން." ހުސްނާ އަނެއްކާ ވެސް ޝަހުރުގެ އަތުގައި ފިރުމަން ފެށިއެވެ. ގަދަކަމުން ހިނިތުންވެލަމުން، ޝަހުރު މިސްރާބު ޖެހީ އޭނާގެ ކޮޓަރިއާ ދިމާލަށެވެ. ޝަހުރުގެ ހިނިތުން ވުމަކީ ހުސްނާގެ ހިތަށް ލިބުނު ހިތްހަމަޖެހުމަކަށް ވިއެވެ. ހުސްނާ ދެކުނީ އެއީ ޖަވާބު ކަމަށެވެ. އެހެން ނޫނަސް، ޝަހުރާ މެދު ހުސްނާގެ ޔަޤީންކަން ވަރަށް ބޮޑެވެ. ޝަހުރަކީ ވަރަށް މަޑުމައިތިރި، ބަސް މަދު ކުއްޖަކަށް ވީމައެވެ. މައިންބަފައިންނަށް ޤަދަރު ކުރާ، ކިޔަމަންތެރި ދަރިއެއްގެ ގޮތުގައި އަބަދުވެސް އޭނާ ފެންނާތީއެވެ.\nގަމީހުގެ ގޮށްތައް ނައްޓައިލުމަށްފަހު، ޝަހުރު ގޮސް ހުއްޓުނީ ލޯގަނޑުގެ ކުރިމަތީގައެވެ. ޝަހުރުގެ ބަނޑުމަތީގައި ފެތުރިފައިވާ ގޮޅިތަކާއި، މޭމަތީގެ ތަނަވަސްކަން ލޯގަނޑުން ދިޔައީ ކުރެހެމުންނެވެ. ރީތި ފިރިހެންވަންތަ ތުނބުޅި އާއި، ރީތި ވަރަކަށް ކޮށާލައިފާ އިސްތަށިގަނޑުން ސިފަ ކޮށްދެނީ ޝަހުރުގެ "ހޭންޑްސަމް" ކަމެވެ. ނަމަވެސް ލޯގަނޑުން އެ ފެންނަމުންދާ ޝަހުރުގެ މޫނުމަތިން އެއްވެސް އުފާވެރިކަމެއް މިހާރަކު ފެންނާކަށް ނެތެވެ. ޝަހުރުގެ މޫނުމަތިން ފެންނަނީ މާޔޫސް ކަމެވެ. ކުރިމަތިލާން މި ޖެހެނީ ކޮންފަދަ ބޮޑު ތޫފާނަކާ ބާއޭ، ހިތަށް ގެންނަން ވިޔަސް ޝަހުރަށް ދަތިވެއެވެ. ދެލޯ މަރައިލަމުން އޭނާ ހިންދިރުވައިލިއެވެ. ޝަހުރުގެ އެއްކޮޅުގައި ހުރީ އޭނާ އުފަން ކުރި މަންމައެވެ. އަނެއްކޮޅުގައި އެހުރީ އެ މީހަކާ ނުލައި ދިރިއުޅެން ޝަހުރަށް ދަތިވެފައިވާ، އޭނާގެ ލޯބިވެރިޔާ ލިވިޔާއެވެ. (ނުނިމޭ)


3 rashehgai kuni andhaane incinerator bahattan bayakaa havaalu kohfi - vNews.mv\nތިން ރަށެއްގައި ކުނި އަންދާނެ އިންސިނެރޭޓަރު ބަހައްޓަން ބަޔަކާ ހަވާލުކޮށްފި\n18 September 2019, 10:21\nތިން ރަށެއްގައި ކުނި އަންދާނެ އިންސިނެރޭޓަރު ބެހެއްޓުމުގެ މަސައްކަތް ދެ ކުންފުންޏަކާ ހަވާލުކޮށްފި އެވެ.\nއެންވަޔަރަންމަންޓް މިނިސްޓްރީން މިމަސައްކަތް ކުރުމަށް ނިންމާފައިވަނީ ހދ. ކުޅުދުއްފުއްޓާއި ކ. މާފުށީގެ އިތުރުން ފުވައްމުލަކުގަ އެވެ.\nއެންވަޔަރަންމަންޓް މިނިސްޓްރީގައި ބޭއްވި ރަސްމިއްޔާތެއްގައި ކުޅުދުއްފުއްޓާއި ފުވައްމުލަކުގައި އިންސިނެރޭޓަރު ބެހެއްޓުމަށް ހަވާލުކޮށްފައިވަނީ މެކްސްޓާ މޯލްޑިވްސް އަށެވެ. މާފުށީގައި އިންސިނެރޭޓަރު ބެހެއްޓުމުގެ މަސައްކަތް ހަވާލުކޮށްފައިވަނީ ކޮރަލް ލައިފް މޯލްޑިވްސް އަށެވެ.\nމިމަޝްރޫއުގެ އެއްބަސްވުމުގައި އެންވަޔަރަންމަންޓް މިނިސްޓްރީގެ ފަރާތުން ސޮއި ކުރެއްވީ ޑރ. ހުސައިން ރަޝީދު ހަސަނެވެ. މެކްސްޓާ މޯލްޑިވްސްގެ ފަރާތުން އެތަނުގެ މެނޭޖިން ޑައިރެކްޓަރު މުހައްމަދު އިބްރާހިމް ސޮއި ކުރެއްވިއިރު ކޮރަލް ލައިފްގެ ފަރާތުން އެއްބަސްވުމުގައި ސޮއިކުރެއްވީ އެތަނުގެ މެނޭޖިން ޑައިރެކްޓަރު އުމަރު އަމީރެވެ.\nމިމަޝްރޫއުގެ ދަށުން ކޮންމެ ރަށެއްގައި ދުވާލަކު ހަތަރު ޓަނުގެ ކުނި އެންދޭނެ އިންސިނެރޭޓަރުތަކެއް ބަހައްޓަން ޖެހެ އެވެ. ކުޅުދުއްފުއްޓާއި ފުވައްމުލަކުގައި މިމަސައްކަތް ހަތަރު މަސް ދުވަހުގެ ތެރޭގައި ނިންމަންޖެހޭއިރު މާފުށީގައި އިންސިނެރޭޓަރު ބަހައްޓަން ދީފައިވަނީ ދޮޅު މަސް ދުވެހެވެ.


vnews - JP Ge Agenda Varah Saafu, Rayyathunge Ithubaaru Eba oi : Ameen\nޖޭޕީގެ އެޖެންޑާ ވަރަށް ސާފު، އެ އެޖެންޑާއަށް ރައްޔިތުންގެ އިތުބާރު އެބައޮތް:\nޖުމްހޫރީ ޕާޓީގެ ނާއިބް ލީޑަރު އަމީން އިބްރާހިމް --\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ޖުމްހޫރީ ޕާޓީއަށް ކާމިޔާބު ނުލިބޭނެކަމަށް ބައެއް ބޭފުޅުންނަށް ހީފުޅުވީނަމަވެސް އެކަން ވެގެންދާނީ ކުށްހީއަކަށްކަމަށާ ޖުމްހޫރީ ޕާޓީއަކީ ރައްޔިތުންގެ އިތުބާރުއޮތް ޕާޓީއެއްކަމަށް އެޕާޓީގެ ނާއިބް ލީޑަރު އަމީން އިބްރާހިމް ވިދާޅުވެއްޖެއެވެ.\n19ވަނަ މަޖިލީސް އިންތިޚާބާއި ގުޅޭގޮތުން ވީނިއުސްރޫމްގެ ފަސްމަންޒަރު ޕްރަގްރާމްގައި ވާހަކަފުޅު ދައްކަވަމުން އަމީން ވިދާޅުވީ ބައެއް ބޭފުޅުން ޖުމްހޫރީ ޕާޓީގެ އެޖެންޑާއެއް ނެތްކަމަށާ މާއްދާއެއް ނެތްކަމަށް ބުނަމުންދާކަމަށެވެ.\nޖުމްހޫރީ ޕާޓީއަކީ އެޕާޓީ ގަބޫލުކުރާ ފިކުރުގައި ސާބިތުވެއޮތުމުގައި ނަމޫނާ ދައްކާފައިވާ ޕާޓީއެއްކަމަށާ ޖުމްހޫރީ ޕާޓީއަކީ ރައްޔިތުން އެދޭ އެޖެންޑާއަކާއެކު ކުރިއަށްދާ ޕާޓީއެއްކަން އެޕާޓީން ސާބިތުކޮށްދީފައިވާކަމަށެވެ.\nއަމީން ވިދާޅުވީ މިފަހަރުގެ އިންތިޚާބަށްވެސް ޖުމްހޫރީ ޕާޓީގެ އެޖެންޑާއެއް އެބައޮތްކަމަށާ ދިވެހިންގެ އަދާކާދައާއި ނުގުޅޭ ތަފާތު ފިކުރުތަކަށް ޖުމްހޫރީ ޕާޓީން ޖާގަނުދޭނެކަމަށެވެ. އަދި ދިވެހިންގެ މިނިވަންކަމާއި މުސްތަގިއްލުކަން ދެއްކޭ އެއްވެސްކަމަކަށް ތާއީދުނުުރާނެކަމަށާ ރައްޔިތުންނާއި ގުޅުންހުރި ކޮންމެ ކަމަކީ ޖޭޕީގެ އެޖެންޑާގެ އެންމެ ކުރީގައި ތަރުތީބުވެފައިވާ ކަންކަންކަމަށް އަމީން ވިދާޅުވިއެވެ.\n"އަޅުގަނޑުމެންގެ އެޖެންޑާއެއް އެބައޮތް، އަޅުގަނޑުމެންގެ އެޖެންޑާ ވަރަށް ސާފު، އަޅުގަނޑުމެންގެ އާދަކާދައާއި ނުގުޅޭ، ތަފާތު ފިކުރުތަކަށް އަޅުގަނޑުމެންނަކަށް ޓޮލަރޭޓެއް ނުކުރެވޭނެ، އަޅުގަނޑުމެންގެ މުސްތަގިލުކަން ގެއްލޭ، މިނިވަންކަން ގެއްލޭ ކަންކަމަށް އަޅުގަނޑުމެންނަކަށް ތާއީދެއް ނުކުރެވޭނެ. ރައްޔިތުންގެ އިހްސާސްތަކާއި ގުޅިފައިވާ ކަންކަމަކީ އަޅުގަނޑުމެންގެ އެޖެންޑާގައި ވަރަށް ކުރީގައި ހުރިކަންކަން." އަމީން ވިދާޅުވިއެވެ.\nއަމީން ވިދާޅުވީ ޖުމްހޫރީ ޕާޓީގެ ޓްރެކްރެކޯޑް ވަރަށް ސާފުކަމަށާ ޖޭޕީގެ ނިންމުންތައް މިހާތަނަށްވެސް ހުރީ ވަރަށް ސާބިތުކޮށްކަމަށެވެ. އެހެންކަމުން ޖޭޕީއަކީ ވަކި ބަޔަކު ނުވަތަ ވަކި ފަރުދަކު ބޭނުންވާހާގޮތަކަށް ރާއްޖޭގެ ވެރިކަމުގެ ނިޒާމް ގަޑުބަޑުކޮށްލަން ފުރުސަތު ދީގެން އޮންނާނެ ޕާޓީއެއް ނޫންކަމަށްވެސް އަމީން ވިދާޅުވިއެވެ.\n"ވަކި ފަރުދަކު ބޭނުންވާގޮތަށް ވަކި ނިޒާމް ގަޑުބަޑުކޮށްލާކަންވެސް ޖުމްހޫރީ ޕާޓީން ފުރުސަތު ނުދޭނަން. އަޅުގަނޑަށް ޔަގީން ކުރިއަށް އޮތް މަޖިލީސް އިންތިޚާބުގައި ޖޭޕީގެ ވަރަށް ގިނަ މެންބަރުން ކާމިޔާބު ހޯއްދަވާނެ." އަމީން ވިދާޅުވިއެވެ.\nއަންނަ މަހުގެ ހަވަނަ ދުވަހު ބާއްވާ މަޖިލީސް އިންތިޚާބުގައި ޖުމްހޫރީ ޕާޓީގެ ޓިކެޓްގައި 41 ކެންޑިޑޭޓަކު ވާދަކުރާއިރު، އެހެން ބައެއް ޕާޓީތަކުގެ ކެންޑިޑޭޓުންނަށް ޖޭޕީގެ ތާއީދު އޮތްކަންވެސް ވަނީ ހާމަކޮށްފައެވެ.


Hoadehdhoo ge casethakun kanboduvunthakeh | Mihaaru\nމާލޭ އުތުރު ބަނދަރުގައި އަޅާފައިވާ ބޯޓުތަކެއް. ދަތުރުފަތުރުގެ މިނިޒާމުގެ ތެރެއިން އަތޮޅުތަކަށް ކޮވިޑް ފެތުރުމުގެ ނުރައްކާ ބޮޑު\n06 ސެޕްޓެމްބަރ 2020 - 10:17 12 comments\nކޮވިޑްގެ އަލާމާތްތައް ހުރެގެން ގއ. ހޯޑެއްދޫން ދެ މީހަކު ޓެސްޓްކުރި އިރު ބައްޔަށް ފޮޒިޓިވްވުމާ އެކު، އެމީހުންނާ ގުޅުން ހުރި 36 މީހެއްގެ ޓެސްޓް ވެސް ހެދި އެވެ. ނަތީޖާ އައީ އޭގެ ތެރެއިން 19 މީހުން/ކުދިން ޕޮޒިޓިވް ކަމަށެވެ. މިއީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ކަންބޮޑުވުމެއް ނަމަވެސް ރޭ އެތަނުން ބުނީ އެރަށުގައި ކޮމިއުނިޓީ ސްޕްރެޑެއް އަދި ނެތް ކަމަށެވެ.\nކޮމިއުނިޓީ ސްޕްރެޑެއް ކަމަށް ނުބަލާ ސަބަބެއް ކަމަށް ހެލްތު އިމަޖެންސީ އޮޕަރޭޝަން ސެންޓަރުގެ ތަރުޖަމާން ޑރ. ނަޒްލާ ރަފީގު ވިދާޅުވީ ހޯޑެއްދޫގެ ކޭސް ބިނާވަނީ އެއް ކްލަސްޓާއެއްގެ މައްޗަށް ކަމަށް ވުން ކަމަށެވެ. އެރަށުގައި އެއްވެސް ކޭސްއަކާ ގުޅުމެއް ނެތް ވަކިވަކި ކޭސްތަކެއް އަދި ނެތެވެ. އޭނާ ވިދާޅުވި ގޮތުގައި ކޮމިއުނިޓީ ޓްރާންސްމިޝަންއެއް ކަމަށް ބެލެވޭނީ ގުޅުމެއް ނެތް ކޭސްތައް އިތުރަށް ފެންނަ ނަމަ އެވެ.\n"އިތުރު ކޮންޓެކްޓްސްއާ އިތުރު ރެންޑަމް ސާމްޕްލިން އިން އިތުރު އަންލިންކްޑް ކޭސަސް ވަރަށް ބައިވަރު ފެނިއްޖެ ކަމަށް ވަންޏާ ދެން އަޅުގަނޑުމެންނަށް ކޮމިއުނިޓީ ޓްރާންސްމިޝަންއެއް ކަމަށް ބެލެވޭނީ،" ޑރ. ނަޒްލާ ވިދާޅުވި އެވެ.\nރަށްރަށުން އަންލިންކްޑް ކޭސްތަކެއް ނުފެންނާނެ\nކޮވިޑް-19ގެ ކޮންޓެކްޓުން ކަމަށް ބަލަން ދުނިޔޭގައި ގެންގުޅޭ މިންގަނޑުތަކަށް ފެތޭ ގޮތަށް ރާއްޖޭގެ އަތޮޅުތަކުގައި އެ ބަލީގެ ކޭސްތައް ފެނުން ނާދިރެވެ. ރަށްރަށުގައި އިޖުތިމާއީ ގުޅުންތައް އޮންނަ ގޮތުން ދެ ދުވަސް ނުވަތަ ތިން ދުވަސް ހޭދަވެގެންދާ އިރު ރަށުގެ އެހެން ކޮންމެވެސް ބަޔަކާ ބައްދަލުނުވެ ދިއުން ދުރެވެ.\nކޮވިޑަށް ޕޮޒިޓިވް ވާ މީހުންނާއި އެމީހުންނާ ބައްދަލުވި މީހުންގެ ކަންތައް ވެސް، ހުންނާނީ އެ އުސޫލަށެވެ. އޭގެ މާނައަކީ ރަށުގެ އެންމެން ވެސް އެކި ގޮތް ގޮތްގޮތުން އެކަކު އަނެކަކާ ގުޅިފައި ވުމެވެ. އެހެންވީމާ އާބާދީ މާ ބޮޑު ނޫން ރަށްރަށުގައި ކްލަސްޓާ ކަނޑައަޅާ ނަމަ މުޅި ރަށަކީ އެއް ކްލަސްޓާއެއް ކަމަށް ބެލިދާނެ އެވެ.\nޑރ. ނަޒްލާ ވިދާޅުވީ ހޯޑެއްދުއަށް ކޮވިޑް-19 ދިޔަ ސޯސް މިވަގުތު ފެނިފައި ނެތް ނަމަވެސް އެރަށަށް ބަލި ދާނީ މާލޭން ކަމަށް ވާތީ އެ ސޯސް ހޯދުމުގެ މަސައްކަތް ކުރަމުން އަންނަ ކަމަށެވެ.\nމިއީ ހަގީގަތުގައި ވަރަށް ކަންބޮޑުވާން ޖެހޭ ފަދަ މައްސަލައެކެވެ. ހޯޑެއްދޫގައި ގާތްގަނޑަކަށް 1،200 މީހުން އުޅެ އެވެ. އެ ވަރުގެ ކުޑަ އާބާދީއެއްގައި އެންމެން ވެސް އެކަކު އަނެކަކު ދަނެ އެވެ. ރަށުގެ އެކި މީހުން ދަތުރުކުރާ ރަށްރަށް ވެސް ރަށުގެ އެހެން މީހުންނަށް އޮންނާނީ، އާންމުކޮށް، އެނގިފަ އެވެ. ކޮވިޑް-19 ފެތުރުން ކޮންޓްރޯލް ކުރަން ހަދާފައިވާ އުސޫލުތަކުގެ ސަބަބުން މާލެއިން ބަޔަކު ރަށަށް ގޮސް އައިސް އުޅުމަކީ ނޭނގި ކުރެވޭނެ ކަމެއް ވެސް ނޫނެވެ.\nބަލި ފެތުރިދާނެ ކަމަށް ބެލެވޭ ގޮތްތައް\nހޯޑެއްދުއަށް ނުވަތަ އަތޮޅުތެރޭގެ އެހެން ރަށްތަކަށް ވެސް ބަލިފެތުރިދާނެ އެތައް ގޮތްތަކެއް އެބަ ހުއްޓެވެ. ރާއްޖޭގައި ކޮވިޑް ފެތުރިފައި އޮތީ ހަމައެކަނި މާލޭގައި ކަމަށް ބަލާ ބެލުމަށް ބައެއް މީހުން އިތުބާރު ނުކުރަނީ ވެސް އެހެންވެ އެވެ.\nބަލި ފެތުރިދާނެ އެންމެ ގާތް ގޮތަކީ ދަތުރުފަތުރުގެ ނިޒާމެވެ. އޮގަސްޓްމަހުގެ ފަހު ހަފްތާގައި އެޗްްޕީއޭއިން އާއްމުކުރި ތަފާސްހިސާބުތަކުން އެނގޭ ގޮތުގައި ފްރޮންޓްލައިންގައި މަސައްކަތްކުރާ އެތައް ބަޔަކަށް ކޮވިޑް ޖެހުނު އިރު އޭގެ ތެރޭގައި އެންމެ ގިނައީ އެއާޕޯޓް މުވައްޒަފުންނެވެ. މިހެން ކަން އޮތް އިރު، މަތިންދާބޯޓް ކްރޫއިންގެ ތެރޭގައި ވައިރަސް ނުފެތުރޭނެކަން ޔަގީންކަމާ އެކު ކަށަވަރުކުރެވޭނެ ކަމާ މެދު ސުވާލު އުފެދެ އެވެ. ބަލިން ރައްކާތެރިވާން ބޭނުންކުރާ ވަސީލަތްތަކާ އެކު އެކަން 100 ޕަސެންޓަށް ކަށަވަރުކުރެވޭ ނަމަ އެއާޕޯޓް ސްޓާފުން ބައްޔަށް ޕޮޒިޓިވް ވުން ދުރެވެ. އެކަމަކު އެއާޕޯޓްގައި މަސައްކަތްކުރާ މުވައްޒަފުން ތިބެނީ އެއާޕޯޓްގައި ކަމަށް ނުވާތީ، އެ މީހުން އާންމުކޮށް ދިރިއުޅޭ މާހައުލުން ވެސް، ބަލި ފެތުރުން ވަރަށް ކައިރި އެވެ.\nއަތޮޅުތަކާ މާލެއާ ދެމެދު އޮތް އަނެއް ގުޅުމަކީ ކަނޑުބޯޓްފަހަރެވެ. އެބޯޓްތަކުގެ ފަޅުވެރިން މާލޭގެ ވަކި ސަރަހައްދަކުން ބޭރަށް ނުގޮސް ތިބޭނެ އިންތިޒާމް ވެސް ހަމަޖެއްސީ ދާދި ފަހުންނެވެ. އޭގެ ކުރީގައި އޮތް ގޮތުން ބޯޓްފަހަރުގެ ފަޅުވެރިންނަށް މާލޭގެ ބާޒާރުމައްޗަށް ވެސްް ދެވެ އެވެ. އެކަން އެގޮތަށް އޮތް އިރު މާލޭގައި ކޮމިއުނިޓީ ސްޕްރެޑްގެ ހާލަތު ވެސް ގޯހެވެ. އެހެންވީމާ ފަޅުވެރިންގެ ފަރާތުން އަތޮޅުތަކަށް ބަލި ނުގޮސް އޮވެދާނެ ކަމަށް ބެލެވޭނެ ޖާގައެއް ވެސް ނެތެވެ.\nހޯޑެއްދޫގެ ކޭސްތަކާ މާލެއާ ގުޅޭ ހިސާބެއް ނުހޯދިއްޖެ ނަމަ އެއީ ނުރައްކަލުގެ ރަނގަބީލެކެވެ. އެރަށަށް ބަލި ފެތުރިފައި ވާނީ ރަށުން އެހެން ތަނަކަށް ދަތުރުކުރި ކޮންމެވެސް ބަޔަކު ނުވަތަ އެރަށަށް ޒިޔާރަތްކުރި ކޮންމެވެސް ބައެއްގެ ފަރާތުން ކަމަށް ވުމެވެ. އެގޮތަށް ކަންތައް ވާނީ އެބަޔަކު ދިޔަ ރަށެއްގައި ވެސް ބަލި އުޅޭ ނަމަ އެވެ. އެހެންކަމުން ރަށްރަށުގައި ވެސް ކޮމިޔުނިޓީ ސްޕްރެޑެއް ފެތުރިފައި އޮވެދާނެކަމުގެ ކަންބޮޑުވުން އެތައް ބަޔަކަށް އެބަ އޮތެވެ. ތަހުގީގުކޮށް، ވީހާވެސް ރަނގަޅަކަށް ހޯޑެއްދޫ މައްސަލަ ބަލަން ޖެހެނީ، ކޮވިޑް-19އާ ދެކޮޅަށް ހިންގާ ހަރަކާތްތަކަށް އިތުރު ވިސްނުންތައް ބޭނުންވާ ކަމަށް ފެންނާތީ އެވެ.\nއިތުރު ލިޔުންތައް ސިއްހަތު ގދ. ތިނަދޫ ގދ. ހޯނޑެއްދޫ ޕަބްލިކް ހެލްތު


Adducity gai theluge reserve eh gaaimu kuranan -Latheef - AO News\nއައްޑޫ ސިޓީގައި ތެލުގެ ރިޒާވެއް ގާއިމު ކުރައްވާނެކަމަށް އައްޑޫ ސިޓީގެ މޭޔަރު ކަމަށް ކުރިމަތި ލައްވާފައިވާ ކެންޑިޑޭޓް ނަންބަރު 1 މުޙައްމަދު ލަތީފު(ލަތީބެ) ވިދާޅުވެއެޖެ އެވެ.\nލަތީބެގެ ކެމްޕޭން މީޑިއާ ޓީމުން ފޭސްބުކް މެދުވެރިކޮށް ގެނެސްދޭ “ރައްޔަތުންގެ ސުވާލަ ލަތީބެއަށް” ޝޯވގައި ރައްޔިތަކު ފޮނުވި ސުވާލަކަށް ޖަވާބު ދެއްވަމުން ލަތީބެ ވިދާޅުވީ، އައްޑޫ ސިޓީގެ ކަރަންޓުގެ އަގުހެޔޮކުރުމަށް އައްޑޫ ސިޓީގައި ތެލުގެ ރިޒާވެއް ގާއިމު ކުރުމަށް އައްޑޫ ސިޓީގައި މަދުވެގެން އެއް އަހަރު ދުވަހުގެ ތެލުގެ ރިޒާވެއް ގާއިމުވެފައި ހުންނަންޖެހޭ ކަމަށެވެ.\n“މަގޭ މޭޔަރު ކަމުގައި އަނެއްކާވެސް އައްޑޫގައި ތެލުގެ ބޮޑު ރިޒާވެއް ގާއިމު ކުރާނަން. މަދުވެގެން އެއް އަހަރު ނުވަދަ ދެއަހަރު ދުވަހުގެ ތެޔޮރައްކާ ކުރެވޭނެ ސްޓޯރޭޖެއް ގާއިމު ކުރާނަން. އޭގެ ސަބަބުން އައްޑޫ ރައްޔިތުންނަށް މިހާރު ފޯރުކޮށްދެވޭ ކަރަންޓުގެ އަގު ބޮޑުތަނުން ހެޔޮވެގެން ދާނެ. އޭރުން ހެޔޮއަގުގައި މަސްވެރިންނަށްވެސް ތެޔޮގަންނަން ލިބޭނެ. އަދި ވެހިކަލް ތަކަށް ބޭނުންވާ ހުރިހާ ތެލެއް އަގުހެޔޮވެގެންދާނެ.” ލަތީފު ވިދާޅުވިއެވެ.\nއެ ޝޯވ ގައި ލަތީބެ ވިދާޅުވީ، އައްޑޫ ސިޓީއަކީ މީގެ ސާޅީސް ފަސްވަރަކަށް އަހަރުކުރިން މިހުރިހާ ޚިދުމަތެއް ލިބެން އޮތް ތަނެއްކަމަށާއި، ނަމަވެސް އެކި ސަރުކާރު ތަކުން އައްޑޫ ސިޓީއަށް އިހުމާލު ވެފައިވާ ކަމަށެވެ. މީގެ ސަބަބުން އައްޑޫ ސިޓީގެ ރައްޔިތުން ވަރަށް ބޮޑަށް ނިކަމެތިވެފައި ކަމަށް ލަތީފު ވިދާޅުވިއެވެ. ލަތީފް އިތުރަށް ވިދާޅުވީ، އައްޑޫގައި ތެލުގެ ބޮޑު ސްޓޯރޭޖެއް ބެހެއްޓޭނެ ނިޒާމެއް ގާއިމު ކުރުމަކީ އެއްވެސް ހާލެއްގައި އެހާ އުނދަގޫ ކަމެއް ނޫންކަމަށާއި އެކަން ކުރާނެ މީހުން މިހާރުވެސް އެބަތިބި ކަމަށެވެ..\n“މިއީ، އެއްވެސް ޙާލެއްގައި ނުކުރެވޭނެ ކަމެއްނޫން. މިކަންތައް ވިޔަފާރީގެ އުސޫލުން ކުރުމަށް މިހާރުވެސް ކުންފުނި ތަކުން ތިބީ ތައްޔާރަށް. އެމީހުންނާއި ގާތް ގުޅުމެއްވެސް އެބައޮތް. އަޅުގަނޑުގެ މޭޔަރުކަމުގައި މިކަން ކުރަން މައިސަރުކާރުން ފައިސާ ނުހޯދާނަން. އެކަންކުރާނީ ސީދާ ސިޓީ ކައުންސިލުން. އެކަމުގެ ގާބިލުކަމާއި ވިސްނުމާއި އަދި ކުރުމުގެ ތަޖުރިބާވެސް އަހަރެންގެ އެބަހުރި” ލަތީފު ވިދާޅުވި އެވެ.\nލަތީފުގެ ތަސައްވަރަކީ ސީދާ އައްޑޫ ސިޓީއަށް ތެޔޮއެތެރެކޮށް ރައްކާކޮށްރާއްޖޭގެ އެހެން ކަންކޮޅުތަކަށްވެސް ހެޔޮއަގުގައި ތެޔޮސަޕްލައި ކުރެވޭނެ ނިޒާމެއް ގާއިމު ކުރުމެވެ. ލަތީފުގެ ތަސައްވަރަކީ އައްޑޫ ސިޓީއަކީ ރާއްޖޭގެ ނަންބަރު 1 ސިޓީއަށް ހެދުމެވެ. ލަތީފު އަންނަނީ އެކަމުގެ ތަސައްވަރު ވަރަށް ރަނގަޅަށް ހާމަ ކުރަމުންނެވެ. ކުރިމަތިލައްވާ ފައިވާ3ކެންޑިޑޭޓުންގެ ތެރެއިން އެންމެ ހަރުދަނާ ސިޔާސަތެއް މިއަދާއި ހަމަޔަށް ރައްޔިތުންނާ ހަމަޔަށް ހާމަ ކުރަމުން ގެންދަވަނީ ލަތީފު ކަން ފާހަގަ ކޮށްލެވެއެވެ. އަދި އިގްތިސާދީ ގޮތުން އައްޑޫ ސިޓީއަށް ތަރައްގީ ގެންނާނެ ޕްލޭން ތަކާއެކު އޭގެ ފުރިހަމަ ތަސައްވަރެއް އޮތީވެސް ލަތީފުގެ ކިބައިގައިކަން ފާހަގަ ކޮށްލަން ޖެހެއެވެ.\nއައްޑޫ ސިޓީގައި އިނގިރޭސިން އުޅުނު ދުވަސްވަރު ތެލުގެ ވަރަށް ބޮޑު ރިޒާވެއް އައްޑޫގައި ގާއިމު ކުރެވިފައި ހުއްޓެވެ. ނަމަވެސް ގަމުން އިނގިރޭސިން ފޭބުމާއެކު ތެޔޮރައްކާ ކުރުމަށް ތައްޔާރު ކުރެވުނު ތަންތަނުގެ ބޭނުން ނުކޮށް އަދި ތެލުގެ ރިޒާވް ބެހެއްޓުމަށް ބެހެއްޓިފައިވާ ހުރި ބޮޑެތި ތާނގީތައް ދިވެހި ސަރުކާރުންވާނީ މާލެ ގެނެސް މާލޭގެ ރިޒާވު ބޮޑުކޮށްފައެވެ. އޭގެ ސަބަބުން އައްޑޫގައި ތެލުގެ އެހާބޮޑު ރިޒާވެއް ބެހެއްޓޭނެ ސްޓޯރޭޖް ތާނގީތަކެއް މިހާރަކު ނެތެވެ. ނަމަވެސް ދުނިޔޭގެ މާކެޓައް އަންނަ ބަދަލާއި އަދި މިހާރު ދުނިޔެއަށް މެދުވެރި ވެފައިމިވާ ފަދަ ޕެންޑަމިކެއް އަންނަ ކޮންމެ ދަނޑިވަޅެއްގައި ތެލުގެ އަގަށް އަންނަ ބަދަލާއި އެކު ކަރަންޓުގެ އަގުބޮޑުވެއެވެ. އަދި ތަކެތީގެ އަގުވެސް އުފުލޭކަމީ ހަގީގަތަކެވެ.